സീരിയല് നടിയുടെ മരണം; കേസ് അന്വേഷണം സെന്‍ട്രല് ക്രൈംബ്രാഞ്ചിലേക്ക് മാറ്റി - KasaragodTimes\nസീരിയല് നടിയുടെ മരണം; കേസ് അന്വേഷണം സെന്‍ട്രല് ക്രൈംബ്രാഞ്ചിലേക്ക് മാറ്റി\nJan 7, 2021 02:07 488 0\nചെന്നൈ(www.kasaragodtimes.com 07.01.2021 Thursday): സീരിയല് നടി ചിത്രയുടെ മരണത്തില് കേസന്വേഷണം ചെന്നൈ പോലീസ് സെന്‍ട്രല് ക്രൈംബ്രാഞ്ചിലേക്ക് മാറ്റിയിരിക്കുന്നു. കഴിഞ്ഞമാസം ഒന്‍പതിന് പുലര്‍ച്ചെയാണ് നസ്രത്‌പേട്ടയിലെ സ്വകാര്യഹോട്ടലില് നടി ചിത്രയെ മരിച്ചനിലയില് കണ്ടെത്തുകയുണ്ടായത്. ചിത്രയുടെ അച്ഛന് കാമരാജ് നല്‍കിയ പരാതിയുടെ അടിസ്ഥാനത്തില് നസ്രത്ത്പേട്ട പോലീസാണ് കേസ് അന്വേഷണം നടത്തുകയുണ്ടായത്. ചിത്ര ജീവനൊടുക്കിയതാണെന്ന് കണ്ടെത്തിയതിനു പിന്നാലെ ഭര്‍ത്താവ് ഹേമന്ദിനെ ആത്മഹത്യാപ്രേരണക്കുറ്റം ചുമത്തി പോലീസ് അറസ്റ്റ് ചെയ്യുകയുണ്ടായി.\nഇരുവരുടെയും രജിസ്റ്റര് വിവാഹം കഴിഞ്ഞ് അധികനാളായിട്ടില്ലാത്തതിനാല് പോലീസന്വേഷണത്തിന് സമാന്തരമായി ശ്രീപെരുംപുതൂര് ആര്.ഡി.ഒ. യും അന്വേഷണം നടത്തുകയുണ്ടായി. മരണത്തിന് പിന്നില് സ്ത്രീധനമാവശ്യപ്പെട്ടുള്ള പീഡനമുണ്ടായിട്ടില്ലെന്നും മറ്റേതോ കാരണത്താല് നടി ജീവനൊടുക്കിയിരിക്കാമെന്നുമാണ് ആര്.ഡി.ഒ. റിപ്പോര്‍ട്ടില് വ്യക്തമാക്കിയിരുന്നു.\nഅടുത്ത വ്യാഴാഴ്ച വരെ കേരളത്തിൽ ഇടിമിന്നലോട് കൂടിയ മഴയ്ക്ക് സാധ്യത\nമഹാരാജാസ് കോളേജിൽ എസ്.എഫ്ഐ - കെ.എസ്.യു സംഘ‍ർഷം\nരാജ്യത്ത് ലോക്ക് ഡൗണ് രണ്ടാഴ്ചത്തേക്ക് നീട്ടാന് ധാരണ\nApr 11, 20200695\nനിതീഷ് കുമാർ സത്യപ്രതിജ്ഞ ചെയ്തു, ഇത് നാലാം ഊഴം\nNov 16, 20200359\nമോദിക്കെതിരെ ട്വിറ്ററില് വീഡിയോ; ഉത്തര് പ്രദേശില് യുവാവ്...\nNov 16, 20200348\nഭാരത ബന്ദിനെ കര്‍ശനമായി നേരിടുമെന്ന് പോലീസ്; അഖിലേഷിനെ...\nDec 7, 20200376\nAug 28, 20200327\nബലാത്സംഗത്തിന് ശ്രമിച്ചയാളുടെ ജനനേന്ദ്രിയം അരിവാള് കൊണ്ട്...\nMar 20, 20210448


ആനവണ്ടിയുടെ അമരത്തെത്തണം... ലക്ഷ്യത്തിലേക്കുള്ള യാത്ര ഇഷ്ടബസിന്റെ കുഞ്ഞന് രൂപമൊരുക്കി | Miniature Of KSRTC Bus| KSRTC Super Fast Bus\nആനവണ്ടിയുടെ അമരത്തെത്തണം... ലക്ഷ്യത്തിലേക്കുള്ള യാത്ര ഇഷ്ടബസിന്റെ കുഞ്ഞന് രൂപമൊരുക്കി\nOct 12, 2020, 04:56 PM IST\nഅമല് ബേബി. 24-കാരന്റെ വലിയ സ്വപ്നമാണ് കെ.എസ്.ആര്.ടി.സി. ബസിന്റെ ഡ്രൈവര്‍സീറ്റ്.\nഅമല് ബേബി ഫോംഷീറ്റില് ഒരുക്കിയ കെ.എസ്.ആര്.ടി.സി. ബസിന്റെ മാതൃക | ഫോട്ടോ: മാതൃഭൂമി\nആനവണ്ടിയുടെ അമരത്തെത്താന് ഇനിയും കാക്കണം... സ്വപ്നത്തിലേക്ക് അകലമുണ്ടെങ്കിലും ഇഷ്ടവണ്ടി തന്നെയൊരുക്കി കൂടെ കൂട്ടിയിരിക്കുകയാണ് അമല് ബേബി. 24-കാരന്റെ വലിയ സ്വപ്നമാണ് കെ.എസ്.ആര്.ടി.സി. ബസിന്റെ ഡ്രൈവര്‍സീറ്റ്. 20-ാം വയസ്സില് തന്നെ ഹെവിലൈസന്‍സുമെടുത്ത് അവസരം കാത്തിരിക്കുകയാണ്.\nചേര്‍ത്തല മരുത്തോര്‍വട്ടം അമല്‍നിവാസില് ബേബിയുടെയും സുലോചനയുടെയും മകന് അമല് ബേബിക്കു കെ.എസ്.ആര്.ടി.സി.യോടുള്ള ഇഷ്ടം വര്‍ഷങ്ങളായുള്ളതാണ്. 18-ാം വയസ്സില് തന്നെ ലൈസന്‍സ് എടുത്തതും ഇതേ ലക്ഷ്യമിട്ടുതന്നെ. ലോറിയില് തുടങ്ങി സ്വകാര്യവിദ്യാഭ്യാസ സ്ഥാപനത്തിന്റെ ബസിലാണിപ്പോള്. എങ്കിലും ലക്ഷ്യം കെ.എസ്.ആര്.ടി.സി.തന്നെ.\nകോര്‍പ്പറേഷന്റെ പ്രതിസന്ധിയും പ്രശ്നങ്ങളുമൊന്നുമല്ല ഒരുദിവസമെങ്കിലും അവിടെ ജോലിചെയ്യണമെന്നതാണ് ആഗ്രഹം. അത്രമേല് ഇഷ്ടമായതു കൊണ്ടാണ് കലാവിരുതില്ലെങ്കിലും തന്റെ ആഗ്രഹത്തിനൊത്തൊരു ബസൊരുക്കിയത്. ജോലിയുടെ ഇടവേളകളില് സമയം കണ്ടെത്തി ഒന്നരമാസമെടുത്താണ് ആനവണ്ടിയുടെ മാതൃകയൊരുക്കിയത്.\nഓട്ടോമൊബൈല് ഡിപ്ലോമ നേടിയിട്ടുള്ള അമല് 60 സെന്റീമീറ്റര് നീളത്തിലും 15 സെന്റീമീറ്റര് വീതിയിലുമാണ് ആനവണ്ടിയുടെ മാതൃകയൊരുക്കിയത്. ഇഷ്ടവണ്ടിയുടെ മിനിയേച്ചര് വിജയകരമായി പൂര്‍ത്തിയാക്കിയതോടെ ഇത്തരത്തില് കൂടുതല് മിനിയേച്ചര് രൂപങ്ങളൊരുക്കാനുള്ള തയ്യാറെടുപ്പിലാണ് അമല്.\nContent Highlights: Miniature Of KSRTC Bus, KSRTC Super Fast Bus\nരക്തക്കറ പേടിക്കേണ്ട, ജീവന് രക്ഷിക്കൂ, സൗജന്യമായി വാഹനം വൃത്തിയാക്കാന് ക്യാഗ്ഗോയെത്തും\nറോഡപകടങ്ങളില്‍പ്പെട്ട് കൃത്യസമയത്ത് ആശുപത്രിയില് എത്തിക്കാത്തതിനാല് ..\nആനവണ്ടി പ്രേമികളുടെ ആഘോഷം വിവാദത്തിൽ: ബസിന് മുകളിൽ അപകടകരമായി യാത്രചെയ്തെന്ന് ആരോപണം\nയാത്ര, ഉറക്കം കൂടെ ക്യാംപ് ഫയറും; കിടിലന് പദ്ധതിയുമായി ആനവണ്ടി\nപോലീസ് വാഹനത്തില് യാത്ര ചെയ്യാന് ആഗ്രഹം; ഒമ്പതു വയസ്സുകാരനൊത്ത് നഗരം ചുറ്റി പോലീസ്\nവാഹനങ്ങള് ഷോറൂമില് നിന്ന് നമ്പറുമായി നിരത്തിലേക്ക്; വാഹനങ്ങൾക്ക് ഇനി താത്കാലിക നമ്പര് ഇല്ല\nകണ്ണ് നിറഞ്ഞ് അവന് പറഞ്ഞു, മാറി പോയി, ഡീസലിന് പകരം പെട്രോള് അടിച്ചു; വൈറലായി എഫ്.ബി. പോസ്റ്റ്


ഇന്ന് ലോക വയോജന ദിനം: 81ലും പത്രവായനയിൽ മുഴുകി കുത്തിരിപ്പ് മുഹമ്മദ്. - truenewsmalayalam.com\nHome / Mogral / ഇന്ന് ലോക വയോജന ദിനം: 81ലും പത്രവായനയിൽ മുഴുകി കുത്തിരിപ്പ് മുഹമ്മദ്.\nഇന്ന് ലോക വയോജന ദിനം: 81ലും പത്രവായനയിൽ മുഴുകി കുത്തിരിപ്പ് മുഹമ്മദ്.\ntruenewsmalayalam.com October 01, 2021 Mogral\nമൊഗ്രാൽ(www.truenewsmalayalam.com) : പ്രായത്തെ തോൽപ്പിച്ച് എൺപത്തിയൊന്നാം വയസ്സിലും സഖാവ് കുത്തിരിപ്പ് മുഹമ്മദ് പത്രവായനയിൽ മുഴുകിയിരിക്കുന്നു. ദിവസേന ഒരു5പത്രമെ ങ്കിലും വായിച്ചാലെ ഇശൽ ഗ്രാമത്തിലെ ഫുട്ബോൾ ആചാര്യൻ കുത്തിരിപ്പ് മുഹമ്മദിന് തൃപ്തിയാകൂ...\nനേരത്തെ ബീഡി തെറുപ്പ് കമ്പനി ഉണ്ടായിരുന്നപ്പോൾ മൊഗ്രാലിലേക്ക് പത്രം വിതരണം ചെയ്തിരുന്നത് മുഹമ്മദായിരുന്നു. അതിരാവിലെ കുമ്പളയിൽ പോയി പത്ര ഏജൻസി സാലിയിൽ നിന്നാണ് പത്രങ്ങൾ വാങ്ങാറ്. കാൽനടയാ യിട്ടാണ് പത്രങ്ങൾ വിതരണം ചെയ്തിരുന്നത്. ഇപ്പോൾ വീട്ടിൽ വിശ്രമിക്കുമ്പോൾ മക്കളും, പുള്ളികളും യഥാസമയം മുഹമ്മദിന് പത്രങ്ങൾ എത്തിച്ചു നൽകും. ദേശാഭിമാനി, മനോരമ, മാതൃഭൂമി, മാധ്യമം, ഉദയവാണി, ഉത്തരദേശം, കാരവൽ പത്രങ്ങൾ മുടങ്ങാതെ വായിക്കും. അത് മുഹമ്മദിന്റെ ഒഴിച്ചുകൂടാനാവാത്ത വായനാശീലമാണ്.\nപഴയ ബീഡി തെറുപ്പു ക്കാരനായ മുഹമ്മദ് 1959ൽ കുമ്പളയിൽ നടന്ന ബീഡി കമ്പനി ക്കെതിരെയുള്ള 21 ദിവസത്തെ കുത്തിയിരിപ്പ് സമരത്തിന് നേതൃത്വം നൽകിയതിന്റെ പേരിലാണ് സഖാവ് എ കെ ജി, മുഹമ്മദിന് കുത്തിരിപ്പ് മുഹമ്മദ് എന്ന പേര് നൽകിയത്. അന്നത്തെ സമരത്തിൻറെ ഉദ്ഘാടകനായിരുന്നു സഖാവ് എകെജി.\n81-ആം വയസ്സിലും പ്രായവും, രോഗവും മുഹമ്മദിനെ തളർത്തിയിട്ടില്ല. ഫുട്ബോളിനെ നെഞ്ചോട് ചേർത്ത് നിർത്തുന്ന മുഹമ്മദ് ഇപ്പോഴും വൈകുന്നേരങ്ങളിൽ കളികാണാൻ സ്കൂൾ ഗ്രൗണ്ടിൽ എത്തും. പഴയകാല പരിശീലകനായിട്ടോ, ടീം മാനേജർ ആയിട്ടോ, റഫറി ആയിട്ടോ അല്ലെന്ന് മാത്രം. സംസാരമൊക്കെ ഫുട്ബോളിനെ കുറിച്ച് മാത്രം.\nചിട്ടയായ ജീവിതശൈലിയും, വ്യായാമവും, ദൈവാനുഗ്രഹവുമാണ് തന്നെ ഈ ലോക വയോജന ദിനത്തിൽ 81ലും നിവർന്നു നിൽക്കാൻ കഴിയുന്നതെന്ന് കുത്തിരിപ്പ് മുഹമ്മദ് പറയുന്നു..


ക അബയിലും പെണ്ണിന് രക്ഷയില്ല; ലൈംഗിക പീഡനം നടന്നത് മൂന്ന് തവണ... ഒരാള്‍ക്കല്ല, പല സ്ത്രീകള്‍ക്കും | Women speak out on sexual harassment during Hajj - Malayalam Oneindia\nPublished: February72018, 13:37 [IST]\nഹജ്ജിലും സ്ത്രീകൾക്ക് നേരെ അതിക്രമം | Oneindia Malayalam\nറിയാദ്: സ്ത്രീകള്‍ക്ക് നേര്‍ക്കുള്ള ലൈംഗിക അതിക്രമങ്ങള്‍ക്ക് സ്ഥലകാല ഭേദമില്ലെന്നത് സത്യമാണ്. ആരാധനാലയങ്ങളില് പോലും ഇത്തരം നികൃഷ്ടമായ കാര്യങ്ങള് സംഭവിക്കുന്നുണ്ട്. ഏറ്റവും ഒടുവില് പുറത്ത് വരുന്നത് ഹജ്ജ് നിര്‍വ്വഹിക്കാന് പോയ സ്ത്രീകള്‍ക്ക് നേര്‍ക്ക് നടന്ന ലൈംഗിക അതിക്രമങ്ങളെ കുറിച്ചുള്ള വാര്‍ത്തകളാണ്.\nസാബിഖ ഖാന് എന്ന പാകിസ്താനി സ്ത്രീയുടെ അനുഭവക്കുറിപ്പാണ് ഇപ്പോള് സോഷ്യല് മീഡിയയില് വൈറല് ആയിരിക്കുന്നത്. സംഗതി വിവാദമായതോടെ ആ ഫേസ്ബുക്ക് കുറിപ്പ് അപ്രത്യക്ഷമായിരിക്കുകയാണ്.\nസാബിഖയുടെ വെളിപ്പെടുത്തലിന് ശേഷം അനേകം സ്ത്രീകള് സമാനമായ വെളിപ്പെടുത്തലുകളായി രംഗത്തെത്തിയിട്ടുണ്ട്. ഇതും സോഷ്യല് മീഡിയയില് വലിയരീതിയില് ചര്‍ച്ചയായിക്കൊണ്ടിരിക്കുകയാണ്.\nഫെബ്രുവരി2ന് ആയിരുന്നു ഫേസ്ബുക്കില് സാബിഖ ഖാന്റെ കുറിപ്പ് പ്രത്യക്ഷപ്പെടുന്നത്. ഇക്കാര്യങ്ങള് പങ്കുവക്കുന്നതിലൂടെ നിങ്ങളുടെ മതവികാരം വ്രണപ്പെട്ടേക്കും എന്ന് താന് ഭയന്നിരുന്നു എന്ന് പറഞ്ഞാണ് സാബിഖയുടെ ഫേസ്ബുക്ക് പോസ്റ്റ് തുടങ്ങുന്നത്.\nക അബയ്ക്ക് ചുറ്റും ചവാഫ് ചെയ്യുമ്പോള് ഉണ്ടായ ദുരനുഭവങ്ങളാണ് പിന്നീട് സാബിഖ പങ്കുവയ്ക്കുന്നത്. മൂന്നാമത്തെ തവാഫിനിടെ ആരോ അരക്കെട്ടില് പിടിച്ചതുപോലെ തോന്നിയെന്നാണ് പറയുന്നത്. എന്നാല് അത് കാര്യമാക്കിയില്ല. അബദ്ധത്തില് സംഭവിച്ചതാകും എന്ന് കരുതിയെന്ന് സാബിഖ പറയുന്നു.\nതവാഫ് തുടര്‍ന്നു. ആറാമത്തെ തവാഫിനിടെ ആരോ തന്റെ നിതംബത്തില് തള്ളുന്നതായി അനുഭവപ്പെട്ടു എന്ന് സാബിഖ പറയുന്നുണ്ട്. അപ്പോഴും അത് തിരക്കിനിടയില് യാദൃശ്ചികമായ സംഭവിച്ചതാകും എന്ന് കരുതി അവഗണിച്ചു.\nതിരക്ക് തുടര്‍ന്നുകൊണ്ടേയിരിക്കുകയായിരുന്നു. തിരിഞ്ഞ് നോക്കാന് ശ്രമിച്ചെങ്കിലും നടന്നില്ല. എന്നാല് യെമനി മൂലയില് എത്തിയപ്പോള് നിതംബത്തില് കടന്നുപിടിക്കുകയും നുള്ളുകയും ചെയ്തു. താന് അയാളുടെ കൈ തട്ടിത്തെറിപ്പിച്ചു എന്നും സാബിഖ പറയുന്നുണ്ട്.\nമൂന്നാമത്തെ അനുഭവം ഉണ്ടായപ്പോള് അവിുടെ തന്നെ നില്‍ക്കാന് തീരുമാനിക്കുകയായിരുന്നു. സാബിഖ. പക്ഷേ, അവിടെ നില്‍ക്കാന് പോലും പറ്റാത്ത തിരിക്കായിരുന്നു. തിരിഞ്ഞ് നോക്കാന് ശ്രമിച്ചെങ്കിലും തന്നെ ഉപദ്രവിച്ച ആളെ കണ്ടെത്താന് കഴിഞ്ഞില്ലെന്നും സാബിഖ തന്റെ ഫേസ്ബുക്ക് പോസ്റ്റില് പറയുന്നുണ്ട്.\nഇത്തരം ഒരു കാര്യം പുറത്ത് പറഞ്ഞാല് എന്ത് സംഭവിക്കും എന്നതിനെ സംബന്ധിച്ചും സാബിഖ പറയുന്നുണ്ട്. തന്റെ ഉമ്മയല്ലാതെ മറ്റാരും അത് വിശ്വസിക്കില്ലെന്ന് അറിയാമായിരുന്നതുകൊണ്ട് മറ്റാരോടും പറഞ്ഞില്ലെന്നാണ് സാബിഖ പറയുന്നത്.\nഉമ്മയോട് പറഞ്ഞതിന് ശേഷം\nതാമസ സ്ഥലത്ത് തിരിച്ചെത്തിയതിന് ശേഷം ആണ് ഉമ്മയോട് ഈ വിവരങ്ങള് വെളിപ്പെടുത്തിയത്. അതിന് ശേഷം ക അബയിലേക്ക് ഒറ്റയ്ക്ക് പോകാന് ഉമ്മ തന്നെ അനുവദിച്ചില്ലെന്നാണ് സാബിഖ തന്റെ ഫേസ്ബിക്ക് പോസ്റ്റില് പറയുന്നത്.\nമക്ക എന്ന പവിത്ര നഗരത്തിലെ എല്ലാം അനുഭവങ്ങളേയും ഇല്ലാതാക്കുന്നതായിരുന്നു ആ ദുരനുഭവങ്ങള് എന്നും സാബിഖ പറയുന്നുണ്ട്. വിശുദ്ധ സ്ഥലങ്ങളില് പോലും സുരക്ഷിതരല്ലെന്ന വേദനയും അവര് പങ്കുവക്കുന്നുണ്ട്.\nഈ തുറന്നുപറച്ചില് ഏറെ പ്രധാനപ്പെട്ടതാണെന്ന് സാബിഖ വിശ്വസിക്കുന്നു. ഇത്തരത്തില് മറ്റാര്‍ക്കെങ്കിലും മോശം അനുഭവങ്ങള് ഉണ്ടായിട്ടുണ്ടോ എന്ന് അറിയില്ല എന്ന് പറഞ്ഞുകൊണ്ടാണ് സാബിഖ തന്റെ ഫേസ്ബുക്ക് പോസ്റ്റ് അവസാനിപ്പിക്കുന്നത്. എന്നാല് അതിന് ശേഷം ഞെട്ടിപ്പിക്കുന്ന പ്രതികരണങ്ങള് ആണ് പുറത്ത് വന്നത്.\nസാബിഖയെ പോലെ മെക്കയില് ദുരനുഭവങ്ങള് പലര്‍ക്കും ഉണ്ടായിട്ടുണ്ട്. ഇതുപതില് പരം സ്ത്രീകളാണ് തങ്ങളുടെ അനുഭവങ്ങള് പങ്കുവച്ച് മുന്നോട്ട് വന്നത്. ഈ അനുഭവ സാക്ഷ്യങ്ങളും ഇപ്പോള് ഏറെ ചര്‍ച്ചയായിക്കൊണ്ടിരിക്കുകയാണ്.\nmecca woman sexual harassment facebook pakistan saudi arabia മക്ക സ്ത്രീ ലൈംഗിക പീഡനം ഫേസ്ബുക്ക് പാകിസ്താന് സൗദി അറേബ്യ\nStory first published: Wednesday, February 7, 2018, 13:37 [IST]


കോവിഡ് -19 നിയന്ത്രണങ്ങൾക്കിടയിലും യുഎഇ ഈസ്റ്ററിനായി ഒരുങ്ങുന്നു\nApril 4, 2021 , മുര്‍ഷിദ\nകോവിഡ് -19 നിയന്ത്രണങ്ങൾക്കിടയിൽ യുഎഇയിലെ ക്രിസ്ത്യൻ സമൂഹം ഞായറാഴ്ച മറ്റൊരു ഈസ്റ്റര് ആഘോഷത്തിനായി ഒരുങ്ങുകയാണ്.\nഗുഡ് ഫ്രൈഡേയിൽ ക്രൂശിക്കപ്പെട്ടതിനുശേഷം യേശുക്രിസ്തുവിന്റെ പുനരുത്ഥാനത്തെ അടയാളപ്പെടുത്തുന്ന ഈസ്റ്റർ ഞായറാഴ്ച വിശ്വസ്തർക്ക് ഒരു പ്രധാന ദിവസമാണ്.\nഎന്നാല്, കോവിഡ് -19 നിയന്ത്രണങ്ങളും മിക്ക ആളുകള്‍ക്കും ഞായറാഴ്ച ജോലി ഉള്ളതിനാൽ പള്ളികളിലെ ഒത്തുചേരലുകളും, വലിയ ഉത്സവങ്ങളും ഉണ്ടാകില്ലെന്നാണ് അറിയുന്നത്.\nഈ വർഷം ആഘോഷങ്ങൾ വളരെ കുറവാണെങ്കിലും, കോവിഡ്-19 പകർച്ചവ്യാധി ബാധിച്ചവര് സുഖം പ്രാപിക്കാനായി കൃസ്ത്യന് സമൂഹം പ്രാർത്ഥിക്കുമെന്ന് ഫിലിപ്പൈന് സ്വദേശി ലീലാനി അബെല്ല പറഞ്ഞു.\n“വിശുദ്ധ ആഴ്ചയിലുടനീളം ഞാനും എന്റെ എല്ലാ സുഹൃത്തുക്കളും കുടുംബാംഗങ്ങളും ഈ അവസ്ഥയിൽ നിന്ന് മോചനം നേടാൻ പ്രാർത്ഥിക്കുന്നു. ഞാൻ ഫിലിപ്പൈൻസിലെ സിബൂ സ്വദേശിയാണ്. എന്റെ ഏക മകളെ കാണാൻ ഞാൻ ആഗ്രഹിക്കുന്നു. സ്ഥിതി മെച്ചപ്പെടുമെന്ന് ഞാൻ പ്രതീക്ഷിക്കുന്നു. ഈ മഹാമാരി അവസാനിപ്പിക്കാൻ ഞാൻ യേശുവിനോട് പ്രാർത്ഥിക്കുന്നു,”ലീലാനി പറഞ്ഞു.\nപള്ളികൾ ശനിയാഴ്ച വൈകുന്നേരം സോഷ്യൽ മീഡിയ പ്ലാറ്റ്‌ഫോമുകളിലൂടെ ഈസ്റ്റർ വിജിലിന്റെ തത്സമയ സേവനങ്ങൾ ഓൺലൈനിൽ സംപ്രേഷണം ചെയ്തു. അബുദാബിയിലെ സെന്റ് ജോർജ്ജ് ഓർത്തഡോക്സ് കത്തീഡ്രൽ വൈകുന്നേരം5മണി മുതൽ സര്‍വീസ് ആരംഭിച്ചപ്പോൾ സെന്റ് ജോസഫ് കത്തീഡ്രൽ രാത്രി7മുതൽ സ്ട്രീം ചെയ്യാൻ തുടങ്ങി.\nനിരാശയ്ക്കിടയിൽ പ്രത്യാശയുടെ പുനരുത്ഥാന ഞായറാഴ്ച സന്ദേശത്തിൽ വിശ്വസിക്കുന്നതായി സ്വകാര്യ മേഖലയിലെ ഉദ്യോഗസ്ഥൻ അലക്സ് ഡോസ്ഡോസ് പറഞ്ഞു. “ശനിയാഴ്ച എനിക്ക് ഒരു പ്രവൃത്തി ദിവസമാണ്. എന്നിരുന്നാലും, ഈസ്റ്റർ വിജിലിനായി ഞാൻ വീട്ടിൽ തിരിച്ചെത്തും. എന്റെ ഭാര്യ ക്രിസ്റ്റിൻ മൊണ്ടെലോയ്‌ക്കൊപ്പം ഞാൻ ഓൺലൈനിൽ നടപടികൾ പിന്തുടരും. ഇത് ഈസ്റ്ററിന്റെ ആരംഭം കുറിക്കും. ഞായറാഴ്ച ഒരു പ്രവൃത്തി ദിവസമായതിനാൽ, ആഘോഷങ്ങൾ വളരെ പ്രധാനമാണ്. എന്നാലും ഞങ്ങൾ കുറച്ചുനേരത്തേക്ക് പുറത്തുപോകും. പക്ഷേ ഞങ്ങൾ പ്രധാനമായും പ്രാർത്ഥനയിൽ സമയം ചെലവഴിക്കും, ”ഡോസ്ഡോസ് പറഞ്ഞു.\n“ജാഗ്രതയോടെ, ഞങ്ങൾ ബാച്ചിലർമാർ ഒത്തുചേരുമെന്ന് ഒരു സ്വകാര്യ കമ്പനിയിലെ സാങ്കേതിക വിദഗ്ദ്ധനായ ജോസഫ് ആന്റണി പറയുന്നു. തന്റെ 3-4 സുഹൃത്തുക്കളോടൊപ്പം വലിയ രീതിയിൽ ഈസ്റ്റർ ആഘോഷിക്കുമെന്നും പറയുന്നു. എല്ലാ സുരക്ഷാ നടപടികളും പാലിച്ചുകൊണ്ട് അതിമനോഹരമായ ഒരു വിരുന്നിന്റെ ഒരുക്കങ്ങൾ ഞങ്ങൾ നടത്തിയിട്ടുണ്ട്. നോമ്പുകാലത്തിന്റെ ദിവസങ്ങളിൽ ഞങ്ങളില് പലരും മാംസവും മറ്റും ഉപേക്ഷിച്ചിരുന്നു. അതിനാൽ, ഈസ്റ്റർ ആഘോഷത്തിനായി ഏറെ പ്രതീക്ഷയോടെ കാത്തിരിക്കുന്ന ദിവസമാണ്. പകർച്ചവ്യാധിയുടെ ഭീകരമായ അവസ്ഥയിൽ ഞാൻ വിശ്വസിക്കുന്നു, ഈസ്റ്റർ ഒരു മാറ്റത്തിനായി പ്രതീക്ഷ നൽകുന്നു,” ആന്റണി കൂട്ടിച്ചേർത്തു.\nമകരജ്യോതി ദര്‍ശിക്കാന് എത്തിയവര് കാട്ടാനക്കൂട്ടത്തെ കണ്ട് ഭയന്നോടി\nസ്വദേശാഭിമാനി-കേസരി അവാര്‍ഡ് കെ.എം. റോയിക്ക്\nഇന്ത്യന് കമ്പനികളുടെ തൊഴില് വിസ നിയന്ത്രിക്കുന്ന ബില് യു.എസ് കോണ്‍ഗ്രസില്\nകുമ്മനത്തിന്റെ യാത്രയ്ക്ക് മുന്നോടിയായി ബിജെപിയില് അഴിച്ചുപണി\nപൊളിറ്റിക്കല് ഫോറം സൗത്ത് ഫ്‌ളോറിഡാ ചാപ്റ്റര് ഉദ്ഘാടനം ചെയ്തു\nകൊച്ചി മയക്കുമരുന്നു വേട്ട; കേസ് അട്ടിമറിക്കാന് ഉന്നതതലത്തില് രഹസ്യ നീക്കം\nസിയാറ്റില് കേരള അസോസിയേഷന് ഓഫ് വാഷിംഗ്‌ടണിന്റെ (KAW) ഭാരവാഹികള് സ്ഥാനമേറ്റു


ഇതാണ് സ്‌പോര്‍ട്‌സ്‌മാന് സ്‌പിരിറ്റ്; ബാറ്റ് വലിച്ചെറിഞ്ഞിട്ടും ആര്‍ച്ചര്‍ക്ക് കൈകൊടുത്ത് ഗെയ്‌ല്- വീഡിയോ | IPL 2020 RR VS KXIP Watch Chris Gayle throws his bat\nAbu Dhabi - United Arab Emirates, First Published 31, Oct 2020, 9:16 AM\nതലനാരിഴയ്‌ക്ക് സെഞ്ചുറി നഷ്‌ടമായതില് ബാറ്റ് വലിച്ചെറിഞ്ഞ് അരിശം തീര്‍ക്കല്. ഒടുവില് ആര്‍ച്ചറിന് കൈ കൊടുത്ത്, ബാറ്റിന്‍റെ നെറ്റിയില് ഹെല്‍മറ്റ് വച്ച് മടക്കം. പകരംവെക്കാനില്ലാത്ത ഗെയ്‌ല് കാഴ്‌ചകള്. കാണാം വീഡിയോ\nഅബുദാബി: വ്യക്തിഗത സ്‌കോര് 99ല് നില്‍ക്കുമ്പോള് പുറത്തായാല് ദേഷ്യം പിടിക്കുക സ്വാഭാവികം. കിംഗ്‌സ് ഇലവന് പഞ്ചാബ്-രാജസ്ഥാന് റോയല്‍സ് മത്സരത്തില് ക്രിസ് ഗെയ്‌ല് ചെയ്‌തതും അതുതന്നെ. എന്നാല് ഇത് വെറുമൊരു അരിശംതീര്‍ക്കല് മാത്രമായിരുന്നില്ല. പിന്നീട് നടന്നത് സ്‌പോര്‍ട്‌സ്‌മാന്‍ഷിപ്പിന്‍റെ സൗന്ദര്യം കൂടിയായിരുന്നു.\nകിംഗ്‌സ് ഇലവന് പഞ്ചാബ് ഇന്നിംഗ്‌സിലെ അവസാന ഓവര് ജോഫ്ര ആര്‍ച്ചര് എറിയാനെത്തുമ്പോള് 92 റണ്‍സുമായി ക്രിസ് ഗെയ്‌ലും അഞ്ച് റണ്‍സെടുത്ത് മാക്‌സ്‌വെല്ലുമായിരുന്നു ക്രീസില്. ഓവറിലെ മൂന്നാം പന്ത് ഗെയ്‌ല് തകര്‍പ്പനൊരു സിക്‌സര് പറത്തി. എന്നാല് തൊട്ടടുത്ത പന്തില് ഗെയ്‌ലിനെ ബൗള്‍ഡാക്കി ആര്‍ച്ചര് പ്രതികാരം ചെയ്തു. 63 പന്തില് എട്ട് സിക്‌സും നാല് ഫോറും പറത്തിയ ഗെയ്‌ല് 99ല് പുറത്ത്.\n99ല് പുറത്തായ അരിശം ബാറ്റ് വീശിയാണ് ഗെയ്‌ല് തീര്‍ത്തത്. ബാറ്റ് യൂണിവേഴ്‌സ് ബോസിന്‍റെ കൈകളില് നിന്ന് പിടിപിട്ട് പറക്കുകയും ചെയ്തു. എന്നാല് ഡ്രസിംഗ് റൂമിലേക്ക് മടങ്ങുംവഴി വിക്കറ്റെടുത്ത ആര്‍ച്ചര്‍ക്ക് കൈകൊടുത്താണ് ഗെയ്‌ല് മടങ്ങിയത്. ക്രിക്കറ്റിലെ മഹനീയ കാഴ്‌ചയായി ഈ നിമിഷം. സഹതാരം ഗ്ലെന് മാക്‌സ്‌വെല്ലാണ് തെറിച്ചുപോയ ബാറ്റ് ഗെയ്‌ലിന് എടുത്ത് നല്‍കിയത്. പതിവ് ശൈലിയില് ബാറ്റിന്‍റെ പിടിക്ക് മുകളില് ഹെല്‍മറ്റ് വച്ച് യൂണിവേഴ്‌സ് ബോസാണ് താനെന്ന് തെളിയിച്ചായിരുന്നു ഗെയ്‌ലിന്‍റെ മടക്കം.\nChris Gayle Wicket\nGayle Miss Century\nGayle Throws Bat\nJofra Archer Wicket


ടി.എ. മജീദ് - വിക്കിപീഡിയ\n(T. Abdul Majeed എന്ന താളിൽ നിന്നും തിരിച്ചുവിട്ടതു പ്രകാരം)\nഅബ്ദുൽ മജീദ് എന്ന വാക്കാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്. അവയെക്കുറിച്ചറിയാൻ അബ്ദുൽ മജീദ് (വിവക്ഷകൾ) എന്ന താൾ കാണുക.\nടി. അബ്ദുൾ മജീദ്\nകേരളത്തിലെ പൊതുമരാമത്ത് വകുപ്പ് മന്ത്രി\nഏപ്രിൽ41957 – ജൂലൈ 31 1959\nഡി. ദാമോദരൻ പോറ്റി\nമാർച്ച്31967 – നവംബർ 30 1979\n(1921-01-00)ജനുവരി , 1921\n5 ജൂലൈ 1980(1980-07-05) (പ്രായം 59)\nAs of സെപ്റ്റംബർ 16, 2020\nകേരളത്തിലെ ആദ്യത്തെ പൊതുമരാമത്ത് വകുപ്പ് മന്ത്രിയും സി.പി.ഐ. പ്രവർത്തകനുമായിരുന്നു ടി. അബ്ദുൾ മജീദ്(1921 ജനുവരി - 05 ജൂലൈ 1980), പിതാവ്:അബീദ് മുഹമ്മദ്. വർക്കല നിയമസഭാ മണ്ഡലത്തിൽ നിന്നായിരുന്നു ആദ്യ കേരള നിയമസഭയിൽ മജീദ് അംഗമായത്. 1952ലും 1954ലും ഇദ്ദേഹം തിരുക്കൊച്ചി അസംബ്ലിയിൽ അംഗമായിരുന്നു. വർക്കല നിയമസഭാ മണ്ഡലത്തിൽ നിന്നും ഒന്ന്, മൂന്ന്, നാല്, അഞ്ച് നിയമസഭകളിൽ ഇദ്ദേഹം അംഗമായിട്ടുണ്ട്.\nസി.പി.ഐ.യുടെ സ്റ്റേറ്റ് കൗൺസിൽ, ചീഫ് വിപ്പ്, എന്നീ നിലകളിലും മജീദ് പ്രവർത്തിച്ചിട്ടുണ്ട്. പ്രഭാതം, മലയാള രാജ്യം, ജനയുഗം എന്നീ പത്രങ്ങളുടെ എഡിറ്റോറിയൽ സ്റ്റാഫായും പ്രവർത്തിച്ചിട്ടുണ്ട്.\nപിതാവിന്റെ പേര് അബീബ് മുഹമ്മദ് ആണ്. എം. ഖദീജക്കുട്ടിയാണ് ഭാര്യ. ഇദ്ദേഹത്തിന് ഒരു മകനും മുന്ന് മകളും ഉണ്ട്.\nസി. അച്യുതമേനോൻ · ഇ.എം.എസ്. നമ്പൂതിരിപ്പാട് · എ.ആർ. മേനോൻ · കെ.ആർ. ഗൗരിയമ്മ · കെ.പി. ഗോപാലൻ · കെ.സി. ജോർജ്ജ് · ജോസഫ് മുണ്ടശ്ശേരി · ടി.എ. മജീദ് · ടി.വി. തോമസ് · പി.കെ. ചാത്തൻ · വി.ആർ. കൃഷ്ണയ്യർ\nമറ്റു നിയമസഭകൾ:-ഒന്നാം കേരളനിയമസഭ · രണ്ടാം കേരളനിയമസഭ · മൂന്നാം കേരളനിയമസഭ · നാലാം കേരളനിയമസഭ · അഞ്ചാം കേരളനിയമസഭ · ആറാം കേരളനിയമസഭ · ഏഴാം കേരളനിയമസഭ · എട്ടാം കേരളനിയമസഭ · ഒൻപതാം കേരളനിയമസഭ · പത്താം കേരളനിയമസഭ · പതിനൊന്നാം കേരളനിയമസഭ · പന്ത്രണ്ടാം കേരളനിയമസഭ · പതിമൂന്നാം കേരളനിയമസഭ · പതിനാലാം കേരളനിയമസഭ ·\nടി.എ. മജീദ് · കെ.കെ. അബു · പി.വി. എബ്രഹാം · പി.എം. അബൂബക്കർ · സി. അച്യുതമേനോൻ · വി.എസ്. അച്യുതാനന്ദൻ · ഇ. അഹമ്മദ് · ചാക്കീരി അഹമ്മദ് കുട്ടി · എം.പി.എം. അഹമ്മദ് കുരിക്കൾ · അലക്സാണ്ടർ പറമ്പിത്തറ · കെ.കെ. അണ്ണൻ · എ.കെ. അപ്പു · എ.വി. ആര്യൻ · കെ. അവുക്കാദർക്കുട്ടി നഹ · ബേബി ജോൺ · സി.കെ. ബാലകൃഷ്ണൻ · എൻ.കെ. ബാലകൃഷ്ണൻ · ഇ. ബാലാനന്ദൻ · ജെ.സി. മൊറായിസ് · ജെ.എ. ചാക്കോ · എം. ചടയൻ · സി.ബി. ചന്ദ്രശേഖര വാര്യർ · കെ. ചന്ദ്രശേഖര ശാസ്ത്രി · ഇ. ചന്ദ്രശേഖരൻ നായർ · പി.എൻ. ചന്ദ്രസേനൻ · കെ. ചാത്തുണ്ണി · വി.പി. ചെറുകോയ തങ്ങൾ · വി.വി. ദക്ഷിണാമൂർത്തി · ഡി. ദാമോദരൻ പോറ്റി · എസ്. ദാമോദരൻ · എൻ.ഐ. ദേവസിക്കുട്ടി · എം.കെ. ദിവാകരൻ · ടി.കെ. ദിവാകരൻ · എൻ. ഗമാലിയേൽ · എൻ. ഗണപതി · എം.പി. ഗംഗാധരൻ · പി. ഗംഗാധരൻ · ജോർജ്ജ് തോമസ് · ഇ.എം. ജോർജ്ജ് · കെ.എം. ജോർജ്ജ് · എം.കെ. ജോർജ്ജ് · കെ.ടി. ജോർജ്ജ് · പി.പി. ജോർജ്ജ് · പി.കെ. ഗോപാലകൃഷ്ണൻ · ആർ. ഗോപാലകൃഷ്ണൻ നായർ · കെ.പി.ആർ. ഗോപാലൻ · ജി. ഗോപിനാഥൻ പിള്ള · കെ.ആർ. ഗൗരിയമ്മ · എം.എൻ. ഗോവിന്ദൻ നായർ · സി. ഗോവിന്ദപ്പണിക്കർ · പി. ഗോവിന്ദപിള്ള · എം. ഹക്കിംജി സാഹിബ് · എം.കെ.എ. ഹമീദ് · ഇ.കെ. ഇമ്പിച്ചി ബാവ · കെ.ടി. ജേക്കബ് · ഇ. ജോൺ ജേക്കബ് · ജോൺ മാഞ്ഞൂരാൻ · ജോസഫ് ചാഴിക്കാട് · സി. കണ്ണൻ · കെ. കരുണാകരൻ · കെ.കെ. നായർ · എം.കെ. കേളു · ഒ. കോരൻ · കെ.പി. കോസലരാമദാസ് · വി. കൃഷ്ണദാസ് · എം.കെ. കൃഷ്ണൻ · ടി.കെ. കൃഷ്ണൻ · എം. കൃഷ്ണൻ · ആർ. കൃഷ്ണൻ · ആർ. കൃഷ്ണൻ · പി.പി. കൃഷ്ണൻ · ഇ.പി. കൃഷ്ണൻ നമ്പ്യാർ · കെ.കെ. കുമാരപിള്ള · ഇ.വി. കുമാരൻ · കെ. കുഞ്ഞാലി · എ.വി. കുഞ്ഞമ്പു · വി.വി. കുഞ്ഞമ്പു · പി. കുഞ്ഞൻ · ഇ.ടി. കുഞ്ഞൻ · എം.പി. കുഞ്ഞിരാമൻ · പി. കുഞ്ഞിരാമൻ കിടാവ് · യു.പി. കുനിക്കുല്ലായ · പി.കെ. കുഞ്ഞച്ചൻ · പി.കെ. കുഞ്ഞ് · കെ.ജി. കുഞ്ഞുകൃഷ്ണപിള്ള · എ.പി. കുര്യൻ · വി. കുട്ടിക്കൃഷ്ണൻ നായർ · ബി. മാധവൻ നായർ · പന്തളം പി.ആർ. മാധവൻ പിള്ള · കെ. മഹാബല ഭണ്ഡാരി · മറ്റപ്പള്ളി മജീദ് · കെ.എം. മാണി · മത്തായി മാഞ്ഞൂരാൻ · ടി.എം. മീതിയൻ · എം.പി. മുഹമ്മദ് ജാഫർ ഖാൻ · സി. മുഹമ്മദ് കുട്ടി · പാലോളി മുഹമ്മദ് കുട്ടി · കെ. മൊയ്തീൻ കുട്ടി · എം. മൊയ്തീൻ കുട്ടി · സി.എച്ച്. മുഹമ്മദ്കോയ · കെ.എസ്. മുസ്തഫാ കമാൽ · സി.എസ്. നീലകണ്ഠൻ നായർ · കെ.ജി. നീലകണ്ഠൻ നമ്പൂതിരിപ്പാട് · എ.എസ്.എൻ. നമ്പീശൻ · എൻ. പ്രഭാകര തണ്ടാർ · എ.എസ്. പുരുഷോത്തമൻ · കെ. പുരുഷോത്തമൻ പിള്ള · പി.ജി. പുരുഷോത്തമൻ പിള്ള · കെ.പി. രാഘവപ്പൊതുവാൾ · പി.കെ. രാഘവൻ · പി.സി. രാഘവൻ നായർ · കെ.ഐ. രാജൻ · സി.കെ. രാജൻ · ടി.കെ. രാമകൃഷ്ണൻ · പി. രാമലിംഗം · പി.ആർ. കുറുപ്പ് · എം. രാമുണ്ണി · പി. രവീന്ദ്രൻ · എം. സദാശിവൻ · ഇ.എം.എസ്. നമ്പൂതിരിപ്പാട് · സയ്യദ് ഉമ്മർ ബഫാക്കി · ആർ.എസ്. ഉണ്ണി · പി.എസ്. നമ്പൂതിരി · ബി.വി. സീതി തങ്ങൾ · കെ. ശേഖരൻ നായർ · എൻ.കെ. ശേഷൻ · കെ.എ. ശിവരാമ ഭാരതി · കാട്ടായിക്കോണം ശ്രീധരൻ · പി.എസ്. ശ്രീനിവാസൻ · പി.കെ. സുകുമാരൻ · എം.എം. തോമസ് · ടി.വി. തോമസ് · പി. ഉണ്ണികൃഷ്ണപിള്ള · കെ.സി. വാമദേവൻ · സി. വാസുദേവ മേനോൻ · എൻ. വാസുദേവൻ പിള്ള · ബി. വെല്ലിംഗ്ടൺ · പി.പി. വിൽസൺ · കെ.സി. സക്കറിയ · എസ്.പി. ലൂയിസ്\n"https://ml.wikipedia.org/w/index.php?title=ടി.എ._മജീദ്&oldid=3510127" എന്ന താളിൽനിന്ന് ശേഖരിച്ചത്\nജൂലൈ 5-ന് മരിച്ചവർ\nകേരളത്തിലെ സി.പി.ഐ. പ്രവർത്തകർ\nഒന്നാം കേരള നിയമസഭയിലെ മന്ത്രിമാർ\nഅഞ്ചാം കേരള നിയമസഭാംഗങ്ങൾ\nകേരളത്തിലെ പൊതുമരാമത്ത് വകുപ്പ് മന്ത്രിമാർ\nഈ താൾ അവസാനം തിരുത്തപ്പെട്ടത്: 05:29, 8 ജനുവരി 2021.


ബിന് ലാദന് അശ്ലീല വീഡിയോകള് ഉപയോഗിച്ചത് ആശയം കൈമാറാന് – E-Today Malayalam\nHome\tകൂടുതൽമറ്റുള്ളവ\tബിന് ലാദന് അശ്ലീല വീഡിയോകള് ഉപയോഗിച്ചത് ആശയം കൈമാറാന്\nന്യൂയോര്‍ക്ക്: അല്‍ഖ്വയ്ദ തലവന് ഒസാമ ബിന്‍ലാദന് ആശയവിനിമയത്തിനായി ഉപയോഗിച്ചത് വ്യത്യസ്ത രീതിയെന്ന് വെളിപ്പെടുത്തല്. എന്‍ക്രിപ്റ്റ് ചെയ്ത സന്ദേശങ്ങള് അശ്ലീല വീഡിയോകളില് ഒളിപ്പിച്ചാണ് ബിന്‍ലാദന് ഭീകരരുമായി ആശയവിനിമയം നടത്തിയിരുന്നതെന്നാണ് റിപ്പോര്‍ട്ട്. ബിന്‍ലാദന്റെ ജീവിതം ആസ്പദമാക്കി അന്താരാഷ്ട്ര മാദ്ധ്യമം തയ്യാറാക്കിയ ഡോക്യൂമെന്ററിയിലാണ് ഇക്കാര്യം വെളിപ്പെടുത്തിയിരിക്കുന്നത്.\n‘ ബിന്‍ലാദന്‍സ് ഹാര്‍ഡ് ഡ്രൈവ് ‘ എന്ന പേരിലാണ് ഡോക്യുമെന്ററി തയ്യാറാക്കിയിരിക്കുന്നത്. ഡോക്യുമെന്ററി ഈ മാസം 10 ന് ചാനല് സംപ്രേക്ഷണം ചെയ്യും. ബിന്‍ലാദന്റെ പക്കല് നിന്നും കണ്ടെടുത്ത ഡിജിറ്റല് സാമഗ്രികളെയാണ് ഡോക്യുമെന്ററി പ്രധാനമായും വിശകലനം ചെയ്യുന്നത്.\n2011 ലാണ് ബിന്‍ലാദനെ അമേരിക്കന് സൈന്യം വധിച്ചത്. വധിച്ച ശേഷം ബിന്‍ലാദന്റെ പക്കല് നിന്നും അശ്ലീല വീഡിയോകളുടെ ശേഖരം കണ്ടെടുത്തിരുന്നു. ഇത് പരിശോധിച്ചതില് നിന്നുമാണ് ആശയവിനിമയത്തിനായി ഇത്തരം വിഡീയോകള് ഉപയോഗിച്ചിരുന്നതായി കണ്ടെത്തിയത്. ഈ വീഡിയോകള് സുരക്ഷാ സേന പുറത്തുവിട്ടിട്ടില്ല.\nമറ്റ് ഭീകരരുമായി ആശവിനിമയം നടത്താന് ബിന്‍ലാദന് അശ്ലീല വീഡിയോകള് ഉപയോഗിച്ചിരുന്നതായി മാദ്ധ്യമ പ്രവര്‍ത്തകനും, സുരക്ഷാ കൗണ്‍സില് വിദഗ്ധനുമായ പീറ്റര് ബെര്‍ഗെന് പറഞ്ഞു. കണ്ടെടുത്ത ഹാര്‍ഡ് ഡ്രൈവുകളില് നിന്നും ഒരു പാട് വിവരങ്ങള് ലഭിച്ചിട്ടുണ്ട്. ബിന്‍ലാദന് വിപ്ലവ പ്രസംഗങ്ങള് തയ്യാറാക്കി നല്‍കിയിരുന്നത് വിദ്യാസമ്പന്നരായ ഭാര്യമാരായിരുന്നു. രാജ്യത്തിന് പുറത്തുള്ള ഭീകരരുമായി കൊറിയറുകള് വഴിയാണ് ബിന്‍ലാദന് ആശയവിനിമയം നടത്തിയിരുന്നത് എന്നും അദ്ദേഹം അറിയിച്ചു.\nപഠനം -സ്കൂൾ – സ്വപ്നങ്ങൾ വെബിനാർ നാളെ(7th Sunday)\nനോയിഡ സെൻ്റ അൽ ഫോൻസാ ഇടവകയിൽ കൊവിഡ് 19...


First flights lands at Kochi airport as it reopens afterafortnight-കൊച്ചി വിമാനത്താവളം തുറന്നു; 30 വിമാനങ്ങള് ഇന്ന് പറന്നുയരും\nKerala Floods Kochi Airport Opens 33 Flights To Arrive Today\nകനത്ത മഴയിലും പ്രളയത്തിലും ഓഗസ്റ്റ് 15 നായിരുന്നു വിമാനത്താവളം അടച്ചത്. പാര്‍ക്കിങ് ബെ, ടെര്‍മിനുകള് എന്നിവിടങ്ങളിലെല്ലാം വെള്ളം കയറിയിരുന്നു.. റണ്‍വേയില് ചെളി അടിഞ്ഞ് കൂടിയിരുന്നു\nകൊച്ചി: പ്രളയത്തെ തുടര്‍ന്ന് അടച്ചിട്ടിരുന്ന കൊച്ചി രാജ്യാന്തര വിമാനത്താവളം തുറന്നു. 33 വിമാനങ്ങളാണ് ഇന്ന് ഇറങ്ങുന്നത്. 30 എണ്ണം കൊച്ചിയില് നിന്നും പുറപ്പെടുന്നുമുണ്ട്. ബെംഗളൂരുവില് നിന്നുമുള്ള ഇന്‍ഡിഗോയുടെ വിമാനമാണ് ആദ്യം ഇറങ്ങിയത്. ഉച്ചയ്ക്ക് 2.05 ഓടെയായിരുന്നു വിമാനം കൊച്ചിയില് ഇറങ്ങിയത്. ഈ വിമാനം തന്നെയാകും ആദ്യം പുറപ്പെടുന്നതും. 3.25 നായിരിക്കും ഈ വിമാനം പറന്നുയരുക.\nഏതാനും ദിവസങ്ങള്‍ക്കുളളില് തന്നെ എല്ലാ സര്‍വ്വീസുകളും പുനരാരംഭിക്കാന് സാധിക്കുമെന്ന് എയര്‍പോര്‍ട്ട് ഡയറക്ടര് എ.സി.കെ.നായര് വ്യക്തമാക്കി. എയര് ഇന്ത്യ എക്‌സ്പ്രസിന്റേയും ജെറ്റ് എയര്‍വെയ്‌സിന്റേയും മസ്‌കറ്റില് നിന്നുമുള്ള വിമാനങ്ങളും ഇന്‍ഡിഗോയുടെ ദോഹ, ജെറ്റ് എയര്‍വെയ്‌സിന്റെ ദുബായ്, ഗോ എയറിന്റെ ഷാര്‍ജ, ഇത്തിഹാദിന്റെ അബുദാബി, എയര് ഏഷ്യയുടെ ക്വാലലംപൂര് എന്നീ വിമാനങ്ങളും എത്തുകയും മടങ്ങുകയും ചെയ്യുന്നുണ്ട്. ആഭ്യന്തര സര്‍വ്വീസുകളാണ് ബാക്കി.\nകനത്ത മഴയിലും പ്രളയത്തിലും ഓഗസ്റ്റ് 15 നായിരുന്നു വിമാനത്താവളം അടച്ചത്. റണ്‍വേയിലും പാര്‍ക്കിങ് ബെ, ടെര്‍മിനുകള് എന്നിവിടങ്ങളിലെല്ലാം വെള്ളം കയറിയിരുന്നു.. റൺവേയില് ചെളി അടിഞ്ഞ് കൂടിയിരുന്നു. വിമാനത്താവളത്തിന്റെ ചുറ്റുമതില് രണ്ടര കിലോമീറ്റര് തകര്‍ന്നു. എട്ട് ദിവസം കൊണ്ടാണ് വിമാനത്താവളത്തെ പൂര്‍വ്വ സ്ഥിതിയിലേക്ക് മടക്കി കൊണ്ടു വന്നത്. ഇതിനായി ആയിരത്തോളം പേരാണ് ജോലി ചെയ്തത്. ഏതാണ്ട് 300 കോടിയുടെ നഷ്ടമുണ്ടായതായാണ് കണക്കാക്കുന്നത്.\nകൊച്ചിയിലെ വിമാനത്താവളം തുറന്നതോടെ നാവിക താവളത്തില് നിന്നുമുള്ള സര്‍വ്വീസുകള് ഇന്ന് അവസാനിക്കും. ഇന്നലെ ഉച്ചയോടെ തന്നെ വിമാനക്കമ്പനികള്, ഗ്രൗണ്ട് ഹാന്‍ഡ് ലിങ് ഏജന്‍സികള്, കസ്റ്റംസ്, ഇമിഗ്രേഷന് വിഭാഗങ്ങളെല്ലാം തന്നെ പ്രവര്‍ത്തനം ആരംഭിച്ചിരുന്നു.\nവിമാനത്താവളത്തിലെ തകര്‍ന്ന മതില് താല്‍ക്കാലികമായി പുനര്‍നിര്‍മ്മിച്ചു. 22 എക്‌സ്‌റേ മെഷീനുകള്, വൈദ്യുതി വിതരണം, നാല് കണ്‍വെയര് ബെല്‍റ്റുകള്, ജനറേറ്ററുകള്, എണ്ണൂറോളം റണ്‍വേ ലൈറ്റുകള് എന്നിവ പുര്‍വ്വസ്ഥിതിയിലെത്തിയിട്ടുണ്ട്. സിയാല് മാനേജിങ് ഡയക്ടര് വി.ജെ.കുര്യന്റെ നേതൃത്വത്തിലാണ് നവീകരണ പ്രവര്‍ത്തനങ്ങള് നടക്കുന്നത്.


സെമി ഉറപ്പിക്കാൻ ഇന്ത്യ ഇന്ന് ലങ്കക്കെതിരെ- ICC Champions trophy Indian team against Sri Lanka\nസെമി ഉറപ്പിക്കാൻ ഇന്ത്യ ഇന്ന് ലങ്കക്കെതിരെ\nപാകിസ്ഥാനെതിരായ മത്സരം ജയിച്ചതിന്റെ ആത്മവിശ്വാസത്തിലാണ് ഇന്ത്യൻ ടീം ഇറങ്ങുന്നത്\nചാമ്പ്യൻസ് ട്രോഫി ക്രിക്കറ്റിൽ സെമി ഫൈനൽ ലക്ഷ്യമിട്ട് ഇന്ത്യൻ ടീം ഇന്നിറങ്ങുന്നു. ശ്രീലങ്കയാണ് രണ്ടാം മത്സരത്തിൽ ഇന്ത്യയുടെ എതിരാളികൾ. ഓവൽ മൈതാനത്ത് വൈകുന്നേരം മൂന്ന് മണിക്കാണ് മത്സരം. പാകിസ്ഥാനെതിരായ മത്സരം ജയിച്ചതിന്റെ ആത്മവിശ്വാസത്തിലാണ് ഇന്ത്യൻ ടീം ഇറങ്ങുന്നത്. ശ്രീലങ്കയ്‌ക്കെതിരായ മത്സരം ജയിച്ചാൽ ഇന്ത്യൻ ടീമിന് സെമി ഉറപ്പിക്കാം.\nഐസിസി ചാമ്പ്യൻസ് ട്രോഫിയിലെ ആദ്യ മത്സരത്തിൽ പാക്കിസ്ഥാന് എതിരെ ഇന്ത്യ തകർപ്പൻ ജയം സ്വന്തമാക്കിയിരുന്നു. ഡക്ക്‌വർത്ത് ലൂയിസ് നിയമപ്രകാരം 124 റൺസിനായിരുന്നു ഇന്ത്യയുടെ വിജയം. ജയത്തോടെ വിലപ്പെട്ട2പോയിന്റ് ഇന്ത്യ സ്വന്തമാക്കിയിരുന്നു.\nപാകിസ്ഥാനെതിരെ മികച്ച പ്രകടനമാണ് ഇന്ത്യൻ താരങ്ങൾ കാഴ്‌ച വെച്ചത്. ഇന്ത്യയ്‌ക്കായി നായകൻ വിരാട് കോഹ്‌ലി, യുവരാജ് സിംങ്ങ്, ശിഖർ ധവാൻ, രോഹിത് ശർമ്മ എന്നിവർ അർധസെഞ്ചുറി നേടിയിരുന്നു. 91 റൺസെടുത്ത രോഹിത്തായിരുന്നു ഇന്ത്യയുടെ ടോപ് സ്‌കോറർ. മികച്ച പ്രകടനം കാഴ്‌ച വെച്ച ബൗളർമാർ ആദ്യയ മത്സരത്തിൽ ഇന്ത്യൻ ജയം അനായാസമാക്കി.3വിക്കറ്റ് വീഴ്ത്തിയ ഉമേഷ് യാദവും2വിക്കറ്റുകൾ വീതം വീഴ്ത്തിയ ജഡേജയും പാണ്ഡ്യയും പാക്കിസ്ഥാനെ തകർത്തു വിടുകയായിരുന്നു. ഭുവനേശ്വർ കുമാറാണ് ശേഷിക്കുന്ന 1 വിക്കറ്റ് സ്വന്തമാക്കിയത്. എന്നാൽ ഫീൽഡിങ്ങിൽ ഉണ്ടായ പിഴവുകൾ തിരുത്താനാകും ഇന്ത്യയുടെ ശ്രമം.\nഅതേസമയം ദക്ഷിണാഫ്രിക്കയോട് 96 റണസിന്റെ തോൽവി വഴങ്ങിയ ശേഷമാണ് ശ്രീലങ്കയുടെ വരവ്. വിജയത്തിൽ കുറഞ്ഞതൊന്നും ലങ്ക പ്രതീക്ഷിക്കുന്നില്ല. പാകിസ്ഥാനെതിരെ കളിച്ച അതേ ടീമിനെ തന്നെ ഇന്ത്യ നിലനിർത്താനാണ് സാധ്യത.\nകശാപ്പ് നിരോധനം: പ്രത്യേക നിയമസഭാ സമ്മേളനം തുടങ്ങി; ഗോമാതാവിനും കാള പിതാവിനും വേണ്ടിയാണ് കേന്ദ്ര നീക്കമെന്ന് വിഎസ്


Mammootty's Silence Release Date Changed - Malayalam Filmibeat\n33 min ago മലയാള സിനിമയുടെ പ്രിയപ്പെട്ട മുത്തച്ഛന് വിട, ആദരാജ്ഞലി അർപ്പിച്ച് കലാകേരളം\n58 min ago കരിക്കിലെ വിദ്യയുടെ വിവാഹം കഴിഞ്ഞു, ഭര്‍ത്താവിനൊപ്പമുളള നടിയുടെ വീഡിയോ വൈറല്\nക്രിസ്മസ് പോരാട്ടത്തിന് മമ്മൂട്ടിയില്ല\n| Updated: Thursday, December 5, 2013, 12:02 [IST]\nക്രിസ്മസിന് സൂപ്പര്‍താരപോരാട്ടം കാണാന് കാത്തിരിക്കുകയായിരുന്നു ആരാധകര്. മോഹന്‍ലാലിന്റെ ദൃശ്യം, മമ്മൂട്ടിയുടെ സയലന്‍സ്, ദിലീപിന്റെ ഏഴു സുന്ദരരാത്രികള് തുടങ്ങിയ ചിത്രങ്ങള് ഒന്നിച്ചെത്തുമെന്നായിരുന്നു റിപ്പോര്‍ട്ടുകള്. എന്നാല് പ്രേക്ഷകരെ നിരാശരാക്കിക്കൊണ്ട് മമ്മൂട്ടി മത്സരത്തില് നിന്നും പിന്‍മാറിയിരിക്കുകയാണ്. വികെ പ്രകാശ് ഒരുക്കിയിരിക്കുന്ന സയലന്‍സിന്റെ റിലീസ് തീയതി മാറ്റിയിരിക്കുകയാണ്.\nഎന്നു പറഞ്ഞാല് ക്രിസ്മസിന് മമ്മൂട്ടിയുടെ സാന്നിധ്യമുണ്ടാകില്ലെന്നല്ല, മറ്റു ചിത്രങ്ങളുടെ റിലീസിന് മുന്നേതന്നെ തീയേറ്ററുകളിലെത്തി മത്സരത്തിന്റെ കാഠിന്യം കുറയ്ക്കുകയാണ് മമ്മൂട്ടിച്ചിത്രം ചെയ്യാന് പോകുന്നത്. ഡിസംബര് ഏഴിനാണ് സയലന്‍സ് റിലീസ് ചെയ്യാന് തീരുമാനിച്ചിരിക്കുന്നത്. അതുകൊണ്ടുതന്നെ ക്രിസ്മസ് മത്സരത്തില് മമ്മൂട്ടിയുണ്ടാകില്ല. പോരാട്ടം മോഹന്‍ലാലും ദിലീപുമെല്ലാം തമ്മിലായിരിക്കും.\nമമ്മൂട്ടി വക്കീല്‍വേഷത്തില് വരുന്നുവെന്നതിന്റെ പേരില് ചിത്രം ഇതിനകം തന്നെ ശ്രദ്ധിക്കപ്പെട്ടിട്ടുണ്ട്. ഒപ്പം ഉദ്വേഗഭരിതമായ ഒട്ടേറെ ആക്ഷന് രംഗങ്ങളും ചിത്രത്തിലുണ്ട്. സൈലന്‍സില് ബാംഗ്ലൂരിലെ നിയുക്ത ജഡ്ജിയായാണ് മമ്മൂട്ടി വേഷമിടുന്നത്. ഈ സസ്‌പെന്‍സ് ത്രില്ലറിന്റെ തിരക്കഥ വൈ വി രാജേഷിന്റേതാണ്.\nചിത്രം നേരത്തേ റിലീസ് ചെയ്യാന് അണിയറപ്രവര്‍ത്തകര് തീരുമാനിച്ചതിന്റെ കാരണം വ്യക്തമായിട്ടില്ല. ക്രിസ്മസ് കാലത്തെ കൂട്ടയിടിയില് നിന്ന് മാറി നേരത്തേ റിലീസ് ചെയ്യുന്നത് സൈലന്‍സിന് കൂടുതല് ഗുണം ചെയ്യുമെന്നാണ് പലരും കരുതുന്നത്. അങ്ങനെ നോക്കിയാല് വളരെ ബുദ്ധിപൂര്‍വമായ തീരുമാനമാണ് മമ്മൂട്ടിയും വി കെ പ്രകാശും കൈക്കൊണ്ടിട്ടുള്ളത്.\nRead more about: mammootty silence vk prakash മമ്മൂട്ടി സയലന്‍സ് റിലീസ് വികെ പ്രകാശ്\nMammootty's Silence Release Date Changed


സ്വന്തം പേരിൽ ക്ഷേത്രങ്ങളുള്ള താരങ്ങൾ : Kollywood News\nThursday, July 15, 2021 3:33 PM IST\nസിനിമാതാരങ്ങളോടുള്ള ആരാധനയില് എപ്പോഴും മുന്‍പന്തിയിലാണ് തമിഴ് ജനത. സിനിമ പുറത്തിറങ്ങുന്പോള് ഫാൻസ്കാർ നടത്തുന്ന ആഹ്ലാദ പ്രകടനങ്ങളും എല്ലാം പലപ്പോഴും അതിരു കടക്കാറുമുണ്ട്. ആരാധന മൂലം സിനിമാ നടികള്‍ക്ക് അന്പലങ്ങള് വരെ പണിത് നല്‍കാനൊരുങ്ങിയ സംഭവങ്ങള് വരെ റിപ്പോര്‍ട്ട് ചെയ്യപ്പെട്ടിട്ടുണ്ട്.\nതെന്നിന്ത്യന് താരവും രാഷ്ട്രീയ പ്രവര്‍ത്തകയുമായ നടി ഖുശ്ബുവിന് ആരാധകര് അന്പലം പണിത് നല്‍കിയിരുന്നു. എന്നാല് വിവാഹപൂര്‍വ ലൈംഗിക ബന്ധത്തെക്കുറിച്ചുള്ള താരത്തിന്‍റെ ഒരു പരാമര്‍ശത്തില് പ്രതിഷേധിച്ചു ക്ഷേത്രം പൊളിച്ചുമാറ്റപ്പെട്ടു എന്നാണാണ് റിപ്പോര്‍ട്ടുകള്.\nമുന്ന മിഷേല് എന്ന ആദ്യ ചിത്രത്തിലൂടെ തന്നെ പ്രേക്ഷക ശ്രദ്ധയും അംഗീകാരവും നേടിയ നടിയാണ് നിധി അഗര്‍വാൾ. ബോളിവുഡില് നാന്ദി കുറിച്ച്, തമിഴിലും തെലുങ്കിലും സജീവമാവുകയായിരുന്നു നിധി. നിധിക്കായി അടുത്തിടെ ക്ഷേത്രവും പ്രതിഷ്ഠയും പാലഭിഷേകവുമൊക്കെ നടത്തിയത് വലിയ വാര്‍ത്താ പ്രാധാന്യം നേടിയിരുന്നു.\nലേഡിസൂപ്പര്‍സ്റ്റാര് നയന്‍താരയുടെ പേരിലും ഒരു അന്പലം കെട്ടാന് ആരാധകര് തീരുമാനിച്ചിരുന്നു. എന്നാല് നയന്‍താര ഇതിനെ എതിര്‍ക്കുകയും, ആ തീരുമാനത്തില് നിന്ന് പിന്മാറാന് ആരാധകരോട് ആവശ്യപ്പെടുകയുമായിരുന്നു എന്നാണ് റിപ്പോര്‍ട്ട്.\nനടി ഹന്‍സികയ്ക്കായും ഒരു ക്ഷേത്രം പണിയാന് പണ്ട് ആരാധകര് തീരുമാനിച്ചിരുന്നു. എന്നാല് ഈ വര്‍ത്തയറിഞ്ഞ താരം അവരെ അതില് നിന്ന് വിലക്കുകയായിരുന്നു.\nനടി നമിതയുടെ പേരില് തിരുനെല്‍വേലിയില് ഒരു ക്ഷേത്രം പണിതിരുന്നു. ഒരു അഭിമുഖത്തില് ഈ ക്ഷേത്രത്തെപറ്റി ചോദിച്ചപ്പോള് എല്ലാ മതത്തില് ഉള്ളവര്‍ക്കും ഈ ക്ഷേത്രത്തില് പ്രവേശിക്കാം എന്നാണ് താരം പറഞ്ഞത്.


ലഡാക്ക് അതിര്‍ത്തിയില് പാകിസ്ഥാന് പോര്‍വിമാനങ്ങള് – On News\nഇന്ത്യ പാക്കിസ്ഥാന് ലഡാക്ക് അതിര്‍ത്തിയില് പാകിസ്ഥാന് തങ്ങളുടെ പോര്‍വിമാനങ്ങള് വിന്യസിക്കുന്നതായി റിപ്പോര്‍ട്ട്. അതേസമയം പാകിസ്ഥാന്റെ നീക്കങ്ങളും അതിര്‍ത്തിയില് വിമാനം വിന്യസിച്ചതും കൃത്യമായി നിരീക്ഷിച്ച് വരികയാണെന്ന് ഇന്ത്യ.\nഇന്ത്യന് കേന്ദ്രഭരണ പ്രദേശമായ ലഡാക്കിനോട് ചേര്‍ന്നുള്ള സ്‌കര്‍ദു എയര് ബേസിലാണ് പാകിസ്ഥാന് വിമാനങ്ങള് കാണപ്പെട്ടത്. സി-130 എന്ന് പേരുള്ള മൂന്ന് ട്രാന്‍സ്പോര്‍ട്ട് വിമാനങ്ങളാണ് പാകിസ്ഥാന് ഇറക്കിയത്. പോര്‍വിമാനങ്ങള്‍ക്ക് ആവശ്യമായ പടക്കോപ്പുകള് കൊണ്ടുപോകുന്ന തരത്തിലുള്ള വിമാനങ്ങളാണിവ.\nഇത്തരത്തില് ഏതാനും ഉപകരണങ്ങള് പാകിസ്ഥാന് എയര് ബേസില് ഇതിനോടകം ഇറക്കിയിട്ടുമുണ്ട്. അധികം താമസിയാതെ തന്നെ പാകിസ്ഥാന് വ്യോമസേനയുടെ പോര്‍വിമാനങ്ങളായ ജെ.എഫ്-17 ഫൈറ്റര് വിമാനങ്ങള് ഇവിടേക്ക് എത്തിച്ചേരുമെന്നാണ് ലഭിക്കുന്ന വിവരം. എന്നാല് തങ്ങളുടെ പടക്കോപ്പുകളും വിമാനങ്ങളും വച്ച് പാകിസ്ഥാന് ഒരു വ്യോമാഭ്യാസത്തിന് ഒരുങ്ങുന്നുണ്ടെന്നും അതിന്റെ ഒരുക്കം മാത്രമാണിതെന്നും പറയപ്പെടുന്നുണ്ട്. പാകിസ്ഥാന്റെ പ്രധാന വ്യോമത്താവളമാണ് ലഡാക്കിനോട് ചേര്‍ന്ന് കിടക്കുന്ന സ്‌കര്‍ദു എയര് ബേസ്.\nborder issueindia pak issueindia pakistan


പ്രണയിക്കുന്നവർ അറിയാൻ... | love | Vartha Jalakam\nഇങ്ങനെയൊക്കെ പ്രണയിച്ചു നടന്നു, മൂന്നാലു വര്‍ഷം കഴിയുമ്പോള് നമുക്കതിലുള്ള ത്രില് പോകും, അല്ലേ? "മുമ്പൊക്കെ എന്തായിരുന്നു? നീയിപ്പോ ആ പഴയ ആളേ അല്ല, ഒരുപാടങ്ങ് മാറിപ്പോയി" എന്നൊക്കെ പരസ്പരം പരാതിപ്പെടാന് തുടങ്ങും. മോളൂ, ചക്കരേ, തേനേ, ഡാർലിംഗ് എന്നൊക്കെ വിളിച്ചിരുന്നവർക്ക് ഇപ്പോഴങ്ങനെ വിളിക്കുമ്പോൾ ഒരു ജാള്യത പോലും തോന്നും. എന്തൊരുമാറ്റം അല്ലേ? ശരിക്കും മാറിയത് ആ ആളല്ലാ, അയാളുടെ തലച്ചോറിലെ PEA യുടെയും ഡോപ്പമിന്‍റെയും അളവുകളാണ്....\nമനസ്സില് പ്രണയം മൊട്ടിട്ടുകഴിഞ്ഞാല് പിന്നെ ആകെയൊരു പരവേശമാണ്. സംസാരിക്കുമ്പോള് ശബ്ദമിടറുന്നു. കാലുകള്‍ക്ക് വിറയല് ബാധിക്കുന്നു. ശബ്ദം നേര്‍ത്തുപോകുന്നു. നെഞ്ചിടിപ്പ് സ്വയമറിയുന്നു. ടെന്‍ഷന്. ഉത്കണ്ഠ. ഒരാള് കാമുകനോ കാമുകിയോ ആയിക്കഴിയുമ്പോള് സംഭവിക്കുന്ന ജൈവസവിശേഷതകളാണിവയൊക്കെ. ബാല്യത്തില് നിന്നും കൗമാരത്തിലേക്ക് കടക്കുമ്പോഴാണല്ലോ ഇത്തരം സ്വഭാവസവിശേഷതകൾ ആദ്യമായി സംഭവിക്കുന്നത്. അത് സ്വാഭാവികമാണ്. പ്യൂപ്പക്കുള്ളില് നിന്നും ഹോര്‍മോണുകളുടെ ചിത്രശലഭങ്ങള് കൂട്ടത്തോടെ പുറത്തുചാടുന്ന “ഹോര്‍മോണ് വസന്തകാല"മാണ് കൗമാരം. ഈ ഹോര്‍മോണുകളും നാഡീവ്യൂഹത്തിലെ “പോസ്റ്റ്‌മാന്" മാരായ ന്യൂറോട്രാന്‍സ്മിറ്റേഴ്സും അവരുടെ സഹായികളായ ചില രാസസംയുക്തങ്ങളും ചേര്‍ന്നാണ് പ്രണയം സൃഷ്ടിക്കുന്നത്. തലച്ചോറാണ് പ്രണയത്തിന്‍റെ കേന്ദ്രമെന്നത് തെളിയിക്കപ്പെട്ടിട്ടുള്ളതാണ്. ഹൈപോതലാമസാണ് പ്രണയത്തിന്‍റെ ഉത്തേജനകേന്ദ്രം. പ്രണയത്തിന്‍റെ ജൈവഘടകങ്ങളായ സ്പര്‍ശം, കാഴ്ച, ഗന്ധം, കേള്‍വി തുടങ്ങിയവയുമായി ബന്ധപ്പെട്ട തലച്ചോറിന്‍റെ ഭാഗങ്ങള് ഹൈപോതലാമാസുമായി ആശയസംവാദത്തില് ഏര്‍പ്പെടുകയും പ്രണയം പോലുള്ള നിര്‍മ്മലവികാരങ്ങള് ജനിപ്പിക്കുകയും ചെയ്യുന്നു.\nഒരാൾ കൗമാരത്തിലേക്ക് കടക്കുമ്പോള്, പ്രണയത്തിന്‍റെ അപ്പോസ്തലനായ ഹൈപോതലാമസ് ഗൊണാഡോട്രോപ്പിന് റിലീസിംഗ് ഹോർമോൺ (GRH) എന്ന ഹോര്‍മോണ് ഉത്പാദിപ്പിക്കും. ഇത് തലച്ചോറിന്‍റെ തന്നെ ഭാഗമായ പീയുഷഗ്രന്ധിയെ (PITUITARY GLAND) ഉത്തേജിപ്പിച്ചു ഫോളിക്കുലാര് സ്റ്റിമുലേറ്റിംഗ് ഹോര്‍മോണും (FSH) ല്യൂട്ടിനൈസിംഗ് ഹോര്‍മോണും (LH) പുറപ്പെടുവിക്കും. ഇവ ആണ്‍കുട്ടികളുടെ വൃഷണങ്ങളില് ചെന്ന് ടെസ്റ്റോസ്റ്റിറോണ് എന്ന പുരുഷഹോര്‍മോണും പുംബീജവും ഉണ്ടാകാന് സഹായിക്കും. പെണ്‍കുട്ടികളുടെ അണ്ടാശയങ്ങളില് ചെന്ന് അണ്ഡവും ഈസ്ട്രജന്, പ്രൊജസ്റ്റിറോണ് തുടങ്ങിയ ഹോര്‍മോണുകളും ഉത്പാദിപ്പിക്കും. ഈ അവസാനം പറഞ്ഞ മൂന്നുഹോര്‍മോണുകളാണ് കൗമാരകാല പ്രണയങ്ങള്‍ക്കും പ്രണയചാപല്യങ്ങള്‍ക്കും കാരണം. ഓക്സിട്ടോസിന്, വാസോപ്രെസ്സിന് എന്നൊക്കെ പറയുന്ന പ്രണയസഹായികളും ഹോര്‍മോണുകളുടെ കൂട്ടത്തില് ഉണ്ട്. കൂടാതെ പ്രണയത്തിന്‍റെ വിസ്മയലോകത്തേക്ക് പ്രവേശിച്ചവരുടെ രക്തത്തില് കോര്‍ട്ടിസോള് എന്ന ഹോര്‍മോണിന്‍റെ അളവും കൂടുതലായി കണ്ടെത്തിയിട്ടുണ്ട്.\nനാഡീരസങ്ങള് എന്നാല് ഞരമ്പുകള്‍ക്കിടയില് വിവരങ്ങള് കൈമാറ്റം ചെയ്യാനും അതുവഴി ഒരാളുടെ ചിന്തകള്, പെരുമാറ്റം, ശരീരഭാഷ, വിശപ്പ്, കാമം തുടങ്ങി നൂറായിരം കാര്യങ്ങളുടെ ഗതിവിഗതികൾ കൈകാര്യം ചെയ്യുന്ന രാസവസ്തുക്കളാണ്. നേരത്തെ സൂചിപ്പിച്ച ന്യൂറോട്രാന്‍സ്മിറ്റേഴ്സ് ഇക്കൂട്ടത്തില് പെടുന്നതാണ്. ശരിക്കും പറഞ്ഞാല് ഈ നാഡീരസങ്ങളാണ് ഒരാളെ പ്രണയിതാവാക്കുന്നത്. ഹോര്‍മോണുകള് അതിനുള്ള പശ്ചാത്തലം ഒരുക്കുകയാണ് ചെയ്യുന്നത്. നമുക്കൊരാളോട് ഇഷ്ടം തോന്നുന്ന നിമിഷം മുതലുള്ള പ്രണയസംബന്ധിയായ സകലമാനചെയ്തികള്‍ക്കും ഉത്തരവാദി ഈ നാഡീരസങ്ങളാണ്.\nഒരാളോട് തോന്നുന്ന ആകര്‍ഷണം മുതല് പ്രണയത്തിന്‍റെ പാര്‍ശ്വഫലങ്ങളായ വിശപ്പില്ലായ്മ, വിറയല്, ഉത്കണ്ഠ, ഉറക്കമില്ലായ്മ തുടങ്ങിയവയ്ക്കൊക്കെയും കാരണം ഇവർ തന്നെ.\nഇങ്ങനെ ഏതുവിധത്തിൽ വർഗ്ഗീകരിച്ചാലും നിർവചിക്കാൻ ശ്രമിച്ചാലും ഏതൊരു നിർവചനങ്ങൾക്കും ശാസ്ത്രത്തിനുമപ്പുറമാണ്, പ്രണയമെന്ന വികാരം. എന്നാലും അതിനുപിന്നിലും ജീവശാസ്ത്രപരമായ പല രസതന്ത്രസമവാക്യങ്ങളും ഒളിഞ്ഞുകിടപ്പുണ്ട്. അതൊക്കെ കുറേയേറെ നമ്മൾ മനസിലാക്കിയിട്ടുമുണ്ട്. പ്രണയം, മനോഹരമായ ഒരു പെയിന്റിംഗാണെങ്കിൽ അത് വരയ്ക്കാനുള്ള ക്യാൻവാസ് ഒരുക്കുകയാണ് മുകളിൽ പറഞ്ഞ പ്രണയഹോർമോണുകൾ ചെയ്യുന്നതെന്ന് ഇപ്പോൾ നമുക്കറിയാം. ആ ചിത്രം വരയ്ക്കാനുള്ള വിവിധ വർണ്ണങ്ങളാകുന്നത് ഇനിപ്പറയുന്ന പ്രണയത്തിന്റെ നാഡീരസങ്ങളാണ്.\nതലച്ചോറിലെ ഡോപ്പമിന് എന്ന് പറയുന്ന നാഡീരസമാണ് ഈ കാര്യങ്ങളെയൊക്കെ കൃത്യമായി കൈകാര്യം ചെയ്യുന്നത്. ചിലര്‍ക്ക് ചിലതരം ആള്‍ക്കാരോട് മാത്രമേ പ്രണയം തോന്നാറുള്ളൂ. അതിനുകാരണം ഈ ഡോപ്പമിനാണ്. അതുപോലെ ഡോപ്പമിനും ഒപ്പം വാസോപ്രെസ്സിനും ഹൈപോതലാമസ്സില് പ്രവര്‍ത്തിക്കുന്നതിന്‍റെ ഫലമായാണ് നമുക്കൊരാളോട് സ്നേഹമോ ഇഷ്ടമോ ആകര്‍ഷണമോ ഒക്കെ തോന്നുന്നത്. ഇതേ ഡോപ്പമിന് തലച്ചോറിന്‍റെ ലിംബിക് സിസ്റ്റം എന്ന് പറയുന്ന ഭാഗത്തെ ഉത്തേജിപ്പിക്കുന്നതിന്‍റെ ഫലമാണ് ലൈംഗികചോദനകള്. ഡോപ്പമിന്‍റെ അളവും പ്രവര്‍ത്തനക്ഷമതയും ഓരോ വ്യക്തിയിലും വ്യത്യസ്തമായിരിക്കും. അതുകൊണ്ടാണ് പ്രണയം ഓരോ വ്യക്തിയിലും ഓരോ രീതിയില് സംഭവിക്കുന്നത്.\nഅതുപോലെ ഫിനൈല് ഈഥൈല് അമീന് (Phenylethylamine, PEA) എന്ന മറ്റൊരു നാഡീരസത്തിനും പ്രണയത്തില് നിര്‍ണ്ണായകമായ പങ്കുണ്ട്. അതിന് ശരീരത്തിന് ഉണര്‍വ്വും ഉന്മേഷവും നല്‍കാനുള്ള കഴിവുണ്ട്. പ്രണയിതാക്കളുടെ വൈകാരികമായ ഇഴയടുപ്പത്തെ നിർണയിക്കുന്നത് ഈ കുഞ്ഞു രാസസംയുക്തമാണ്. ഒരാളുടെ തലച്ചോറില് എത്രത്തോളം കൂടുതല് PEA ഉല്‍പ്പാദിപ്പിക്കപ്പെടുന്നുവോ, അത്രത്തോളം അയാള് സ്വന്തം പ്രണയത്തോട് വൈകാരികമായി അടുത്തിരിക്കും. അതുകൊണ്ടു തന്നെ ചിലരതിനെ MOLECULE OF LOVE അഥവാ 'പ്രണയതന്മാത്ര' എന്നും വിളിക്കാറുണ്ട്. PEA-യ്ക്കു മറ്റൊരു പ്രത്യേകത കൂടിയുണ്ട്. ഒരു മയക്കുമരുന്നിനോടോ മദ്യത്തോടോ എന്നപോലെ ആസക്തി (Addiction) ഉണ്ടാക്കാന് കഴിവുണ്ടതിന്. എന്നുവച്ചാല് ഈ പ്രണയിക്കുന്നവരുടെ ജീവിതത്തിന്‍റെ നിലനില്‍പ്പ് തന്നെ ഈ രാസവസ്തുവിൽ അല്ലെങ്കില് അത് പുറപ്പെടുവിക്കാന് കാരണമായ സ്രോതസ്സില് അധിഷ്ടിതമാണെന്ന് തോന്നിപ്പോവും.ആ സ്രോതസ്സിവിടെ കാമുകനോ കാമുകിയോ ആകുമെന്ന് മാത്രം. പ്രിയപ്പെട്ട ആളെ കാണുന്നതോ ഒന്ന് തൊടുന്നതോ പോലും ഈ കെമിക്കല് രക്തത്തിലേക്ക് ഒഴുകാന് കാരണമാകും.\nനമ്മള് പങ്കാളിയുടെ സാന്നിധ്യം ആഗ്രഹിക്കുന്നതും, കാണാത്തപ്പോള് 'മിസ്' ചെയ്യുന്നതും വിരഹവേദന തോന്നുന്നതുമൊക്കെ ഈ PEA യുടെ അളവിലുണ്ടാകുന്ന വ്യതിയാനം കാരണമാണ്. ഏതെങ്കിലും ലഹരിയോടു ആസക്തിയുള്ളവരില് അത് കിട്ടാതെ വരുമ്പോള് ഉണ്ടാകുന്ന WITHDRAWAL SYMPTOMS ഇല്ലേ, അതുപോലെ PEA ആവശ്യത്തിനു കിട്ടാതെ വരുമ്പോഴുണ്ടാകുന്ന withdrawal symptom ആണ് വിരഹം. പ്രണയശാസ്ത്രത്തില് അതിനെ SEPARATION ANXIETY എന്ന് പറയും.\nഓക്സിറ്റോസിന്, വാസോപ്രെസ്സിന്, എന്‍ഡോര്‍ഫീന് എന്നിവ നമുക്ക് സ്പര്‍ശനത്തോട് സംവേദനം കൂടുതൽ ഉണ്ടാക്കുകയും സ്നേഹപൂര്‍ണമായ ശാരീരിക ഇടപെടലുകള്‍ക്ക് സുഖമുണ്ടാക്കുകയും ചെയ്യുന്നു. രതിമൂര്‍ഛ അനുഭവിക്കുന്ന വേളയിലും സ്ത്രീകളിലാണെങ്കിൽ പ്രസവസമയത്തും മുലയൂട്ടുന്ന സമയത്തും ഓക്സിറ്റോസിന് കൂടുതലായി ഉണ്ടാകുന്നുവെന്നത് തെളിയിക്കപ്പെട്ടിട്ടുള്ളതാണ്. ഇങ്ങനെ വിവാഹിതരായ ദമ്പതികളെ ദീര്‍ഘകാലം സ്നേഹത്തോടെ ചേര്‍ത്ത് നിര്‍ത്തുന്നതില് പ്രധാന പങ്ക് വഹിക്കുന്നതു ഓക്സിറ്റോസിനും വാസോപ്രസിനുമാണ്. ഈ ഹോർമോണുകൾ നൽകുന്ന അനുഭൂതി പലപ്പോഴും വ്യക്തി കേന്ദ്രീകൃതമാകണമെന്നില്ല. നമുക്ക് അച്ഛനമ്മമാരോട്, സഹോദരങ്ങളോട്, സുഹൃത്തുക്കളോട്, ഒരു കൊച്ചു കുഞ്ഞിനോടൊക്കെ തോന്നുന്ന നിർമ്മലവും നിസ്വാർത്ഥവുമായ സ്നേഹം എല്ലാം ഈ കെമിക്കൽ കുഞ്ഞന്മാരുടെ പണിയാണെന്നും ശാസ്ത്രജ്ഞർ പറയുന്നു. ഒപ്പം ഒന്നിലധികം പേരോട് ശാരീരികമായ പ്രണയം തോന്നുന്നതിലും ഇവർക്ക് പങ്കുണ്ടത്രേ (ഒക്കെ ഈ ന്യൂറോട്രാൻസ്മിറ്ററുകളുടെ പണിയാണ്. അല്ലാതെ, നമ്മളങ്ങനേന്നും.. അയ്യേ..! :)\nഇങ്ങനെ കണ്ടുപിടിക്കപ്പെട്ടിട്ടുള്ളതും അല്ലാത്തതുമായ എത്രയോ സൂക്ഷ്മകണങ്ങളുടെ പ്രവര്‍ത്തനങ്ങളിലൂടെയാണ് പ്രണയം സാധ്യമാകുന്നത്. ''ഓ.. ഇതൊക്കെ അറിഞ്ഞിട്ടല്ലേ ഇത്രേം നാള് ആൾക്കാര് പ്രേമിച്ചത്" എന്നും "ശാസ്ത്രത്തിനെന്താ പ്രണയിക്കുന്നവരുടെ വീട്ടിൽ കാര്യ''മെന്നുമൊക്കെ ചിലരെങ്കിലും ഇപ്പോൾ ചിന്തിക്കുന്നുണ്ടാവും. ശരിയാണ്, പ്രണയത്തിന്റെ തറവാട്ടിൽ ശാസ്ത്രമൊരു അധികപ്പറ്റാണ്. ഒരു പൂവിന്റെ നിറവും മണവുമെന്താണെന്നും എന്തുകൊണ്ടാണതങ്ങനെയെന്നും പറഞ്ഞു തരുന്ന ശാസ്ത്രം ആ കാഴ്ചയും സുഗന്ധവും നമ്മുടെ മനസിൽ പകരുന്ന അനുഭൂതിയെ വിശദീകരിക്കാൻ പരാജയപ്പെടുന്നപോലെ പ്രണയം പകരുന്ന അനുഭൂതിയെ, വേവലാതികളെയൊന്നും വിശദീകരിക്കാൻ ശാസ്ത്രത്തിനാവില്ല. ഒരിക്കലുമൊരു പ്രണയമാപിനിയോ ഏകകമോ കണ്ടെത്താനും ശാസ്ത്രത്തിനാവില്ല. പിന്നെയിങ്ങനെ ശാസ്ത്രീയമായി വിശദീകരിച്ചാലൊന്നും പ്രണയത്തിന്റെ ഊഷ്മളതയ്ക്ക് ഭംഗമൊട്ടുവരാനും പോകുന്നില്ല.\nപിന്നെന്താ, ഇതിനെല്ലാറ്റിനും പിന്നിലൊരു ശാസ്ത്രമുണ്ടെന്നറിഞ്ഞിരിക്കാമല്ലോ. ഏതെങ്കിലും ഏടാകൂടങ്ങളിൽ ചെന്നുപെടുമ്പോൾ പറയാല്ലോ, ഏയ്.. ഞാനല്ലാ, എന്റെ ശരീരത്തിലെ കുറേ രാസവസ്തുക്കൾ പറ്റിക്കുന്ന പണിയാണിതൊക്കെയെന്ന്.!!\nDr Manoj Vellanad ഇൻഫോ ക്ലിനിക് എന്ന ഫേസ്‌ബുക്ക് ഗ്രൂപ്പിൽ പോസ്റ്റ് ചെയ്തത്\n#TAGS : love


കോഴിക്കോട്ട് നട്ടുച്ചക്ക് വയോധികനെ വെട്ടിക്കൊലപ്പെടുത്തി കൃത്യം നടത്തിയത് ജയിലില് പോകാനെന്ന് പ്രതി – Chandrika Daily\nBy web desk 1 Saturday April 20, 2019 18:05 pm\nകോഴിക്കോട്ട് നട്ടുച്ചക്ക് വയോധികനെ വെട്ടിക്കൊലപ്പെടുത്തി കൃത്യം നടത്തിയത് ജയിലില് പോകാനെന്ന് പ്രതി\nകോഴിക്കോട്: കോഴിക്കോട് നഗരമധ്യത്തില് നട്ടുച്ചക്ക് വയോധികനെ വെട്ടിക്കൊന്നു. സിറ്റി പൊലീസ് കമ്മീഷണര് ഓഫിസിനു സമീപത്തു വച്ചാണ് കൊലപ്പെടുത്തിയത്. തെരുവില് താമസിക്കുന്ന ഉദ്ദേശം 60 വയസ് പ്രായം തോന്നിക്കുന്ന…\nകോഴിക്കോട്: കോഴിക്കോട് നഗരമധ്യത്തില് നട്ടുച്ചക്ക് വയോധികനെ വെട്ടിക്കൊന്നു. സിറ്റി പൊലീസ് കമ്മീഷണര് ഓഫിസിനു സമീപത്തു വച്ചാണ് കൊലപ്പെടുത്തിയത്. തെരുവില് താമസിക്കുന്ന ഉദ്ദേശം 60 വയസ് പ്രായം തോന്നിക്കുന്ന വൃദ്ധനെ 38കാരനായ യുവാവാണ് വെട്ടിക്കൊലപ്പെടുത്തിയത്.\nകോഴിക്കോട് ജില്ലയിലെ വളയം സ്വദേശി കെ.കെ. നിവാസില് പ്രേമാനന്ദന്റെ മകന് പ്രബിന് ദാസ് (38) വെട്ടി കൊലപ്പെടുത്തിയത്. കഴുത്തിന് ഗുരുതരമായി പരിക്കേറ്റ വയോധികനെ അശുപത്രിയില് എത്തിച്ചുവെങ്കിലും ജീവന് രക്ഷിക്കാനായില്ല.\nജയിലില് പോകാനാണ് താന് കൊലപാതകം നടത്തിയതെന്ന് പ്രതി പൊലീസിനോട് പറഞ്ഞു. അതേസമയം പ്രതി പ്രബിന്‍ദാസിന് മാനസിക വൈകല്യമുള്ളതായി പൊലീസ് സംശയിക്കുന്നു.\nCategories: Culture, News, Views Tags: crime, killing, kozhikode


UUKMA News ഗ്രെൻഫെൽ ടവർ ദുരന്തം; ദുരന്തത്തിനിരയായ അനധികൃത കുടിയേറ്റക്കാർക്ക് പി ആർ നൽകുമെന്ന് ഹോം ഓഫീസ് - UUKMA News ഗ്രെൻഫെൽ ടവർ ദുരന്തം; ദുരന്തത്തിനിരയായ അനധികൃത കുടിയേറ്റക്കാർക്ക് പി ആർ നൽകുമെന്ന് ഹോം ഓഫീസ് - UUKMA News\nഗ്രെൻഫെൽ ടവർ ദുരന്തത്തിനിരയായവർക്ക് പെർമനന്റ് റെസിഡൻസി നൽകാനുള്ള തീരുമാനവുമായി സർക്കാർ. ഇക്കഴിഞ്ഞ ജൂണിലാണ് ബ്രിട്ടനെ നടുക്കിക്കൊണ്ട് ഗ്രെൻഫെൽ ടവറിനെ ഒറ്റരാത്രി കൊണ്ട് തീനാളങ്ങൾ വിഴുങ്ങിയത്. നൂറുകണക്കിന് അനധികൃത കുടിയേറ്റക്കാരുൾപ്പെടെ നിരവധി കുടുംബങ്ങൾ താമസിച്ചിരുന്ന ഗ്രെൻഫെൽ ടവറിൽ എൺപതോളം മനുഷ്യ ജീവനുകളാണ് കത്തിക്കരിഞ്ഞു ചാരമായത്. ഭവനരഹിതരായ നൂറ് കണക്കിന് കുടുംബങ്ങൾക്ക് ലണ്ടൻ ബോറോ കൗൺസിൽ താത്ക്കാലിക സൗകര്യങ്ങൾ ഒരുക്കി നൽകിയിരുന്നു.\nഅനധികൃതമായി രാജ്യത്ത് തങ്ങിയിരുന്ന നിരവധി കുടുംബങ്ങൾ ദുരന്തത്തിൽ അകപ്പെട്ടിരുന്നെങ്കിലും പലരും സർക്കാർ സഹായങ്ങൾ കൈപ്പറ്റാൻ മുന്നോട്ട് വന്നിരുന്നില്ല. ഒരു വർഷത്തേക്ക് താത്ക്കാലിക വിസ നൽകുമെന്ന ഉറപ്പു കൊടുത്തിരുന്നെങ്കിലും കുടിയൊഴിപ്പിക്കപ്പെടുമോയെന്ന ആശങ്ക പലരിലുമുണ്ടായിരുന്നു. ആശങ്കൾക്ക് അറുതി വരുത്തിക്കൊണ്ടാണ് ഹോം ഓഫീസ് ഗ്രെൻഫെൽ ടവർ ദുരന്തബാധിതർക്കായി പ്രേത്യേക ഇമ്മിഗ്രേഷൻ നയം വ്യക്തമാക്കിയത്. അഞ്ചു വർഷം പൂർത്തിയായവർക്ക് പെർമനന്റ് റെസിഡൻസിയും മറ്റുള്ളവർക്ക് റെസിഡൻസ് പെർമിറ്റ് നല്കുന്നതിനുമാണ് ഹോം ഓഫീസിന് സർക്കാർ നിർദ്ദേശം നൽകിയിരിക്കുന്നത്.\nലേബർ എം പിമാർ സർക്കാർ തീരുമാനത്തെ സ്വാഗതം ചെയ്തു കൊണ്ട് മുന്നോട്ട് വന്നിട്ടുണ്ട്. സെക്യൂരിറ്റി ക്രമിനൽ പരിശോധനകൾക്ക് വിധേയമായിട്ടായിരിക്കും പി ആർ അപേക്ഷകൾ പരിഗണിക്കുകയെന്ന് ഹോം ഓഫീസ് വ്യക്തമാക്കിയിട്ടുണ്ട്.


കൃത്യമായ പ്ലാനിംഗിലൂടെ മികച്ച അനുഭവമാക്കി മാറ്റിയ ഒരു യാത്ര… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/കൃത്യമായ പ്ലാനിംഗിലൂടെ മികച്ച അനുഭവമാക്കി മാറ്റിയ ഒരു യാത്ര…\nMay 10, 2018\tLeaveacomment 2,478 Views\nയാത്ര പോകുവാൻ സമയമില്ല എന്ന് പറയുന്നവർക്ക് വേണ്ടി : പലരും പറഞ്ഞ് കേട്ടിട്ടുണ്ട് ജോലി തിരക്കും ഫാമിലിയിലെ തിരക്കും ഒഴിഞ്ഞിട്ട് യാത്ര പോകുവനൊന്നും നേരം കിട്ടില്ല എന്ന്. ഇൗ പറയുന്നത് ശുദ്ധ മണ്ടത്തരമാണ്. സമയം എന്നത് നമ്മൾ ഉണ്ടാക്കുന്നതാണ്. കൃത്യമായ പ്ലാനിലൂടെ divide ചെയ്താൽ എല്ലാത്തിനും സമയം കിട്ടും. ഇൗ യാത്രയും ഇതുപോലെ ഒരു പ്ലാനിലുടെ ഉണ്ടായതാണ്.\nവ്യക്തിപരമായ ആവിശ്യമായി ഞങ്ങൾക്ക് എറണാകുളം, വയനാട്, ഇൗറോഡ് എന്നിവിടങ്ങളിൽ പോകേണ്ടത് ഉണ്ടായിരുന്നു. ഇൗ യാത്ര വേണമെങ്കിൽ ഞങ്ങൾക്ക് ബസിലോ ട്രെയിനിലോ പോയി വേഗം തിരിച്ച് വരാവുന്നതെ ഉള്ളൂ. എന്നാൽ കൃത്യമായ പ്ലാനിലുടെ ഇൗ യാത്ര മികച്ച ഒരു അനുഭവമാക്കി മാറ്റുകയായിരുന്നു. Eranakulam, sulthan bathery, eroad യാത്രയെ ഞങ്ങൾ Eranakulam, Sulthan bathery, Muthenga forest, Ponkuzhi, Gundlepet, Bandipur forest, Masinagudi, Ooty, Meetupalayam, Avunashi വഴി Eroadലേക്ക് തിരിച്ച് വിട്ടു. ഇതിലൂടെ പോകുന്ന കാര്യം നടക്കുകയും ചെയ്യും, ട്രിപ്പും ആകും.\nഉച്ചകഴിഞ്ഞ് പാലായിൽ നിന്നും പുറപ്പെട്ട് വൈകുന്നേരം4മണിയോടെ വൈറ്റിലയിൽ എത്തി. നേരെ പോയത് മട്ടാഞ്ചേരിക്കാണ്. അവിടുത്തെ ജൂത തെരുവിലൂടെ ഒരുപാട് സമയം ഞങ്ങൾ നടന്നു. കല്ല് പതിപ്പിച്ച ആഭരണങ്ങളുടെയും, പുരാതന സാധനങ്ങളുടെയും ഗംഭീര കളക്ഷൻ അവിടെ ഉണ്ട്. ഏതെങ്കിലും ഒന്ന് വാങ്ങാം എന്ന് കരുതിയപ്പോൾ എടുക്കുന്ന സാധനത്തിനു എല്ലാം 30K, 50K ഒക്കെയാണ് വില. കണ്ണ് അധികം തള്ളാൻ വയ്യത്തകൊണ്ട് അധികം സമയം അവിടെ നിൽക്കാൻ തോന്നിയില്ല. ഇനി കുറച്ച് personal ആവിശ്യങ്ങൾ അതും കഴിഞ്ഞ് വയനാട്ടിലേക്ക് പുറപ്പെട്ടപ്പോൾ സമയം രാത്രി 12 കഴിഞ്ഞു. നേരെ ചാലകുടി, പെരിന്തൽമണ്ണ, വണ്ടൂർ, നിലമ്പൂർ, ചുങ്കതറ കൂടി വയനാട്ടിലേക്ക്. വയനാട്ടിൽ മുട്ടിൽ എന്ന സ്ഥലത്ത് എത്തിയപ്പോൾ സമയം രാവിലെ7മണിയായി. അവിടെ കുറച്ച് ആവിശ്യങ്ങൾ ഉണ്ടായിരുന്നു. അതും കഴിഞ്ഞ് 11 മണിയോടെ ഞങ്ങൾ വീണ്ടും യാത്ര തുടർന്നു.\nSulthan ബത്തേരി കൂടി മുത്തങ്ങയിലേക്കാണ് ആദ്യം. മുത്തങ്ങ ഫോറസ്റ്റ്ൽ കയറിയപ്പോൾ പണ്ട് ഇവിടെ നടന്ന സമരങ്ങളും മറ്റും പത്രത്തിൽ വായിച്ചത് ഓർമ വന്നു. ഇരുവശത്തും മരങ്ങൾ നിറഞ്ഞ് നിൽക്കുന്ന മുത്തങ്ങയിലെ കാടിന് നടുവിലൂടെ ഉള്ള ഡ്രൈവിംഗ് തരുന്ന feeling outstanding ആണ്. കാടിന് ഉള്ളിൽ ചെറിയ ഒരു സ്ഥലം ഉണ്ട്. PONKUZHI. ചെറുത് ആണെങ്കിലും അവിടത്തെ അമ്പലവും, സമീപ പ്രദേശവും കാണുവാൻ വളരെ ഭംഗി ഉണ്ട്. അമ്പലത്തിന് ചേർന്ന് ഒരു ചേട്ടൻ അവിടെ മുളയരി പായസം വിൽക്കുന്നുണ്ട്. ഞങ്ങളും അവിടെ നിന്ന് പായസം കുടിച്ച ശേഷം പൊൻകുഴിയിൽ നിന്ന് തിരിച്ചു.\nമുത്തങ്ങ ഫോറസ്റ്റ് കഴിഞ്ഞാൽ അടുത്തത് BERAMBAD FOREST ആണ്. Berambad Forest കർണാടകയുടെ ഭാഗമാണ്. മുത്തങ്ങയിൽ എവിടെ ഇറങ്ങിയും ഫോട്ടോ എടുക്കാമെങ്കിൽ ഇവിടുത്തെ സ്ഥിതി മറിച്ചാണ്. Berambad ഫോറസ്റ്റിൽ ഒരിടത്തും വണ്ടി നിർത്തുവാൻ പാടില്ല. അത്യാവശ്യം പ്രകൃതി സ്നേഹി ആണെങ്കിൽ അവിടെ വണ്ടി നിർത്തി ഫോട്ടോ എടുക്കട്ടെ പോകാൻ മനസ്സ് അനുവദിക്കില്ല. അത്രക്ക് മനോഹരമാണ് അവിടം. അതുകൊണ്ട് ഞങ്ങൾ വണ്ടി നിർത്തി. ഫോറസ്റ്റ്ൽ കാല് കുത്തിയത്തും രണ്ട് ഫോറസ്റ്റ് ഓഫീസർമാർ വന്ന് ഞങ്ങളെ അവിടെ നിന്ന് പറഞ്ഞയച്ചു. ഫോറസ്റ്റ്ൽ നിൽക്കാൻ വേണ്ടി റിക്വസ്റ്റ് ചെയ്ത് നോക്കിയപ്പോൾ കിട്ടിയ മറുപടി സൂപ്പർ ആയിരുന്നു. “₹50000 ഫൈൻ അടച്ചിട്ട് നിന്നോളാൻ”. പറഞ്ഞ് തീരും മുൻപേ ഞങ്ങൾ സ്ഥലം കാലിയാക്കി.\nBerambad ഫോറസ്റ്റിൽ ഒരുപാട് മരങ്ങൾ കത്തി കരിഞ്ഞ് നിൽപ്പുണ്ടായിരുന്നു🔥. കാട്ട് തീ പിടിച്ചതാണോ അതോ മറ്റെന്തെങ്കിലും ആണോ എന്ന് അറിയില്ല. Berambad ഫോറസ്റ്റ് കഴിഞ്ഞാൽ അടുത്തത് GUNDLEPET ആണ്. രണ്ട് ഫോറസ്റ്റ് താണ്ടി ഗുണ്ടൽപേട്ടിൽ എത്തിയപ്പോൾ സമയം 2pm ആയി. തരക്കേടില്ലത്ത ഹോട്ടൽ തേടി കണ്ട് പിടിച്ച് കാടബിരിയാണി വാങ്ങി കഴിച്ചു.\nഅടുത്ത destination BANDIPUR FOREST ആണ്. ഗുണ്ടെല്പെട്ട് മുതൽ ബന്ദിപ്പൂർ ഫോറസ്റ്റ് വരെ ഹൈവേയാണ്. ഇതുവരെ ഫോറസ്റ്റ്ലുടെ പതുകെയാണ് പോന്നത് എങ്കിൽ ഇനി അങ്ങോട്ട് ബന്ദിപ്പൂർ വരെ വണ്ടി ചവിട്ടി വിടാം.3മണിയായപ്പോൾ വണ്ടി ബന്ദിപ്പൂർ ടൈഗർ റിസർവ് ഫോറെസ്റ്റ്ന്റെ ഉള്ളിൽ കടന്നു. 2015ൽ ബാംഗ്ലൂരിൽ നിന്ന് ബൈക്കിന് നാട്ടിൽ വന്നത് ബന്ദിപ്പൂർ ഫോറസ്റ്റ് കൂടിയാണ്. അന്ന് വന്നപ്പോൾ ഉള്ള ക്ലൈമറ്റ് അല്ല ഇപ്പോൾ തോന്നുന്നത്.\nബന്ദിപ്പൂർ ഫോറസ്റ്റ് ഞങ്ങൾക്ക് സമ്മാനിച്ചത് ഒരു ദൃശ്യ വിസ്മയം തന്നെയായിരുന്നു. കാട്ടിലൂടെ ഡ്രൈവ് ചെയ്യുമ്പോൾ കിട്ടുന്ന feelന് പുറമേ ഞങ്ങൾക്ക് ഇവിടെ നിന്ന് പേര് അറിയാവുന്നതും അറിഞ്ഞ് കൂടാത്താതുമായ ധാരാളം പക്ഷി മൃഗാതികളെ കാണുവാൻ സാധിച്ചു. കാട്ടുപോത്ത്, പല തരത്തിൽ ഉള്ള മാനുകൾ, കുരങ്ങന്മാർ, മയിലുകൾ, മുള്ളൻ പന്നി അങ്ങനെ ഒട്ടനവധി. ഇവയെല്ലാം റോഡിന്റെ സൈഡിൽ ഉണ്ടാകും, അതുകൊണ്ട് ഇവറ്റകളെ നമ്മുക്ക് അടുത്ത് കാണാം എന്നത് ഒരു പ്രത്യേകതയാണ്. ഒരവസരത്തിൽ carന് കുറുകെ ചാടി. കാട് ആയകൊണ്ട് പതുക്കെയാണ് ഓടിച്ചിരുന്നത്, അതുകൊണ്ട് ഒന്നും സംഭവിച്ചില്ല. മറിച്ച് മാനിനെ ഇടിച്ചിരുന്നെങ്കിൽ ഇന്ന് ഇത് എഴുതുന്ന സമയത്ത് കോടതി കേറി നടന്നെനെ.\nബന്ദിപ്പൂറിലെ കാഴ്ചകൾ എല്ലാം ആസ്വദിച്ച് കഴിഞ്ഞ് അടുത്തതായി MASANAGUDIലേക്കാണ്. ബന്ദിപ്പൂർ ഫോറസ്റ്റ് ഒരു നിരപ്പായ ഭൂപ്രദേശം ആയിരുന്നെങ്കിൽ മസനഗുടി മലകൾ നിറഞ്ഞതാണ്. ബന്ദിപ്പൂർ വിട്ട് മസനഗുടി അടുക്കുമ്പോൾ അകലെ മലനിരകൾ നമ്മളെ വരവേൽക്കുന്നത് കാണുവാൻ കഴിയും. മസനഗുടിയിൽ നിന്നും ഊട്ടി എത്തും വരെ 36 Hairpins ആണ് ഉള്ളത്. വളരെ ശ്രദ്ധിച്ച് ഡ്രൈവ് ചെയ്തില്ലെങ്കിൽ. അപകടം ഉണ്ടാകുവാനുള്ള ചാൻസ് കൂടുതൽ ആണ്🚫. കയറ്റം കയറി പോകുന്നതിനിടയിൽ view points ഉണ്ട്. അവിടെ എല്ലാം ഇറങ്ങി മസനഗുടിയുടെ ഭംഗി ആസ്വദിച്ചാണ് മാസനഗുടി കവർ ചെയ്തത്.\n6.45pm ആയപ്പോൾ ഞങ്ങൾ ഊട്ടിയിൽ എത്തി. മുമ്പ് ഇവിടെ വന്നിട്ടുണ്ടെങ്കിലും കൊടൈക്കനാലിനോടു ഉള്ള അതെ ഇഷ്ടം ഊട്ടിയോടും ഉണ്ട്. വീണ്ടു വീണ്ടും വരുവാൻ തോന്നും. ഓരോ തവണ വരുമ്പോഴും പ്രത്യേക feel ആണ് ഇവിടങ്ങളിൽ. വണ്ടി ഒതുക്കിയിട്ട ശേഷം ചൂട് ചായയും കുടിച്ച് ഊട്ടിയിലെ തെരുവുകളിലൂടെ നടന്നു. സന്ദർശകരും കച്ചവടക്കാരും ആയി ഇവിടെ നല്ല തിരക്കായിരുന്നു. അതിനു ഇടയിലൂടെ പോക്കറ്റിൽ കൈയും ഇട്ട് തണുപ്പ് ആസ്വദിച്ച് ഞങ്ങൾ നടന്നു നീങ്ങി.\nഊട്ടിയിൽ നിന്ന് ഇനി METTUPALAYAM, AVUNASHI കൂടി ഇറോഡിലേക്ക്. ഊട്ടി വിട്ട് കഴിഞ്ഞ് മേട്ടുപ്പാളയം വഴി പോകുമ്പോൾ നമ്മൾ വിചാരിച്ച് പോകും ഇത് കേരളമാണോ എന്ന്. കേരളവുമായി ഏറെ സാമ്യം ഉള്ള ഭൂപ്രദേശമാണിവിടം. രാത്രിയായി, ഇനി പ്രത്യേകിച്ച് ഒന്നും തന്നെ കാണുവാൻ ഇല്ല. ഊട്ടിയിൽ നിന്ന് മേട്ടുപാളയത്തേക്ക് 53 കിലോമീറ്റർ ആണ്. മേട്ടുപാളയം കഴിഞ്ഞ് 20 കിലോമീറ്റർ കൂടി കഴിഞ്ഞാൽ സേലം to കൊച്ചി നാഷണൽ ഹൈവേയാണ്. ഇവിടം എല്ലാം കവർ ചെയ്ത് രാത്രി വൈകി ഇൗറോഡിൽ എത്തി.\nഇനിയുള്ള കുറച്ച് ദിവസങ്ങൾ ആദ്യമേ സൂചിപ്പിച്ച personal ആവിശ്യങ്ങൾക്ക് ഉള്ള ഓട്ടമാണ്. എങ്കിലും എല്ലാ ദിവസവും രാവിലെയും വൈകുന്നേരവും ഞങ്ങൾ കാറുമായി ഇതുവരെ പോകാത്ത ഗ്രാമപ്രദേശങ്ങൾ വഴി പോകുമായിരുന്നു. തമിഴ്നാട്ടിലെ ഉൾ ഗ്രാമങ്ങളിൽ പോയവർക്ക് അറിയാം അവിടങ്ങളിൽ എന്ത് മാത്രം പുതിയ കാഴ്ചകൾ കാണുവാൻ സാധിക്കും എന്ന്. ഗ്രാമ പ്രദേശവും അവിടുത്തെ ആളുകളുടെ ജീവിത രീതികളും എന്തിന് വസ്ത്രം ധരിക്കുന്നത് പോലും പ്രത്യേക രീതിയിലാണ്.\nഇങ്ങനെ കുറെ ദിവസങ്ങൾ കടന്ന് പോയി. അതിനിടയിൽ തനിച്ച് ഒരു ദിവസം വീണ് കിട്ടി. ഇൗ ദിവസം എന്ത് ചെയ്യുമെന്ന് ആലോചനയിലാണ് ISHA YOGA CENTER മനസ്സിൽ തെളിഞ്ഞ് വന്നത്. യോഗയോടും മറ്റും തീരെ താല്പര്യം ഇല്ലെങ്കിലും അവിടുത്തെ Adiyogi Statue കാണുവാൻ വലിയ താൽപര്യമാണ്. നേരെ അവിടേക്ക് തിരിച്ചു. ഇതിന്റെ കൂടെ മറ്റൊരു ആഗ്രഹവും സാധിക്കാൻ പറ്റി. തമിഴ്നാട്ടിൽ നമ്മൾ കാണുന്ന അവിടുത്തെ ഗവൺമെന്റിന്റെ പച്ച കളർ ബസിൽ (TNSTC) ഒറ്റക്ക് ദീർഘദൂര യാത്ര പോകണം എന്ന് വലിയ ആഗ്രഹമായിരുന്നു. അതുകൊണ്ട് കാർ എടുത്തില്ല ഈറോഡിൽ നിന്ന് ഇഷ യോഗ സെന്‍ററിലേക്ക് TNSTC ടെ ബസിൽ.\nഇൗറോഡിൽ നിന്ന് 130 കിലോമീറ്റർ ഉണ്ട് ഇഷയിലേക്ക്. കോയമ്പത്തൂർ കൂടിയാണ് പോകുന്നത്. കോയമ്പത്തൂരിൽ നിന്ന് 27 കിലോമീറ്റർ ഉണ്ട് ഇഷ യോഗ സെന്‍ററിലേക്ക്. ഏകദേശം 3.45 ന് ഞാൻ അവിടെ ചെന്നു. ഇത്രയും ദൂരം യാത്ര ചെയ്ത് വന്നതിന്റെ പത്ത് ഇരട്ടി ഫലം കിട്ടിയപോലെയായി Adiyodi Statute കണ്ടപ്പോൾ👌. 34 മീറ്റർ (112ft) ഉയരത്തിൽ സ്റ്റീൽ ഉപയോഗിച്ചാണ് statue നിർമിച്ചിരിക്കുന്നത്. വലിയ ഗ്രൗണ്ട് പോലെ ഉള്ള പ്രദേശവും അതിന് ചുറ്റും Velliangiri മലനിരകളും ഉള്ളയിടതാണ് statue സ്ഥാപിച്ചിരിക്കുന്നത്. ഇന്ത്യയിലെ ഏറ്റവും ഉയരം കൂടിയ ഏഴാമത്തെ statue ആണ് Adiyogi Statue. Statuteന് മുന്നിലുള്ള ചെറിയ ഒരു ഭാഗത്ത് പൂജകളും മറ്റും നടക്കുന്നുണ്ടായിരുന്നു. അതിന്റെ ഫോട്ടോ എടുക്കുവാനും അനുവാദം ഇല്ല. എല്ലാം കണ്ട് നടക്കുന്നതിന് ഇടയിൽ ജർമനിയിൽ നിന്ന് ഇന്ത്യ കാണുവാൻ വന്ന Fridrich Karlനെയും പുള്ളിടെ wife Emmaയെയും പരിചയപ്പെടാൻ സാധിച്ചു. സായിപ്പിനോട് ടാറ്റാ പറഞ്ഞ ശേഷം Adiyogi Statue കണ്ടപ്പോൾ കിട്ടിയ 100% satisfactionനുമായി തിരിച്ച് ഇൗറോഡിലേക്ക് പോന്നു.\nപിന്നെയും കുറെ ദിവസങ്ങൾ ഈറോഡിൽ ആവിശ്യങ്ങളുമായി മുന്നോട്ട് പോയി. ഇതിനിടയിലാണ് പെട്ടെന്ന് BANGALORE പോവേണ്ടതായി വന്നത്. ആദ്യം യാത്ര ട്രെയിനിലാക്കാം എന്ന് വിചാരിച്ചെങ്കിലും പിന്നീട് കാറിൽ പോകാം എന്ന് തീരുമാനിച്ചു. ദൂര കൂടുതൽ ഉണ്ടെങ്കിലും ഒരു ട്രിപ്പ് മൂഡിൽ പിടിക്കുകയാണെങ്കിൽ നല്ലതല്ലേ. Eroad to Bangalore 270 കിലോമീറ്റർ ആണ്. പിറ്റേന്ന് ദിവസത്തെ ട്രിപ്പ് പ്ലാൻ ചെയ്ത് വെച്ചിട്ടുള്ളതിനാൽ ഇന്ന് തന്നെ ബാംഗ്ലൂർ പോയി വരണം. അസാധ്യ റോഡ് ആയകൊണ്ട് ഡ്രൈവ് ചെയ്യാൻ ഒരു മടിയും ഇല്ലായിരുന്നു. രാവിലെ 5.15ന് ഈറോഡിൽ നിന്ന് പുറപ്പെട്ട് 11.45am ആയപ്പോൾ ബാംഗളൂരിൽ വസന്ത് നഗറിൽ എത്തി. അവിടെ എത്തി വന്ന കാര്യം സാധിച്ച് കഴിഞ്ഞ് അധികം സമയം കളയാതെ തിരിച്ച് പോന്നു. ഈറോഡ് to ബാംഗ്ലൂർ റോഡിൽ സേക്കരപട്ടി എന്ന ഒരു സ്ഥലം ഉണ്ട്. നീണ്ട് നിവർന്ന് കിടക്കുന്ന ഹൈവേയും തൊട്ടടുത്ത് മലകളും നേരിയ തണുപ്പും ഉള്ള പ്രദേശം. അവിടെ വണ്ടി നിർത്തി നിൽക്കുമ്പോൾ അസാധ്യ ഫീലാണ് കിട്ടുന്നത്. നമ്മുടെ പാലായിൽ ഉള്ള ആറ്റുതീരം പോലെ എന്തെങ്കിലും അവിടെ പണിതായിരുന്നെങ്കിൽ നല്ലതായിരിക്കും എന്ന് തോന്നി. തിരിച്ച് രാത്രി 8 മണിയോടെ ഇൗറോഡിൽ എത്തി.\nബാംഗ്ലൂരിൽ നിന്ന് തിരിച്ച് വന്നതിന്റെ പിറ്റേന്നാണ് ഞങ്ങൾ KOOVAGAM FESTIVAL കാണുവാൻ പോകുന്നത്. ഇൗ ട്രിപ്പിന്റെ Highlight ആണ് Koovagam Festival. Transgenders പങ്കെടുക്കുന്ന ഉത്സവമാണിത്. ഈറോഡിൽ നിന്ന് 223 കിലോമീറ്റർ ഉണ്ട് കൂവാഗതേക്ക് Transgendersന്റെ ഇന്ത്യയിലെ ഏക അമ്പലമാണ് Koovagam Koothandavar Temple. തമിഴ്നാട്ടിലെ വില്ലുപുരം ജില്ലയിൽ ഉളുണ്ടുർപെട്ടിന് അടുത്താണ് Koovagam എന്ന ഗ്രാമം. ഇന്ത്യയിലെ പല സ്ഥലങ്ങളിൽ നിന്നുമായി പതിനായിരത്തിൽ അധികം transgenders ഇൗ ഉത്സവത്തിൽ പങ്കെടുക്കാൻ വരും. അത് തന്നെയാണ് ഇൗ ഉത്സവത്തിന്റെ പ്രത്യേകതയും, അത് തന്നെയായിരുന്നു ഞങ്ങളുടെ പേടിയും. കേരളത്തിന് വെളിയിൽ പോകുമ്പോൾ എവിടെ എങ്കിലും വെച്ച് മൂന്നോ നാലോ transgendersനെ കണ്ടിട്ട് ഉള്ളതല്ലതെ ഇത്രയും അധികം ഇതുവരെയും കണ്ടിട്ടില്ല. എന്നാൽ റോഡരികിൽ കണ്ടതിൽ നിന്ന് വ്യത്യസ്തമാണ് ഇവരെ ഇവിടെ വെച്ച് കാണുമ്പോൾ തോന്നുന്നത്. തികച്ചും മാന്യമായ വസ്ത്രം ധരിച്ച് മണവാട്ടി ലുക്കിലാണ് ഇവർ വരുന്നത്. ഇൗ ഉത്സവതെ കുറിച്ച് കേട്ട് ഞങ്ങൾ വന്നപോലെ ഇവിടം കാണുവാനായി ധാരാളം വിദേശികളും ഉണ്ടായിരുന്നു. അമ്പലത്തിൽ വെച്ച് transgendersനെ വിവാഹം കഴിക്കുന്നതും, പിറ്റേന്ന് ബന്ധം ഉപേക്ഷിക്കുന്നതുമാണ് ഇവിടുത്തെ ആചാരം.\nഅരവാൻ ആണ് ഇവിടുത്തെ പ്രതിഷ്ഠ. അതിന്റെ ഐതിഹ്യം ഇങ്ങനെയാണ്; “കുരുക്ഷേത്ര യുദ്ധം നടക്കുമ്പോൾ അർജ്ജുനന്റെയും ഭാര്യ ഉളുപ്പിയുടെയും മകൻ അരവാൻ കൊല്ലപെടുവാൻ ഇടയായി. മരിക്കുന്നതിന് തൊട്ട് മുമ്പ് അരവാൻ പറഞ്ഞു, തനിക്ക് വിവാഹം കഴിക്കണമെന്ന്. എന്നാൽ മരണത്തിലേക്ക് പോകുന്ന അരവാനെ വിവാഹം ചെയ്യാൻ ആരും തയ്യാറായില്ല. അടുവിൽ ഭഗവാൻ ശ്രീകൃഷ്ണൻ സ്ത്രീയുടെ രൂപം സ്വീകരിച്ച് അരവാനെ വിവാഹം ചെയ്തു. അരവാന്റെ മരണശേഷം ശ്രീകൃഷ്ണൻ പഴയ രൂപത്തിലേക്ക് തിരിച്ച് വന്നു.” ഇതിനെ transgenders ഉം ആയിട്ട് connect ചെയിതാണ് ഇവിടുത്തെ അമ്പലവും ആചാരങ്ങളും നിലനിൽക്കുന്നത്. എല്ലാം കണ്ടുകഴിഞ്ഞ് 8 മണി ആയപ്പോൾ ഞങ്ങൾ തിരികെ പോന്നു. നാളെ തിരികെ കേരളത്തിലേക്ക്.\nവീട്ടിൽ നിന്ന് പുറപ്പെട്ടിട്ട് ഇന്നേക്ക് 11 ദിവസമായി. ഒന്നും കൂടി വയനാട്ടിലേക്ക് പോകേണ്ട ആവിശ്യമുണ്ട്. രാവിലെ തന്നെ ഈറോഡിനോട് ടാറ്റാ പാഞ്ഞ് വണ്ടി വയനാട്ടിലേക്ക് വിട്ടു. വന്ന വഴിയെ തന്നെ വയനാട്ടിലേക്ക് പോകുന്നത് അത്ര സുഖമുള്ള പരിപാടി അല്ലത്തകൊണ്ട് റൂട്ട് ഞങ്ങൾ മാറ്റിപ്പിടിച്ചു. SATHYAMANGALAM FOREST കൂടിയാണ് ഇനിയുള്ള യാത്ര. 27 Hairpin വളയം പിടിച്ച് പോകുമ്പോൾ കാഴ്ച്ചയുടെ വിരുന്ന് തന്നെയാണ് Sathyamangalam നമ്മുക്ക് തരുന്നത്. കാട്ടാനകളെയും, കാട്ട് പോത്തുകളെയും കണ്ട് വയനാട്ടിൽ എത്തിയപ്പോൾ രാത്രി 8.30 ആയി. ഏറെ വൈകാതെ തന്നെ അവിടുന്ന് പാലായിലേക്ക് തിരിച്ചു…..\n“നമ്മൾ എല്ലാവരും പല ആവിശ്യങ്ങൾക്ക് വേണ്ടി ദീർഘദൂര യാത്ര പോകേണ്ടതായി വരും. അങ്ങനെയുള്ള യാത്രകളെ ഇതുപോലെ ഉള്ള ട്രിപ്പാക്കി മാറ്റിയാൽ നഷ്ട്ടമില്ലാത്ത അനുഭവമായിരിക്കും. എല്ലാ തിരക്കുകളും കഴിഞ്ഞ് ഇതുപോലെ ഒരു യാത്ര പോകുവാന് കാത്തിരുന്നാൽ കാത്തിരിപ്പ് മാത്രമേ ഉണ്ടാകൂ…”\nയാത്രാവിവരണം – ജോമോന് കളപ്പുരയ്ക്കല്.\nവട്ടത്തോണിയില് വട്ടം ചു‌റ്റാന് ഇതാ 10 സ്ഥലങ്ങ‌ള്…\nപോലീസ് സേനയിലെ മാലാഖയായി റീനയെന്ന വനിതാപോലീസ് ഓഫീസര്..\nവിക്ടർ ജോർജ്ജ്; മഴയെ പ്രണയിച്ച് മഴയോടൊപ്പം മറഞ്ഞ ഫോട്ടോഗ്രാഫർ…\nയാത്രികർ ഒഴിവാക്കിയ സ്വർഗ്ഗം. ചിത്രദുർഗ്ഗ കോട്ടയുടെ അങ്ങേയറ്റത്തേക്ക് ഒരു സാഹസിക യാത്ര\nഖാസി പെണ്ണുങ്ങളുടെ നാട്ടിൽ ഒറ്റയ്ക്ക് പോയപ്പോൾ…\nജമ്പോ – മൂന്നു രാജ്യങ്ങളെ വിസ്മയിപ്പിച്ച ഗജരാജന്\nമരണത്തിന്‍റെ സംഗീതം, ആത്മഹത്യ ഗാനം അഥവാ ‘ഗ്ലൂമി സൺഡേ’\n‘മാൽഗുഡി’ എന്ന സങ്കൽപ്പ ഗ്രാമത്തിലെ ഒരു മഴക്കാല ക്യാമ്പ് അനുഭവങ്ങൾ…\nസ്‌റ്റെപ്പിനിയില്ല; ആനവണ്ടി വഴിയില് കിടന്നത് അഞ്ചു മണിക്കൂര്\nഊട്ടിയിൽ പോകുന്നവർ കണ്ടിരിക്കേണ്ട 28 സ്ഥലങ്ങളെ പരിചയപ്പെടാം..\nപാലക്കാടിൻ്റെ ചരിത്രം – എല്ലാവരും അറിയേണ്ട ചില കാര്യങ്ങൾ…\nKSRTC മിന്നൽ സർവ്വീസിനെ തകർക്കാൻ പ്രൈവറ്റ് ലോബിയുടെ ഒത്തുകളി…


'തെരഞ്ഞെടുപ്പിന് പാർട്ടികൾക്ക് സംഭാവന നൽകില്ല'; ഹർത്താലിനെതിരെ വ്യവസായികള്\nKochi, First Published 11, Feb 2019, 12:55 PM IST\nലോക്‍സഭ തെരഞ്ഞടുപ്പ് അടുത്ത് വരുന്ന സാഹചര്യത്തിലാണ് സംസ്ഥാനത്തെ വൻകിട വാണിജ്യ വ്യവസായ സംരംഭകർ ഇത്തരത്തിലൊരു ആലോചന നടത്തുന്നത്.\nകൊച്ചി: ഹർത്താലിനെതിരെ നിലപാട് സ്വകീരിക്കാത്ത രാഷ്ട്രീയ പാർട്ടികൾക്ക് മേലിൽ സംഭാവന നൽകേണ്ടതില്ലെന്ന് വ്യവസായികളുടെ യോഗത്തിൽ ആലോചന. സംസ്ഥാനത്തെ ഹർത്താൽ വിമുക്തമാക്കുന്നതിൻറെ ഭാഗമായി കൊച്ചിയിൽ ചേർന്ന വാണിജ്യ വ്യവസായ സംഘടന പ്രതിനിധികളുടെ യോഗത്തിലാണ് തീരുമാനം. മുഖ്യമന്ത്രിയെയും രാഷ്ട്രീയ പാർട്ടി നേതാക്കളെയും അടുത്ത ദിവസം നേരിൽ കണ്ട് ഇക്കാര്യം അറിയിക്കും.\nലോക്‍സഭ തെരഞ്ഞടുപ്പ് അടുത്ത് വരുന്ന സാഹചര്യത്തിലാണ് സംസ്ഥാനത്തെ വൻകിട വാണിജ്യ വ്യവസായ സംരംഭകർ ഇത്തരത്തിലൊരു ആലോചന നടത്തുന്നത്. തെരഞ്ഞെടുപ്പ് പ്രവർത്തനങ്ങൾക്ക് അടക്കം രാഷട്രീയ പാർട്ടികൾക്ക് വൻതുക സംഭവന നൽകുന്നത് തങ്ങളാണ്. എന്നാൽ ഹർത്താൽ ഒഴിവാക്കണമെന്ന ആവശ്യം അംഗീകരിക്കാൻ പാർട്ടികൾ തയ്യാറാകുന്നില്ല. ഹർത്താലിനിടെ നടക്കുന്ന അക്രമങ്ങളിൽ വാണിജ്യ വ്യവസായ മേഖലക്ക് കനത്ത നഷ്ടമാണ് ഉണ്ടാകുന്നതെന്നും വാണിജ്യ വ്യവസായ സംഘടനാ പ്രതിനിധികള് പറഞ്ഞു.\nഹർത്താലുണ്ടാക്കുന്ന വിഷമതകളെ കുറിച്ച് പൊതു ജനങ്ങൾക്കിയടിൽ വിവിധ തരത്തിലുള്ള പ്രചാരണങ്ങൾ നടത്താനും തീരുമാനിച്ചു. ഹർത്താൽ പൂർണമായി നിരോധിക്കണം എന്നാവശ്യപ്പെട്ട് നിയമ നടപടി തുടങ്ങും. ഹർത്താൽ അനുകൂലികളുടെ ആക്രമം തടയാൻ ഒത്തു ചേർന്ന് പ്രവർത്തിക്കും. വിശദമായ കർമ്മ പദ്ധതി തയ്യാറാക്കാൻ ഒൻപതംഗ സബ് കമ്മറ്റിയെ യോഗം തെരഞ്ഞെടുത്തു. ഫെഡറേഷൻ ഓഫ് ഇന്ത്യൻ ചേന്പർ ഓഫ് കൊമേഴ്സ് ആൻറ് ഇൻഡസ്ട്രീസ് ആണ് വിവിധ ജില്ലകളിൽ നിന്നുള്ള വാണിജ്യ വ്യവസായ സംഘടനാ പ്രതിനിധികളെ പങ്കെടുപ്പിച്ച് കൊച്ചിയിൽ യോഗം സംഘടിപ്പിത്.\nLast Updated 11, Feb 2019, 4:33 PM IST


തൂത്തുക്കുടി സ്റ്റെര്‍ലൈറ്റ് പ്ലാന്റ് അടച്ചുപൂട്ടണം: കമല്‍ഹാസന്\nTHALSAMAYAM| Updated On: 23 May 2018 10:45 AM GMT | Location :\nതൂത്തുക്കുടി: തൂത്തുക്കുടിയിലെ ജനങ്ങളുടെ ജീവന് ഭീഷണിയായ സ്റ്റെര്‍ലൈറ്റ് പ്ലാന്റ് അടച്ചു പൂട്ടണമെന്ന് നടനും മക്കള് നീതി മയം നേതാവുമായ കമല്‍ഹാസന്....\nതൂത്തുക്കുടി: തൂത്തുക്കുടിയിലെ ജനങ്ങളുടെ ജീവന് ഭീഷണിയായ സ്റ്റെര്‍ലൈറ്റ് പ്ലാന്റ് അടച്ചു പൂട്ടണമെന്ന് നടനും മക്കള് നീതി മയം നേതാവുമായ കമല്‍ഹാസന്. 'ആരാണ് വെടിവെപ്പിന് ഉത്തരവിട്ടതെന്ന് നമുക്കെല്ലാവര്‍ക്കും അറിയാം. ഇരയായവര്‍ക്ക് നഷ്ടപരിഹാരം നല്‍കുന്നതോടെ പ്രശ്‌നങ്ങള്‍ക്ക് പരിഹാരമാവില്ല. ഈ വ്യവസായ പ്ലാന്റ് അടച്ചു പൂട്ടണമെന്നാണ് ജനങ്ങള് ആഗ്രഹിക്കുന്നത്'- കമല്‍ഹാസന് പറഞ്ഞു.\nതൂത്തുക്കുടി ജനറല് ആശുപത്രിയില് പരിക്കേറ്റവരെ സന്ദര്‍ശിക്കുമ്പോഴായിരുന്നു അദ്ദേഹത്തിന്റെ പ്രതികരണം. രാവിലെ എംഡിഎംകെ നേതാവ് വൈകോ പരിക്കേറ്റവരെ സന്ദര്‍ശിച്ചിരുന്നു. പതിനൊന്ന് പേരുടെ മരണത്തിനടയാക്കിയ വെടിവെയ്പ്പിന് ശേഷം തൂത്തുക്കുടിയില് നിരോധനാജ്ഞ പ്രഖ്യാപിച്ചിരിക്കുകയാണ്.\nഇന്ന് നടന്ന വെടിവെപ്പില് ഒരാള് കൂടി കൊല്ലപ്പെട്ടു. 24 വയസ്സുള്ള കാളിയപ്പനാണ് മരിച്ചത്. തൂത്തുക്കുടി ജനറല് ആശുപത്രിക്ക് സമീപം അണ്ണാ നഗറില് അല്‍പം മുമ്പാണ് വെടിവെപ്പ് ഉണ്ടായത്. പരിക്കേറ്റ് ആശുപത്രിയില് കഴിയുന്നവരുടെ ബന്ധുക്കളും പൊലീസുമായുണ്ടായ സംഘര്‍ഷത്തെ തുടര്‍ന്നാണ് വെടിവെ്പ്പുണ്ടായത്. പ്രതിഷേധക്കാര് പൊലീസ് വാഹനം കത്തിച്ചു.\nഇതോടെ മരണ നിരക്ക് 12 ഉം പരിക്കേറ്റവരുടെ എണ്ണം 65 ല് അധികവുമായി. ഇതില് 42 പേരെ തൂത്തുക്കുടി ജനറല് ആശുപത്രിയിലും ബാക്കിയുള്ളവര് തിരുനെല്‍വേലി മെഡിക്കല് കോളേജിലുമാണ് ചികിത്സയിലുള്ളത്. 10 പേരുടെ മൃതദേഹം മോര്‍ച്ചറിയില് സൂക്ഷിച്ചിരിക്കുകയാണ്. വെടവെപ്പുമായി ബന്ധപ്പെട്ട് 17 ശസ്ത്രക്രിയകള് നടത്തിയതായി തമിഴ്‌നാട് മെഡിക്കല് എജുക്കേഷന് ഡയറക്ടര് ഡോ. എ എഡ്വിന് ജോ പറഞ്ഞു.\nഅതേ സമയം തൂത്തുക്കുടിയിലെ സ്റ്റെര്‍ലൈറ്റ് പ്ലാന്റ് വിപുലീകരണം ഹൈക്കോടതി സ്റ്റേ ചെയ്തു. മദ്രാസ് ഹൈക്കോടതിയുടെ മധുര ബെഞ്ചിന്റെതാണ് വിധി. പ്രദേശവാസിയായ ആര് ഫാത്തിമ നല്‍കിയ പരാതിയിലാണ് ജസ്റ്റിസുമാരായ എം സുന്ദര്, അനിതാ സുമന്ത് എന്നിവരടങ്ങിയ ഡിവിഷന് ബെഞ്ചിന്റെ വിധി.


ഭൂമി മറ്റെല്ലാ ഗ്രഹങ്ങളെയും പോലെ വിവിധ മൂലകങ്ങൾ ചേർന്നുണ്ടായിട്ടുള്ള എരിയുന്ന അകക്കാമ്പുള്ള ഗ്രഹമാണ്. കൂടാതെ, ഭൂമി ഒരു ആവാസകേന്ദ്രമാണെങ്കിലും ശാസ്ത്രീയമായി ഗ്രഹം തന്നെയാണ്. അതുകൊണ്ട് തന്നെ ഭാവിയിൽ ഭൂമി മറ്റേതൊരു ഗ്രഹത്തെയും പോലെ എരിഞ്ഞു തീരും. ഉള്ളിലെ തീ എരിഞ്ഞു തീരുന്നതോടെ ഭൂമിയുടെ ഘടനയും ആകെ മാറും. അങ്ങനെ ഒരിക്കൽ ഭൂമി ഇന്നുള്ള ജീവന്റെ സമ്പത്തെല്ലാം നഷ്ടപ്പെട്ട് ജീവനറ്റ ഗ്രഹമായി മാറും. പക്ഷെ ഇത് എന്ന് സംഭവിക്കുമെന്ന കാര്യത്തിൽ കൃത്യമായ ഉത്തരം നല്കാൻ ഇന്നുള്ള സാങ്കേതിക വിദ്യകളും പഠനങ്ങളും പര്യാപ്‍തമായിട്ടില്ല.\nഅതെ സമയം, ഈ വിഷയത്തിൽ നടത്തിയ ഏറ്റവും പുതിയ പഠനത്തിൽ മറ്റൊരു നിർണായക വിവരം പങ്കുവെക്കുന്നുണ്ട്. ഭൂമിയുടെ ഒരു ഭാഗം അതിവേഗത്തിൽ തണുക്കുന്നു എന്നതാണ് ആ കണ്ടെത്തൽ. കഴിഞ്ഞ 400 മില്യൺ വർഷത്തിനിടയിൽ ഭൂമിയിൽ സംഭവിച്ച മാറ്റങ്ങളിലൂടെ ഉണ്ടായ അസന്തുലിതാവസ്ഥയാണ് ഇപ്പോഴത്തെ ഒരു ഭൂഭാഗത്തിന്റെ താപനിലയിലുണ്ടായ കുറവിന് കാരണം. ഭൂമിയുടെ പുറം കാമ്പിലുണ്ടായ മാറ്റത്തിൽ ഒട്ടേറെ തവണ വിവിധ കരമേഖലകൾ രൂപപ്പെടുകയും സമുദ്രങ്ങൾ രൂപപ്പെടുകയും ചെയ്തു. ഇവയുടെ രൂപവും സ്ഥാനവും മാറി. ഈ മാറ്റങ്ങളെല്ലാം ഭൂമിയിലെ ഒരു ഹെമിസ്ഫിയറിന്റെ ഇൻസുലേഷൻ അഥവാ താപം പിടിച്ചുനിർത്താനുള്ള ശേഷി വർധിച്ചപ്പോൾ മറ്റൊരു താപ ശോഷണത്തിലേക്കാണ് നയിച്ചതെന്ന് ഗവേഷകർ പറയുന്നു.\nഎരിഞ്ഞുകൊണ്ടിരിക്കുന്ന ഭൂമിയുടെ അന്തർഭാഗം അഥവാ ക്രസ്റ്റിൽ നിന്ന് റേഡിയോ ആക്ടീവ് വികിരണങ്ങളായാണ് ചൂട് ഭൂമിയുടെ മേൽത്തട്ടിലേക്കെത്തുന്നത്. ഈ താപവികിരണം നിരന്തരം സംഭവിച്ചു കൊണ്ടിരിക്കുന്ന ഒന്നാണ്. ഇതിൽ ഉള്ളിലൂടെ താപത്തേക്കാൾ ഉയർന്ന താപം മുകൾത്തട്ടിലേക്ക് എത്തിത്തുടങ്ങിയാൽ അതിനർത്ഥം ഭൂമി തണുക്കാൻ തുടങ്ങി എന്നാണ്. അതായത് ഭൂമിയുടെ ചൂട് നഷ്ടപ്പെടുകയും അത് മറ്റു പല ഗ്രഹങ്ങളെയും പോലെ തണുത്തുറഞ്ഞ ഒരു ജീവനില്ലാത്ത ഗ്രഹമായി മാറുകയും ചെയ്യും.\nഗവേഷകർ സമുദ്രപാളികളുടെ മാതൃകകൾ ഉപയോഗിച്ച് നടത്തിയ പഠനത്തിലൂടെയാണ് ഇപ്പോഴത്തെ കണ്ടെത്തൽ. രണ്ട് ആർധങ്ങളായാണ് ഭൂമിയെ ശാസ്ത്രം വിഭജിച്ചിരിക്കുന്നത്. ദക്ഷിണാർധവും ഉത്തരാർധവും. ഇതിൽ ഉത്തരാർധത്തിൽ കരമേഖലയാണ് കൂടുതൽ. ദക്ഷിണാർധത്തിൽ സമുദ്രമേഖലയും. അതുകൊണ്ട് തന്നെ ഭൂമിയുടെ ക്രസ്റ്റിൽ നിന്ന് പുറത്തേക്ക് വരുന്ന ചൂടിനെ തടഞ്ഞ് നിർത്തുന്നതിൽ ഉത്തരാർധമാണ് ഒരു പടി മുന്നിലുള്ളത്. സ്വാഭാവികമായി സമുദ്രമേഖല കൂടുതലുള്ള ഉത്തരാർധത്തിൽ ചൂട് കൂടുതൽ പുറത്തേക്ക് പോകുകയും ക്രമേണ ഈ മേഖലയിലെ ഉള്ളിലെ ചൂടിന്റെ അളവ് താരതമ്യേനെ കുറഞ്ഞു വരികയും ചെയ്തു.\nRead Also: ആകാശത്തെ സാറ്റലൈറ്റ് വെളിച്ചം ഭൂമിയിലുള്ളവർക്ക് ഭീഷണിയാകും; മുന്നറിയിപ്പ് നൽകി ഗവേഷകർ\nഈ രണ്ട് അർധങ്ങൾക്ക് പുറമെ, ഗവേഷകർ ചെറിയ വിഭാഗങ്ങളായി തിരിച്ചും ഭൂമിയുടെ ഇൻസുലേഷനെ കുറിച്ച് പഠനം നടത്തുകയുണ്ടായി. ഇതിൽ പസഫിക് മേഖലയാണ് ഏറ്റവും കൂടുതൽ ഉള്ളിൽ നിന്നുള്ള ചൂട് പുറത്തേക്ക് പോകാൻ അനുവദിക്കുന്നതെന്ന് കണ്ടെത്തി. സ്വാഭാവികമായും ഏറ്റവും വിപുലമായി വ്യാപിച്ച് കിടക്കുന്ന ആഫ്രിക്കൻ പ്ലേറ്റ് മേഖലയാണ് ഏറ്റവും ഉയർന്ന ഇൻസുലേഷൻ സ്വഭാവം കാണിക്കുന്നതെന്നും ഗവേഷകർ നിരീക്ഷിക്കുകയുണ്ടായി.\nStory Highlights: One Side Earth Is Rapidly Getting Colder\nRead more on: cold | earth\nഅതിശൈത്യം പിടിമുറുക്കുന്നു; നയാഗ്ര വെള്ളച്ചാട്ടം തണുത്തുറഞ്ഞു


mm mani comment about arun jaitlys visit in keralaAnweshanam\nജെയ്റ്റ്‌ലിയുടെ കേരള സന്ദര്‍ശനത്തിനെതിരെ രൂക്ഷ വിമര്‍ശനവുമായി മന്...\nജെയ്റ്റ്‌ലിയുടെ കേരള സന്ദര്‍ശനത്തിനെതിരെ രൂക്ഷ വിമര്‍ശനവുമായി മന്ത്രി എംഎം മണി\nSreeraj K V | Wednesday, August 9, 2017 2:11 AM IST\nതിരുവനന്തപുരം: കേന്ദ്രമന്ത്രി അരുണ് ജെയ്റ്റ്‌ലിയുടെ കേരള സന്ദര്‍ശനത്തിനെതിരെ രൂക്ഷ വിമര്‍ശനവുമായി മന്ത്രി എംഎം മണി. ബഹുമാന്യനായ കേന്ദ്ര രാജ്യരക്ഷാ മന്ത്രി കഴിഞ്ഞ ദിവസം തിരുവനന്തപുരം ജില്ലയില് പര്യടനം നടത്തുകയുണ്ടായി. മരണപ്പെട്ട രാജേഷിന്റെ വീട് സന്ദര്‍ശിച്ചതും കുടുംബാംഗങ്ങളെ സമാശ്വസിപ്പിച്ചതും നല്ല കാര്യമാണ് എന്ന് മന്ത്രി എം എം മണി.\nസംഘര്‍ഷത്തില് നാശനഷ്ടം സംഭവിച്ച കുറെ സി.പി.എം പ്രവര്‍ത്തകരുടെ വീടും തിരുവനന്തപുരത്ത് ഇല്ലേ? എന്ന ചോദ്യം ഉന്നയിച്ച മന്ത്രി മണിയുടെ ഫേസ്ബുക്ക് പോസ്റ്റ്. രാജ്യരക്ഷാ മന്ത്രി ഞങ്ങളെയും കാണണം എന്ന് ആവശ്യപ്പെട്ട് ആര്.എസ്.എസ്. കൊലചെയ്തവരുടെ കുടുംബാംഗങ്ങള് രാജ് ഭവന്റെ മുമ്പില് സത്യാഗ്രഹം ഇരുന്നില്ലേ.അവരെയെങ്കിലും ഒന്നു കണ്ടു കൂടായിരുന്നോ എന്നും എംഎം മണി ചോദിക്കുന്നു.


മലപ്പുറം ഉപതെരഞ്ഞെടുപ്പിലെ കുത്തും കോമയും - Samakalika Malayalam\nമലപ്പുറം ഉപതെരഞ്ഞെടുപ്പിലെ കുത്തും കോമയും\nBy സമകാലിക മലയാളം ഡസ്‌ക് | Published: 26th March 2017 07:44 PM |\nLast Updated: 26th March 2017 07:44 PM | A+A A- |\nമലപ്പുറം: മലപ്പുറം ഉപതെരഞ്ഞെടുപ്പ് ചൂടുപിടിച്ചുനില്‍ക്കുമ്പോള് കുത്തും കോമയുമാണ് താരങ്ങള്. യു.ഡി.എഫ്. സ്ഥാനാര്‍ത്ഥിയായ പി.കെ. കുഞ്ഞാലിക്കുട്ടി തെരഞ്ഞെടുപ്പ് നാമനിര്‍ദ്ദേശ പത്രികയില് ഒരു കോളം ഒഴിച്ചിട്ടതോടെയാണ് കുത്തും കോമയുമൊക്കെ തെരഞ്ഞെടുപ്പില് താരമാകുന്നത്. ബി.ജെ.പി.യായിരുന്നു ഇക്കാര്യത്തില് ഏറ്റവുംകൂടുതല് പ്രശ്‌നമുണ്ടാക്കിയത്. ''അതൊന്നും ബല്യ ഇശ്യൂ ആക്കേണ്ട'' എന്ന് പറയാറുള്ള കുഞ്ഞാലിക്കുട്ടി ഇത്തവണ കുത്തും കോമയിലും പിടിച്ചു.\n''എന്റെ ഒരു കോളം വിട്ടത് ഇശ്യൂ ആക്കുന്ന ആളുകള്‍ക്ക് കേന്ദ്രത്തിലേക്ക് ഞങ്ങളെത്തുന്നതിന്റെ പ്രശ്‌നാണ്. അങ്ങനെ പ്രശ്‌നമുണ്ടാക്കുന്നവര് അവരുടെ പത്രികയില് എത്ര കുത്തും കോമയുമിട്ട് എന്ന് നോക്കുന്നത് നല്ലതാണ്.'' കുത്തും കോമയും തെരഞ്ഞെടുപ്പില് കയറി ഫുള്‍സ്റ്റോപ്പില്ലാതെ നിന്നു.\nഈ സമയത്താണ് ഇടതുപക്ഷത്തിനുനേരെ ഒരു കുത്ത് കിട്ടിയത്. മന്ത്രി എ.കെ. ശശീന്ദ്രന്റേതെന്ന് പറഞ്ഞ് അശ്ലീല ചുവയുള്ള ഫോണ്‍സംഭാഷണം ഒരു ചാനല് പുറത്തുവിട്ടതായിരുന്നു ആ കുത്ത്. എന്നാല് മന്ത്രിസ്ഥാനം രാജിവച്ചുകൊണ്ട് ധാര്‍മ്മികത പുലര്‍ത്തിയതാണ് ഇടതുപക്ഷം മലപ്പുറത്ത് കുത്തിനെ കോമയാക്കി മാറ്റുന്നത്. ആരോപണങ്ങള് പലതുണ്ടായിട്ടും രാജിവയ്ക്കാന് യു.ഡി.എഫ്. ഭരണത്തിലുണ്ടായിരുന്ന കാലത്ത് തയ്യാറായിട്ടില്ലെന്ന് പ്രത്യാക്രമണം നടത്തിയാണ് ഇടതുപക്ഷം പ്രചരണം നടത്തുന്നത്.\nഇതിനിടയില് പാലായില്‍നിന്നും യു.ഡി.എഫിനെ കുത്തിക്കൊണ്ട് നില്‍ക്കുന്ന കെ.എം. മാണി മലപ്പുറത്തെത്തിയിട്ടുണ്ട്. വാക്കുകളില് കുത്തും കോമയും എവിടെയൊക്കെ ഇടണമെന്ന് നന്നായി അറിയാവുന്നയാളാണ് കെ.എം. മാണി. കോണ്‍ഗ്രസ്, ലീഗ്, (കോമ) കേരള കോണ്‍ഗ്രസ് മാണി എന്നത് യു.ഡി.എഫിനൊപ്പം ചേര്‍ക്കണമെന്ന യു.ഡി.എഫിന്റെ ആഗ്രഹം കുത്തിട്ട് നിര്‍ത്തിയിട്ടിരിക്കുകയാണ് തല്‍ക്കാലം മാണി. കുഞ്ഞാലിക്കുട്ടിയോടുള്ള പ്രത്യേക സ്‌നേഹം പരിഗണിച്ചാണ് എത്തിയതെന്ന് കെ.എം. മാണി യു.ഡി.എഫുമായുണ്ടാക്കിയ കുത്തിനെ അടിവരയിട്ടു. എന്നാല് പാലയും പാണക്കാടും തമ്മിലുള്ള ബന്ധം അരനൂറ്റാണ്ടായിട്ടുള്ളതാണെന്നും ഈ വരവ് യു.ഡി.എഫിലേക്കുള്ള ഒരു പാലമായിട്ടും ആരും കാണേണ്ട എന്നും മാണി പറഞ്ഞതോടെ ആ ബന്ധത്തിന് ഒരു കുത്തിട്ടു. കുത്തും കോമയുമില്ലാത്ത പിന്തുണ മാണി കോണിയ്ക്കും അതിനുള്ള സന്തോഷം കോണി, മാണിയ്ക്കും നല്‍കി.\nബി.ജെ.പി. പാളയത്തിലുമുണ്ടായി കുത്തുകള്. വെള്ളാപ്പള്ളി നടേശന് മലപ്പുറത്ത് ബി.ജെ.പി. ജയിക്കില്ലെന്ന് പറഞ്ഞ് തുടങ്ങിയ കുത്തിന് സി.കെ. പത്മനാഭന് വെള്ളാപ്പള്ളിയില്ലെങ്കിലും സമുദായം തങ്ങളുടെ കൂടെയാണ് എന്നൊരു മറുകുത്ത് നല്‍കി.\nകത്തു പാട്ടുകളുടെ നാടാണ് മലപ്പുറം. മൊബൈല്‍ഫോണിന്റെ വ്യാപനത്തോടെ കുത്തിട്ട കത്തുപാട്ടുകള് ഇനി കേള്‍ക്കാന് കഴിയുന്നത് തെരഞ്ഞെടുപ്പ് പ്രചരണത്തിലാണ്. കത്തുപാട്ടുകള്‍ക്ക് സ്വതസിദ്ധമായിട്ടുള്ള സംഗീതമെടുത്താണ് പ്രചരണപ്പാട്ടുകള് തയ്യാറാക്കിയത്. തീപാറുന്ന പ്രചരണ കോലാഹലങ്ങള്‍ക്കൊപ്പം കുത്തിടാതെ വേനല് ചൂട് കത്തുകയുമാണ് മലപ്പുറത്ത്.(കുത്ത്)\nkunjalikkutty m.b. faisal ബി.ജെ.പി. പി.കെ. കുഞ്ഞാലിക്കുട്ടി കോണ്‍ഗ്രസ് കെ.എം. മാണി ലീഗ് മലപ്പുറം ഉപതെരഞ്ഞെടുപ്പ് മലപ്പുറം


Europe Archives - Page2of 49 - Rose Malayalam\nജര്‍മ്മന് ചാന്‍സലറെ തെരഞ്ഞെടുക്കുന്ന 2021 ഫെഡറല് തെരഞ്ഞെടുപ്പില് നിലവിലെ ചാന്‍സലര് ആംഗല മെര്‍ക്കലിന്റെ Christian Democratic Union of Germany (CDU)-ക്കെതിരെ ഇടതുപക്ഷാനുഭാവ പാര്‍ട്ടിയായ Social Democrats (SPD)-ന് നേരിയ വിജയം. ആകെ പോള് ചെയ്ത വോട്ടുകളില് 25.7 ശതമാനവും 206 സീറ്റുകളും SPD നേടിയപ്പോള്, 196 സീറ്റുകളില് വിജയിച്ച CDU-വിന് 24.1% വോട്ടുകള് ലഭിച്ചു. തുടര്‍ന്ന് SPD തെരഞ്ഞെടുപ്പ് വിജയിച്ചതായി പ്രഖ്യാപനം വന്നു. അതേസമയം സര്‍ക്കാരുണ്ടാക്കാനായി ഒറ്റയ്ക്ക് ഭൂരിപക്ഷം ലഭിക്കാത്ത സാഹചര്യത്തില് കൂട്ടുകക്ഷികളുമായുള്ള ചര്‍ച്ചകള് SPD … Read more\nCategories Europe, Ireland Tags GERMAN ELECTION 2021 Leaveacomment\nഅത്യാവശ്യ യാത്രകൾ ഹോട്ടൽ ക്വാറന്റൈനിൽ നിന്ന് ഒഴിവാക്കണം അയർലൻഡിന് നിർദേശവുമായി യൂറോപ്യൻ യൂണിയൻ നിയന്ത്രണങ്ങൾ ലഘൂകരിച്ചാലും അയർലണ്ടിന്റെ നിർബന്ധിത ഹോട്ടൽ ക്വാറന്റൈന് സമാനമായ ഫലങ്ങൾ കൈവരിക്കാനാകുമെന്നും അത്യാവശ്യ യാത്രക്കാർക്ക് വ്യക്തമായ ഇളവുകൾ ഉണ്ടായിരിക്കണമെന്നും യൂറോപ്യൻ യൂണിയൻ അറിയിച്ചു. അഞ്ച് യൂറോപ്യൻ യൂണിയൻ രാജ്യങ്ങളെ നിർബന്ധിത ഹോട്ടൽ ക്വാറന്റൈൻ ലിസ്റ്റിൽ ഉൾപ്പെടുത്തിയതിനെത്തുടർന്ന് യൂറോപ്യൻ യൂണിയന്റെ എക്സിക്യൂട്ടീവ് ഐറിഷ് അധികൃതരോട് അത്യാവശ്യ യാത്രകൾ ചെയ്യുന്ന ആളുകളെ ഹോട്ടൽ ക്വാറന്റൈനിൽ നിന്ന് ഒഴിവാക്കണം എന്ന് നിർദേശിച്ചിരിക്കുന്നത്. ഈ നിർദേശത്തോട് പ്രതികരിക്കാൻ അയർലണ്ടിന് … Read more\n‘നൃത്താഞ്‌ജലി & കലോത്സവം 2020’ പ്രസംഗ മത്സര വിഷയങ്ങള് പ്രസിദ്ധീകരിച്ചു ; രജിസ്‌ട്രേഷൻ പുരോഗമിക്കുന്നു\nഡബ്ലിൻ: വേൾഡ് മലയാളി കൗണ്‍സിൽ അയർലണ്ട് പ്രോവിന്സിന്റെ പതിനൊന്നാമത് ‘നൃത്താഞ്ജലി & കലോത്സവം 2020 ‘ത്തിനുള്ള ഓൺലൈൻ രജിസ്ട്രേഷൻ പുരോഗമിക്കുന്നു. കോവിഡ് 19 മഹാമാരിയുടെ പശ്ചാത്തലത്തില് ഇത്തവണ മത്സരങ്ങള് ഓണ്‍ലൈനായാണ് നടത്തപ്പെടുന്നത്. ഡിസംബര് മാസത്തിലെ ശനി, ഞായര് (തീയതി പിന്നീട്, അറിയിക്കുന്നതാണ്) ദിവസങ്ങളില് നടത്തപ്പെടുന്ന മത്സരങ്ങള്‍ക്ക് നാട്ടില് നിന്നുമുള്ള പ്രഗത്ഭരാണ് വിധികര്‍ത്താക്കള്. ജൂനിയര് സീനിയര് വിഭാഗങ്ങള്‍ക്കായുള്ള പ്രസംഗ മത്സര വിഷയങ്ങള് പ്രസിദ്ധീകരിച്ചു. Juniors : ‘The pros and cons of online education in comparison … Read more\nCategories Europe, Ireland, Main News Section Leaveacomment\nഅയർലണ്ടിൽ കഴിഞ്ഞ വർഷം ഉപേക്ഷിക്കപ്പെട്ടത്5ദശലക്ഷത്തോളം സ്മാർട്ട്‌ഫോണുകൾ : പഠനറിപ്പോർട്ടുകൾ പുറത്ത്\nസ്മാർട്ട് ഫോണുകൾ ഇന്ന് ജീവിതത്തിന്റെ ഭാഗമായി മാറികഴിഞ്ഞിരിക്കുന്നു. പ്രതേകിച്ചും യുവതലമുറയുടെ. ഉപയോഗം വർധിക്കുന്നതിനനുസരിച്ച് അവയ്ക്കുണ്ടാകുന്ന കേടുപാടുകളും വർധിക്കുന്നു. പ്രവർത്തനരഹിതമായതിനെ തുടർന്ന് ഉപേക്ഷിക്കപ്പെടുന്ന സ്മാർട്ട്‌ഫോണുകളെക്കുറിച്ച് നടത്തിയ പഠനറിപ്പോർട്ടുകൾ ഇക്കാര്യം കൂടുതൽ വ്യക്തമാക്കുന്നു. 27 രാജ്യങ്ങളാണ് ഈ പട്ടികയിൽ എടുത്തു കാണിക്കപ്പെടുന്നത്. സ്മാർട്ട് ഫോണുകളുടെ നിലവിലെ പുനരുപയോഗത്തിന്റെയും റീസൈക്ലിങിന്റെയും അളവ് ഈ പഠന റിപ്പോർട്ടിൽ വിശകലനം ചെയ്യുന്നുണ്ട്. സാങ്കേതിക മേഖലയിലെ വസ്തുക്കളിൽ ഉപയോഗശൂന്യമായ വസ്തുക്കളുടെ കണക്കെടുത്താൽ അവയിൽ ഏറ്റവും കൂടുതൽ മൊബൈൽ ഫോണുകളാണ്. രാജ്യത്ത് താമസിക്കുന്ന ആളുകളേക്കാൾ കൂടുതൽ സെൽഫ് … Read more\nകോവിഡ് -19 നിയന്ത്രിക്കുന്നതിൽ യൂറോപ്പിൽ ഒന്നാമതായി അയർലൻഡ്\nകോവിഡ് -19 നെ പിടിച്ചു കെട്ടാൻ കർശനവും കൃത്യമാർന്നതുമായ നടപടികളാണ് ലോകരാഷ്ട്രങ്ങൾ ഒക്കെയും സ്വീകരിക്കുന്നത്. ഈ പ്രയത്നത്തിൽയൂറോപ്യൻ രാജ്യങ്ങളും ഒട്ടും പുറകിലല്ല. എന്നാൽ എല്ലാ യൂറോപ്യൻ രാജ്യങ്ങളെയും പിന്നിലാക്കുന്ന പ്രകടനമാണ് അയർലൻഡ് കാഴ്ചവയ്ക്കുന്നതെന്നാണ് ദേശീയ ആരോഗ്യ എമർജൻസി സംഘത്തിന്റെ കണക്കുകൾ വ്യക്തമാക്കുന്നത്. എങ്കിലും വൈറസിനെ പിടിച്ചടക്കുന്നതിന് നിരന്തരമായ ശ്രമങ്ങൾ ആവശ്യമാണെന്ന് HSE മുന്നറിയിപ്പ് നൽകുന്നു. വെള്ളിയാഴ്ചയാണ് NHE സംഘം ഇതുമായി ബന്ധപ്പെട്ട കണക്കുകൾ പുറത്തുവിട്ടത്. ഇതനുസരിച്ച് കഴിഞ്ഞ ഏഴ് ദിവസത്തിൽ യൂറോപ്യൻ രാജ്യങ്ങളിലാകമാനം വൈറസ് വ്യാപനത്തിൽ വർദ്ധനവ് … Read more\nപാരീസ്: പ്രവാചകൻ മുഹമ്മദ് നബിയുടെ കാരിക്കേച്ചര് ക്ലാസിൽ പ്രദര്‍ശിപ്പിച്ച അധ്യാപകനെ ഫ്രാൻസിൽ തലയറുത്തു കൊന്നു. കൊലപാതകം നടത്തിയയാൾ പിടികൂടാനുള്ള ശ്രമത്തിനിടെ ഉദ്യോഗസ്ഥരുടെ വെടിയേറ്റു കൊല്ലപ്പെട്ടു. അധ്യാപകൻ്റെ കൊലപാതകത്തിന് ഭീകരസംഘടനകളുമായി ബന്ധമുണ്ടെന്നാണ് റിപ്പോര്‍ട്ടുകള്. ഫ്രഞ്ച് തലസ്ഥാനമായ പാരീസിൻ്റെ പ്രാന്തപ്രദേശത്താണ് സംഭവം നടന്നതെന്നാണ് വാര്‍ത്താ ഏജൻസിയായ എഎഫ്പി റിപ്പോര്‍ട്ട് ചെയ്യുന്നത്. പ്രവാചകൻ നബിയുടെ കാരിക്കേച്ചര് ക്ലാസിൽ കൊണ്ടുവന്ന ചരിത്ര അധ്യാപകനാണ് കൊല്ലപ്പെട്ടതെന്നാണ് പോലീസ് ഉദ്യോഗസ്ഥര് പറയുന്നത്. പാരീസ് നഗരത്തോടു ചേര്‍ന്ന പ്രദേശമായ കോൺഫ്രാൻ സെയിൻറ് ഹോണോറിനിലെ ഒരു സ്കൂളിലായിരുന്നു നിഷ്ഠൂരമായ … Read more\nകോട്ടയം: ആരാധനാപരമായ കാര്യങ്ങളിൽ, ചരിത്രപരമായ തീരുമാനങ്ങളുമായി മലങ്കര ഓർത്തഡോക്സ് സഭയുടെ പരിശുദ്ധ എപ്പിസ്കോപ്പൽ സുന്നഹദോസ് സമാപിച്ചു. സെപ്തംബർ മാസം അവസാനം കോട്ടയത്ത് വച്ച് കൂടിയ പരി. എപ്പിസ്കോപ്പൽ സിനഡിൽ, ജർമ്മനി, ഓസ്ട്രിയ, സ്വിറ്റ്സർലൻഡ്, ഹോളണ്ട് തുടങ്ങിയ രാജ്യങ്ങളിൽ ജനിച്ച് വളർന്ന, വി.സഭയുടെ അംഗങ്ങളുടെ ഉപയോഗത്തിനായി, ജർമ്മൻ ഭാഷയിൽ തയ്യാറാക്കിയ വി. കുർബാന ക്രമത്തിന് അംഗീകാരം നൽകി. കാലം ചെയ്ത ഡോ. പൗലോസ് മാർ ഗ്രിഗോറിയോസ് മെത്രാപോലീത്തായുടെ നിർദ്ദേശപ്രകാരം, ഇതിന്റെ പ്രാരംഭ വിവർത്തനം നിർവഹിച്ചത് റവ ഫാ. റെജി … Read more\nCategories Europe, General, Religion Leaveacomment\nയൂറോപ്പിൽ വീണ്ടും വല കുലുങ്ങും; പ്രീമിയർ, സ്‌പാനിഷ് ലീഗുകൾക്ക് ഇന്ന് കിക്കോഫ്\nകോവിഡ് മഹാമാരിക്കിടയിലും പ്രതീക്ഷയേകി യൂറോപ്പിൽ വീണ്ടും ഫുട്‌ബോൾ ആരവം. ഇംഗ്ലീഷ് ‐ സ്‌പാനിഷ് ഫുട്‌ബോൾ ലീഗ് പുതിയ സീസണുകൾക്ക് ഇന്ന് തുടക്കം. ഫ്രഞ്ച് ലീഗ് ആരംഭിച്ചുകഴിഞ്ഞു. 19നാണ് ജർമൻ ലീഗിന് വിസിൽ മുഴങ്ങുന്നത്. കോവിഡ് പ്രതിസന്ധി കാരണം കഴിഞ്ഞ സീസൺ വൈകിയായിരുന്നു അവസാനിച്ചത്. ഫ്രാൻസിൽ ഒഴികെ മറ്റൊരിടത്തും കാണികൾക്ക് പ്രവേശനമില്ല. അഴ്‌സണൽ–-ഫുൾഹാം കളിയോടെയാണ് പ്രീമിയർ ലീഗിന് തുടക്കമാകുന്നത്. ആദ്യദിനം നാലു മത്സരങ്ങളാണ്. നിലവിലെ ചാമ്പ്യൻമാരായ ലിവർപൂൾ ലീഡ്‌സ് യുണൈറ്റഡിനെ നേരിടും. 16 വർഷങ്ങൾക്കുശേഷമാണ് ലീഡ്‌സ് ലീഗിൽ തിരിച്ചെത്തുന്നത്. … Read more\nയുറോപ്പിൽ നിന്നുള്ള വിമാന യാത്രാ നിരക്ക് കുറയും\nനെടുമ്പാശ്ശേരി: യൂറോപ്യൻ യാത്രാസൗകര്യം പ്രോത്സാഹിപ്പിക്കുന്നതിന്റെ ഭാഗമായി യൂറോപ്പിൽ നിന്ന് കൊച്ചിയിലേക്ക് നേരിട്ടുള്ള മുഴുവൻ സർവീസുകൾക്കും സിയാൽ ലാൻഡിങ് ഫീ ഒഴിവാക്കി. വിമാന ലാൻഡിങ് ചാർജ് കുറയ്ക്കുന്നതോടെ കൂടുതൽ വിമാന കമ്പനികൾക്ക് യൂറോപ്പിലേക്ക് നേരിട്ടുള്ള യാത്രാസൗകര്യം ഒരുക്കാൻ കഴിയുമെന്നാണ് പ്രതീക്ഷ. ടിക്കറ്റ് ചാർജ് കുറയ്ക്കാനും ഇത് ഉപകരിക്കും. ലണ്ടനിൽനിന്ന് കൊച്ചിയിലേക്ക് നേരിട്ട് സർവീസ് ആരംഭിച്ച എയർ ഇന്ത്യയ്ക്ക് സിയാൽ ലാൻഡിങ് ഫീ ഒഴിവാക്കിയിട്ടുണ്ട്. സെപ്റ്റംബർ 27 വരെയാണ് എയർ ഇന്ത്യയുടെ ലണ്ടൻ സർവീസ്.\nCategories Big Story, Europe, Main News Section Leaveacomment


മഹാരാഷ്ട്രയിൽ സഖ്യസർക്കാർ പ്രഖ്യാപനം വൈകാതെ: പവാർ-സോണിയ കൂടിക്കാഴ്ച ഇന്ന് | Sharad Pawar - Sonia Gandhi meet| Maharashtra\nമുംബൈ: മഹാരാഷ്ട്രയിൽ ത്രികക്ഷി സർക്കാർ രൂപവത്കരിക്കുന്നത് സംബന്ധിച്ച് എൻ.സി.പി. അധ്യക്ഷൻ ശരദ് പവാറും കോൺഗ്രസ് അധ്യക്ഷ സോണിയ ഗാന്ധിയും തിങ്കളാഴ്ച കൂടിക്കാഴ്ച നടത്തും. ശിവസേന അധ്യക്ഷൻ ഉദ്ധവ് താക്കറേ കൂടിക്കാഴ്ചയിൽ പങ്കെടുക്കുമോയെന്ന കാര്യം വ്യക്തമല്ല. പവാറിനോടൊപ്പം അദ്ദേഹവും സോണിയാ ഗാന്ധിയുമായി കൂടിക്കാഴ്ച നടത്തിയേക്കുമെന്ന് വാർത്താ ഏജൻസി റിപ്പോർട്ട് ചെയ്തിരുന്നു.\nസോണിയാ ഗാന്ധിയെ ശരദ് പവാർ തിങ്കളാഴ്ച കാണുമെന്ന കാര്യം പുണെയിൽ നടന്ന എൻ.സി.പി. കോർ കമ്മറ്റി യോഗത്തിനുശേഷം പാർട്ടിവക്താവ് നവാബ് മാലിക്കാണ് അറിയിച്ചത്. സർക്കാർ രൂപവത്കരണ നീക്കം വേഗത്തിലാക്കണമെന്ന് കോൺഗ്രസിന്റെയും ശിവസേനയുടെയും എം.എൽ.എ.മാർ പാർട്ടിനേതൃത്വങ്ങളോട് ആവശ്യപ്പെട്ടിട്ടുണ്ട്.\nമഹാരാഷ്ട്രയിൽ സഖ്യസർക്കാർ രൂപവത്കരണം വൈകുന്നത് കർണാടക പരീക്ഷണം പാളിയതിന്റെ പശ്ചാത്തലത്തിലാണെന്നാണ് റിപ്പോർട്ടുകൾ. വ്യക്തമായ നയത്തിന്റെ അടിസ്ഥാനത്തിലും ഏകോപനത്തിലും ഊന്നിമാത്രം സർക്കാർ രൂപവത്കരിച്ചാൽ മതിയെന്ന് ശരദ് പവാർ നിലപാട് എടുത്തിട്ടുണ്ട്. ഗവർണറെ കാണാൻ മൂന്നു കക്ഷികളും കൂടി തീരുമാനിച്ചതിനുശേഷം അതിൽ നിന്ന് പിന്മാറി. സോണിയാഗാന്ധിയും ശരദ് പവാറുമായുള്ള ചർച്ചയ്ക്കുശേഷം മതി ഗവർണറുമായുള്ള കൂടിക്കാഴ്ച എന്ന നിലപാടിലേക്ക് മാറുകയായിരുന്നു നേതാക്കൾ.\nസർക്കാർ രൂപവത്കരണം സംബന്ധിച്ച് ബുധനാഴ്ചയോടെ തീരുമാനം ഉണ്ടാകുമെന്ന് എൻ.സി.പി. കോർ കമ്മറ്റിയോഗത്തിൽ പങ്കെടുക്കാനെത്തിയ മുൻ ഉപമുഖ്യമന്ത്രി അജിത് പവാർ പറഞ്ഞു. സഖ്യസർക്കാരിനുവേണ്ടി തയ്യാറാക്കിയിട്ടുള്ള പൊതുമിനിമം പരിപാടി സോണിയയുമായി പവാർ ചർച്ചചെയ്യും. മുഖ്യമന്ത്രിസ്ഥാനവും പ്രധാനവകുപ്പുകളും ആർക്കൊക്കെ എന്ന കാര്യത്തിലും കൂടിക്കാഴ്ചയിൽ വ്യക്തമാകുമെന്നാണ് എൻ.സി.പി. നേതാക്കളിൽനിന്ന് അറിയുന്നത്.\nമുഖ്യമന്ത്രി സ്ഥാനം പങ്കിടുന്നതിനെച്ചൊല്ലിയുള്ള തർക്കത്തിൽ ബി.ജെ.പി- ശിവസേന സഖ്യം പിരിഞ്ഞതോടെയാണ് സർക്കാർ രൂപവത്കരണം പ്രതിസന്ധിയിലായത്. നിയമസഭ മരവിപ്പിച്ച് രാഷ്ട്രപതിഭരണം ഏർപ്പെടുത്തിയിരിക്കുകയാണ്.\nContent Highlights: Sharad Pawar - Sonia Gandhi meet, Maharashtra


സാംസങ് ഗ്യാലക്സി A7, ഗ്യാലക്സി A9 സ്മാർട്ഫോണുകൾ വിലക്കുറവിൽ | Samsung Galaxy A7 Galaxy A9 receive price cuts prices - Malayalam Gizbot\n| Published: Saturday, January 12, 2019, 16:29 [IST]\nഇൻഡ്യയിൽ ഗ്യാലക്സി A7, ഗ്യാലക്സി A9 എന്നി സ്മാർട്ഫോണുകളുടെ വില സാംസങ് കുറച്ചു, സാംസങ് ഗാലക്സി A7 (4 ജി.ബി/ 64 ജി.ബി) ഇപ്പോൾ 18,990 രൂപ വിലയിളവിൽ ലഭ്യമാണ്. 23,990 രൂപയാണ് ഇതിൻറെ യഥാർത്ഥ വില. ഗ്യാലക്സി A9 (6 ജി.ബി/128 ജി.ബി) ഇപ്പോൾ 33,990 രൂപയാണ്, ഇതിന്റെ യഥാർത്ഥ വില 39,990 രൂപയാണ്.\n6 ജി.ബി / 128 ജി.ബി വരുന്ന ഗ്യാലക്സി A7 നും വില കുറവിൽ ലഭ്യമാണ്, ഇതിന്റെ ഇപ്പോഴത്തെ വില 22,990 രൂപയാണ്. അതുപോലെ, 8 ജി.ബി/ 28 ജി.ബി വരുന്ന ഗ്യാലക്സി A9 ഇപ്പോൾ വിൽക്കുന്നത് 36,990 രൂപയ്ക്കാണ്.\nഎന്നാൽ ഈ സ്മാർട്ഫോണുകളുടെ വെബ്‌പേജിൽ ഈ പുതിയ വിലകൾ പ്രതിഫലിക്കുന്നുണ്ടോ എന്ന കാര്യത്തിൽ സാംസങും, ആമസോണും ഇതുവരെ വ്യക്തമാക്കിയിട്ടില്ല.\nസാംസങ് ഗ്യാലക്സി A7\nസാംസങ് ഗ്യാലക്സി A7-ന് പുറകിലായി നാല് ക്യാമറകളാണ്, ഇത് ഒരു ഡ്യൂവൽ ക്യാമറ സെറ്റപ്പ് ആണെന്ന് തോന്നാം. 24 എം.പി സെൻസറിനോടപ്പം തന്നെ5എം.പി സെൻസറും കൂടിയതാണ്. എന്നാൽ, നിങ്ങൾക്ക് ലഭിക്കുന്നത്: 12 മിലിമീറ്റർ അൾട്രാ വൈഡ് ലെൻസിനോടപ്പം 8 എം.പി സെൻസറും, കൂടാതെ, 2X ഒപ്റ്റിക്കൽ സൂം, 10 എം.പി ടെലിഫോട്ടോ ക്യാമറയും ഉണ്ട്.\nക്വാൽകോം സ്നാപ്ഡ്രാഗൺ 660, 8 ജി.ബി റാം, 129 ജി.ബി ഇന്റെര്നെൽ സ്റ്റോറേജ്, ഇത് മൈക്രോ എസ്.ഡി കാർഡുപയോഗിച്ച് 512 ജി.ബി വരെ വർദ്ധിപ്പിക്കാം. ആൻഡ്രോയിഡ് ഓറിയോ 8.1 ആണ് ഇതിന്റെ ഓപ്പറേറ്റിംഗ് സിസ്റ്റം കൂടാതെ സാംസങ് എക്സ്പീരിയൻസ് യൂസർ ഇന്റർഫേസും ഉൾപ്പെട്ടിരിക്കുന്നു. 3,800 mAh ബാറ്ററിയാണ് ഇതിൽ ഉൾക്കൊളിച്ചിരിക്കുന്നത്.\n6.3 ഇഞ്ച് സൂപ്പർ അമോലെഡ് ഡിസ്‌പ്ലേയാണ് സാംസങ് ഗ്യാലക്സി A9, ഇതിൻറെ റെസൊല്യൂഷൻ എന്നത് 2220x1080 എന്ന അളവിലാണ്. ഈ സ്മാർട്ഫോണിന് നോച്ച് ഇല്ലാത്തതിനാൽ 24 എം .പി സെൽഫി ക്യാമറയാണ് ഇതിൽ ഉള്ളത്.\nസാംസങ് ഗ്യാലക്സി A7, രണ്ട് ക്യാമറയിൽ കൂടുതൽ കൊണ്ടുവരുന്നതിനായി നടത്തിയ ഒരു ശ്രമമാണ്. സാംസങ് ഗ്യാലക്സി A7ന്റെ ക്യാമറ സജ്ജീകരണം സാംസങ് ഗ്യാലക്സി A9-ലേത് പോലെയാണ്, ഇതിൽ വ്യത്യാസമായി നിലനിൽക്കുന്നത് 10 എം.പി ടെലിഫോട്ടോ ക്യാമറയാണ്.\nഎക്സ്‍യനോസ് 7885 എന്ന ചിപ്‌സെറ്റാണ് സാംസങ് ഗ്യാലക്സി A9-ൽ ഉപയോഗിച്ചിരിക്കുന്നത്, കൂടാതെ6ജി.ബി റാം, 128 ജി.ബി ഇന്റർനാൽ സ്റ്റോറേജ്, ഇത് മൈക്രോ എസ്.ഡി കാർഡുപയോഗിച്ച് 512 ജി.ബി വരെ വർദ്ധിപ്പിക്കാം.\n6 ഇഞ്ച് സൂപ്പർ അമോലെഡ് ഡിസ്‌പ്ലേയാണ് സാംസങ് ഗ്യാലക്സി A7, ഇതിൻറെ റെസൊല്യൂഷൻ എന്നത് 2220x1080 എന്ന അളവിലാണ്. 24 എം .പി ഫ്രണ്ട് ക്യാമറയാണ് ഇതിൽ ഉള്ളത്.\nഇരട്ട കര്‍വ്ഡ് സ്‌ക്രീനുമായി മാർക്കറ്റ് കീഴടക്കാൻ സാംസങ്; വരുന്നു ഗാലക്‌സി A7 2019\nസാംസങില് നിന്നാ ഇതാ മെലിഞ്ഞൊരു ഫോണ്...!\nThe Samsung Galaxy A7 is Samsung’s first try at makingasmartphone with more than two cameras. The Galaxy A7 hasacamera configuration very similar to the Galaxy A9, just that it skips the 10MP telephoto camera.Both of the smartphones enable the smart features.


Controversy erupts as Odepec, guv owned establishment pays for the journey of 64 left leaders including family for first domestic flight from kannur | നവകേരളനിർമ്മാണത്തിന് കിട്ടിയ പണം ഒന്നിനും തികയുന്നില്ലെന്ന് നാഴികയ്ക്ക് നാൽപതുവട്ടം പരാതി; മുണ്ടുമുറുക്കിയുടുക്കാൻ ആഹ്വാനം ചെയ്തിട്ട് കുടുംബക്കാരുമൊത്ത് 'ഓസിൽ' യാത്രയും; കണ്ണൂരിൽ നിന്ന് തിരുവനന്തപുരത്തേക്ക് പറന്ന ആദ്യ ആഭ്യന്തര വിമാനസർവീസിൽ കോടിയേരിയും മന്ത്രിബന്ധുക്കളും നേതാക്കളുമടക്കം ഇടതുസഹയാത്രികർക്കെല്ലാം ടിക്കറ്റ് എടുത്ത് നൽകിയത് സർക്കാർ സ്ഥാ - MarunadanMalayali.com\nDecember 09, 2018 | 09:52 PM IST | Permalink\nകണ്ണൂർ: പതിറ്റാണ്ടുകളുടെ കാത്തിരിപ്പിന് വിരാമമിട്ട് കണ്ണൂർ അന്താരാഷ്ട്ര വിമാനത്താവളത്തിൽ നിന്ന് അബുദബിക്ക് ആദ്യ വിമാനം പറന്നുയർന്നു. സേഫായി അബുദബിയിൽ ലാൻഡ് ചെയ്തു. ഇതിന് പിന്നാലെ വൈകിട്ട് മൂന്ന് മണിക്കായിരുന്നു ആദ്യ ആഭ്യന്തര സർവീസ്. കണ്ണൂരിൽ നിന്ന് തിരുവനന്തപുരത്തേക്കായിരുന്നു ആദ്യയാത്ര. 64 യാത്രക്കാർ. യാത്രികരെല്ലാം ഇടതുസഹയാത്രികർ. മുഖ്യമന്ത്രി പിണറായി വിജയൻ, ഭാര്യ, മക്കൾ, സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ കുടുംബം, മന്ത്രി കെ.കെ ശൈലജയുടെ കുടുംബം, സിപിഎം നേതാക്കളായ ജയരാജൻ, പി.കെ ശ്രീമതി എംപിയും കുടുംബവും, മട്ടന്നൂർ നഗരസഭ ചെയർമാൻ, സ്റ്റാൻഡിങ് കമ്മിറ്റി ചെയർമാൻ, സിപിഎം ലോക്കൽ കമ്മിറ്റി അംഗങ്ങൾ എന്നിവരടക്കം 64 പേരാണ് ആദ്യ യാത്രയിലുണ്ടായിരുന്നത്.\nയാത്രക്കാർക്കെല്ലാം ടിക്കറ്റ് എടുത്ത് നൽകിയതാകട്ടെ സർക്കാർ സ്ഥാപനവും. കേരള സർക്കാരിന്റെ ഉടമസ്ഥതയിലുള്ള റിക്രൂട്ട്‌മെന്റ് സ്ഥാപനമായ ഒഡേപെകാണ് ആദ്യം യാത്ര ചെയ്ത 64 പേർക്കും ടിക്കറ്റ് എടുത്ത് നൽകിയത്. ഓവർസീസ് ഡെവലപ്‌മെന്റ് എംപ്ലോയിമെന്റ് പ്രമോഷൻ കൺസൾട്ടന്റ് ലിമിറ്റഡ് എന്നാണ് കേരള സർക്കാരിന്റെ ഉടമസ്ഥതയിലുള്ള റിക്രൂട്ട്‌മെന്റ് സ്ഥാപനമായ ഒഡേപെകിന്റെ മുഴുവൻ പേര്. ഗോ എയർ വിമാനത്തിലുള്ള യാത്രക്കായി 64 പേർക്കുള്ള ടിക്കറ്റ് നിരക്കായ 228000 രൂപ ഒഡേപെക് അടച്ചതിന്റെ ബില്ലും പുറത്ത് വന്നിട്ടുണ്ട്. മീഡിയ വൺ ചാനലാണ് ഇക്കാര്യം പുറത്തുവിട്ടത്.\nഒടുവിൽ കൊച്ചി-തിരുവനന്തപുരം സർവീസ് ആരംഭിച്ച് ഇൻഡിഗോ എയർലൈൻസ്; കണ്ണൂരിൽനിന്നു കൊച്ചിയിലേക്ക് 65 മിനിറ്റും തിരുവനന്തപുരത്തേക്ക് 1.20 മണിക്കൂം യാത്രാ സമയം; കൊച്ചിയിലേക്ക് രണ്ടും തിരുവനന്തപുരത്തേക്ക് ഒന്നു വീതവും സർവീസ്;ഏപ്രിൽ 15നകം കണ്ണൂരിൽനിന്ന് പുതുതായി 79 അന്താരാഷ്ട്ര, ആഭ്യന്തര സർവീസുകളും\nകണ്ണൂരിൽ വിമാനം ഇറങ്ങുന്നത് ഇന്ത്യയിലെ ഏറ്റവും വലിയ കുന്നിന് പുറത്ത്; അതും കൃത്യമായി ഉണ്ടാക്കിയ പടുകൂറ്റൻ മല; സിക്കിമിലെ റൺവേയെ തോൽപ്പിക്കുന്ന മനോഹാരിതയുമായി കണ്ണൂരിൽ കൃത്രിമക്കുന്ന്; തുടക്കം മുതലേ അബുദാബിയിലേക്കും ഷാർജയിലേക്കും റിയാദിലേക്കും ദമാമിലേക്കും മസ്‌കറ്റിലേക്കും ദോഹയിലേക്കും സർവ്വീസുകൾ; മൂന്ന് ദിവസം തള്ളിനീക്കാൻ പാടുപെട്ട് മലബാർ\nമഹാപ്രളയം വന്ന് താറുമാറാക്കിയ കേരളത്തിന്റെ പുനഃസൃഷ്ടിക്കായി മുണ്ടുമുറുക്കിയുടുക്കാൻ മുഖ്യമന്ത്രി അടക്കമുള്ളവർ ആഹ്വാനം ചെയ്യുകയും, സാലറി ചലഞ്ചടക്കം പലവഴികളിലൂടെ ധനസമാഹരണത്തിന് പരിശ്രമം തുടരുകയുമാണ്. 4200 കോടി മാത്രമാണ് സർക്കാരിന്റെ കയ്യിലുള്ള ഫണ്ട്. ഇതുക്കൊണ്ടാണ് 40000 കോടിയുടെ നവകേരളം പദ്ധതി നടത്തുമെന്ന വാദം പ്രതിപക്ഷം ചോദ്യം ചെയ്യുന്നുമുണ്ട്.\nനവകേരള നിർമ്മാണത്തിന് പണം കണ്ടെത്താൻ സർക്കാർ കഷ്ടപ്പെടുന്ന വേളയിൽ തന്നെ എംഎൽഎമാർക്ക് വേണ്ടി പുതിയ ഫ്ളാറ്റ് സമുച്ചയം നിർമ്മിക്കാൻ സർക്കാർ ഒരുങ്ങുന്നു എന്ന വാർത്ത പുറത്തുവന്നിരുന്നു. 80 കോടി രൂപയാണ് ചെലവ് പ്രതീക്ഷിക്കുന്ന ഫ്ളാറ്റ് സമുച്ചയം നിർമ്മിക്കാനാണ് നീക്കം ശക്തമാക്കിയിരിക്കുന്നത്. നിലവിൽ എംഎൽഎ ഹോസ്റ്റലിലെ പമ്പ ബ്ലോക്ക് പൊളിച്ച് പുതിയ കെട്ടിടം പണിയാനാണ് ശ്രമം. എംഎൽഎമാരിൽ പലരും മുഴുവൻ സമയവും ഹോസ്റ്റൽ ഉപയോഗിക്കുന്നവരല്ല. നിയമസഭാ സമ്മേളനം കൂടുന്ന വേളയിലാണ് മിക്ക എംഎൽഎമാരും തലസ്ഥാനത്ത് എത്തുകയും ചെയ്യുന്നത്. ഈ സാഹചര്യത്തിൽ എന്തിനാണ് പുതിയ കെട്ടിടം ഈ പ്രളയക്കെടുതിയുടെ കാലത്ത് എന്ന ചോദ്യമാണ് ഉയരുന്നത്.\nപ്രളയബാധിതരെ സഹായിക്കുന്നതിന്റെ ഭാഗമായി മുണ്ടു മുറുക്കി ഉടുക്കാനുള്ള നിർദ്ദേശമാണ് പിണറായി സർക്കാർ നൽകിയത്. അതുകൊണ്ട് തന്നെയാണ് സംസ്ഥാന ചലച്ചിത്ര മേള അടക്കം ചുരുങ്ങിയ ചെലവിൽ നടത്താൻ സർക്കാർ തീരുമാനിച്ചത്. ഇതിനിടെയാണ് എംഎൽഎമാരുടെ ഫ്ളാറ്റിനായി 80 കോടി മുടക്കാൻ തീരുമാനിച്ചതും. പിണറായി സർക്കാർ അധികാരത്തിൽ വന്നതിന് ശേഷം മന്ത്രിമാർക്കും എംഎൽഎമാർക്കും ശമ്പളം വർദ്ധിപ്പിച്ചു കൊണ്ടും തീരുമാന കൈക്കൊണ്ടിരുന്നു. മന്ത്രിമാർക്ക് 90,000 രൂപയായും എംഎൽഎമാർക്ക് 62000 രൂപയായുമാണ് ശമ്പളം വർദ്ധിപ്പിക്കാനുമുള്ള ബില്ലിലെ നിർദ്ദേശം മന്ത്രിസഭ അംഗീകരിക്കുകയുണ്ടായി.\nആദ്യആഭ്യന്തരയാത്ര ഇടതുസഹയാത്രികർക്ക് ഓസിലാക്കിയതിനെതിരെ വിമർശനമുയരുന്നതും ഈ പശ്ചാത്തലത്തിലാണ്. എന്നാൽ മന്ത്രിമാരുടെ യാത്ര ചെലവ് ഒരുമാസത്തിനകം ഈടാക്കുമെന്നും മറ്റുള്ള വ്യക്തികളിൽ നിന്ന് പണം ഈടാക്കിയെന്നുമാണ് ഒഡേപെകിന്റെ വിശദീകരണം.


ഇന്ത്യയ്ക്ക് വമ്പന് തോല്‍വി,ചെപ്പോക്കില് ഇംഗ്ലണ്ടിന് കീഴടങ്ങിയത് 227 റണ്‍സിന് - Keralabhooshanam Daily ഇന്ത്യയ്ക്ക് വമ്പന് തോല്‍വി,ചെപ്പോക്കില് ഇംഗ്ലണ്ടിന് കീഴടങ്ങിയത് 227 റണ്‍സിന്\nHome/SPORTS/ഇന്ത്യയ്ക്ക് വമ്പന് തോല്‍വി,ചെപ്പോക്കില് ഇംഗ്ലണ്ടിന് കീഴടങ്ങിയത് 227 റണ്‍സിന്\nചെന്നൈ: ഇംഗ്ലണ്ടിനെതിരായ ആദ്യ ടെസ്റ്റില് ടീം ഇന്ത്യക്ക് ഞെട്ടിക്കുന്ന തോല്‍വി. 227 റണ്‍സിനാണ് ജോ റൂട്ടും സംഘവും ഇന്ത്യയെ തകര്‍ത്തുവിട്ടത്. അവസാനദിനം ഒന്‍പത് വിക്കറ്റുകള് കയ്യിലിരിക്കേ 381 റണ്‍സ് ലക്ഷ്യമിട്ട് ഇറങ്ങിയ ഇന്ത്യ ആന്‍ഡേഴ്‌സണിന്‍റേയും ലീച്ചിന്‍റേയും ബൗളിംഗ് ആക്രമണത്തില് വെറും 192 റണ്‍സില് പുറത്താവുകയായിരുന്നു. ലീച്ച് നാലും ആന്‍ഡേഴ്‌സണ് മൂന്നും വിക്കറ്റ് നേടി. സ്‌കോര്: ഇംഗ്ലണ്ട്-578 & 178, ഇന്ത്യ-337 & 192. ഇതോടെ നാല് മത്സരങ്ങളുടെ പരമ്പരയില് ഇംഗ്ലണ്ട് 1-0ന് മുന്നിലെത്തി.\nചെപ്പോക്കില് 420 റണ്‍സായിരുന്നു രണ്ടാം ഇന്നിംഗ്സില് ഇന്ത്യയുടെ വിജയലക്ഷ്യം. ഓപ്പണർ രോഹിത് ശർമ്മയെ (12) നാലാംദിനം ലീച്ച് ബൗള്‍ഡാക്കിയിരുന്നു. ഇതോടെ അവസാനദിനം ഇന്ത്യക്ക് ജയിക്കാന് 381 റണ്‍സ് വേണമെന്നായി. 39/1 എന്ന നിലയില് അഞ്ചാംദിനം ആരംഭിക്കുമ്പോള് ശുഭ്‍മാന് ഗില്ലും (15*), ചേതേശ്വർ പൂജാരയുമായിരുന്നു (12*) ക്രീസില്. പൂജാരയെ 15 റണ്‍സില് നില്‍ക്കേ സ്റ്റോക്‌സിന്‍റെ കൈകളില് ലീച്ച് എത്തിച്ചു. പിന്നാലെ അര്‍ധ സെഞ്ചുറിയുമായി ഗില് സ്‌കോറുയര്‍ത്താന് ശ്രമിച്ചെങ്കിലും 27-ാം ഓവറില് ജിമ്മി ഇരട്ട ഇന്-സ്വിങര് കെണിയൊരുക്കി.\nരണ്ടാം പന്തില് ഗില്ലും (50), അഞ്ചാം പന്തില് രഹാനെയും (0) ബൗള്‍ഡ്. ആദ്യ ഇന്നിംഗ്‌സില് അതിവേഗം സ്‌കോര് കണ്ടെത്തിയ റിഷഭ് പന്തിനെ 33-ാം ഓവറിലെ മൂന്നാം പന്തില് കവര്‍ഡ്രൈവിന് ക്ഷണിച്ച് റൂട്ടിന്‍റെ കൈകളില് എത്തിച്ചു സ്റ്റാര് പേസര്. പന്തിന്‍റെ സമ്പാദ്യം 11 റണ്‍സ്. തൊട്ടടുത്ത ഓവറില് ബെസ്, സുന്ദറിനെ (0) വിക്കറ്റിന് പിന്നില് ബട്‌ലറുടെ കൈകളില് എത്തിച്ചതോടെ ഇന്ത്യ 117-6 എന്ന പരുങ്ങലിലായി. വിരാട് കോലി-രവിചന്ദ്ര അശ്വിന് സഖ്യത്തിലായി ഇതോടെ ഇന്ത്യന് പ്രതീക്ഷ.\nഎന്നാല് 18 ഓവറുകള് നീണ്ട ഇരുവടേയും പ്രതിരോധം ലീച്ച് മുറിച്ചതോടെ ഇന്ത്യന് അടിത്തറ പൂര്‍ണമായിളകി. 46 പന്ത് നേരിട്ട അശ്വിന് ഒന്‍പത് റണ്‍സാണെടുത്തത്. 74 പന്തില് അര്‍ധ സെഞ്ചുറി തികച്ച കോലി ഒരറ്റത്ത് നിലയുറപ്പിച്ചതൊന്നും ഗുണം ചെയ്തില്ല. സ്റ്റോക്‌സ് 55-ാം ഓവറില് കോലിയുടെ വിക്കറ്റ് തെറിപ്പിച്ചു. 104 പന്തില് 72 റണ്‍സാണ് കോലിയുടെ സമ്പാദ്യം. തൊട്ടടുത്ത ഓവറില് നദീമിനെ(0) കൂടി ലീച്ച് മടക്കി. അധികം വൈകാതെ ബുമ്രയെ (4) ആര്‍ച്ചറും മടക്കിയതോടെ ഇന്ത്യ തോല്‍വി സമ്മതിച്ചു.\nആദ്യ ഇന്നിംഗ്സില് 241 റണ്‍സിന്‍റെ വമ്പന് ലീഡുമായി രണ്ടാം ഇന്നിംഗ്സിന് ഇറങ്ങിയ ഇംഗ്ലണ്ട് 178 റണ്‍സില് നാലാംദിനം പുറത്തായി. 419 റണ്‍സിന്‍റെ ആകെ ലീഡാണ് ഇന്ത്യക്ക് മുന്നില് ഇംഗ്ലണ്ട് പടുത്തുയർത്തിയത്. ഇന്ത്യക്കായി സ്‍പിന്നർ രവിചന്ദ്ര അശ്വിന് 61 റണ്‍സ് വിട്ടുകൊടുത്ത് ആറ് വിക്കറ്റ് വീഴ്‍ത്തി.\nരണ്ടാം ഇന്നിംഗ്സില് ഇംഗ്ലണ്ടിന്റെ തകര്‍ച്ചയ്ക്ക് തുടക്കമിട്ട അശ്വിന് തന്നെയാണ് അവസാന വിക്കറ്റും വീഴ്‍ത്തിയത്. ഇന്നിംഗ്സിലെ ആദ്യ പന്തില് റോറി ബേണ്‍സിനെ (0) മടക്കി അശ്വിന് തുടങ്ങി. പിന്നാലെ ഡൊമിനിക് സിബ്ലി (16), ബെന് സ്റ്റോക്‌സ് (7) എന്നിവരും അശ്വിന്റെ തിരിപ്പിന് മുന്നില് കീഴടങ്ങി. വാലറ്റത്ത് ഡൊമിനിക് ബെസ്സും(25), ജോഫ്ര ആർച്ചറും(5), ജയിംസ് ആന്‍ഡേഴ്‍സണും(0) കീഴടങ്ങിയതും അശ്വിന് മുന്നില്.\nആക്രമിച്ച് കളിച്ച നായകന് ജോ റൂട്ട് (32 പന്തില് 40) ആണ് രണ്ടാം ഇന്നിംഗ്സിലും ഇംഗ്ലണ്ടിന്‍റെ ടോപ് സ്‌കോറർ. ജസ്പ്രീത് ബുമ്ര റൂട്ടിന്‍റെ നിർണായക വിക്കറ്റ് നേടി. ഡാനിയേല് ലോറന്‍സിനെ 18ല് നില്‍ക്കേ വിക്കറ്റിന് മുന്നില് കുടുക്കി ഇശാന്ത് ശർമ്മ മൂന്നൂറാം ടെസ്റ്റ് വിക്കറ്റ് തികച്ചത് ഇന്ത്യക്ക് ആശ്വസിക്കാം. ഓലി പോപ്(28), ജോസ് ബട്‍ലർ(24) എന്നിവരെ നദീം പുറത്താക്കി. എന്നാല് രണ്ടാം ഇന്നിംഗ്സിലെ കൂട്ടത്തകർച്ചയിലും ഇംഗ്ലണ്ടിന് ആത്മവിശ്വാസമാകുന്നതായിരുന്നു ആദ്യ ഇന്നിംഗ്സിലെ മികച്ച ലീഡ്.\nആദ്യ ഇന്നിംഗ്‍സില് ഇംഗ്ലണ്ടിന്‍റെ 578 റണ്‍സിനെതിരെ ഇന്ത്യ 337ന് എല്ലാവരും പുറത്തായിരുന്നു. ബെസ്സ് നാല് വിക്കറ്റ് വീഴ്‌ത്തിയപ്പോള് പൂജാര, പന്ത്, സുന്ദര് എന്നിവരുടെ ബാറ്റിംഗാണ് വമ്പന് നാണക്കേടില് നിന്ന് ഇന്ത്യയെ രക്ഷിച്ചത്. ഓപ്പണർമാരായ രോഹിത് ശർമ്മയേയും (6), ശുഭ്‍മാന് ഗില്ലിനേയും (29) പുറത്താക്കി ആർച്ചർ തുടക്കത്തിലേ ഭീഷണി സൃഷ്ടിച്ചു. എന്നാല് പൂജാര (143 പന്തില് 73), സുന്ദര് (138 പന്തില് 85*), പന്ത് (88 പന്തില് 91) എന്നിവര് രക്ഷകരായി. ഇതില് വാലറ്റത്തെ കൂട്ടുപിടിച്ചുള്ള സുന്ദറിന്‍റെ ബാറ്റിംഗ് അതിനിര്‍ണായകമായി.\nനായകന് വിരാട് കോലി 11നും ഉപനായകന് അജിങ്ക്യ രഹാനെ ഒന്നിനും പുറത്തായി. വാലറ്റത്ത് അശ്വിന് 31 റണ്‍സെടുത്തു. ഇംഗ്ലണ്ടിനായി ബെസ്സിന്‍റെ നാലിന് പുറമേ ആന്‍ഡേഴ്‍സണും ആർച്ചറും ലീച്ചും രണ്ട് വീതവും വിക്കറ്റ് നേടി. എന്നാല് ഇന്ത്യയെ ഫോളോഓണ് ചെയ്യിക്കാതെ രണ്ടാം ഇന്നിംഗ്സ് ആരംഭിക്കുക എന്ന തന്ത്രം ഇംഗ്ലണ്ട് പയറ്റി.\nനൂറാം ടെസ്റ്റ് കളിക്കുന്ന നായകന് ജോ റൂട്ടിന്‍റെ ഇരട്ട സെഞ്ചുറിയുടെ (377 പന്തില് 218) കരുത്തിലാണ് ഇംഗ്ലണ്ട് ആദ്യ ഇന്നിംഗ്‍സില് 578 എന്ന കൂറ്റന് സ്കോർ പടുത്തുയർത്തിയത്. ലങ്കയിലെ മിന്നും ഫോം ഇന്ത്യയിലും തുടരുകയായിരുന്നു റൂട്ട്. ഡൊമനിക് സിബ്ലി 87 ഉം ബെന് സ്റ്റോക്സ് 82 ഉം ഓലി പോപും ഡൊമനിക് ബെസ്സും 34 വീതവും റോറി ബേണ്‍സ് 33 ഉം റണ്‍സെടുത്തു. ഇന്ത്യക്കായി ബുമ്രയും അശ്വിനും മൂന്ന് വീതവും നദീമും ഇശാന്തും രണ്ട് വിക്കറ്റ് വീതവും വീഴ്ത്തി.


മാധ്യമ പ്രവർത്തകൻ്റെ കൊലപാതകം; ഛോട്ടാ രാജന് ജീവപര്യന്തം\nWednesday2May 2018 5:57 pm IST\nമുംബൈ: മുതിര്‍ന്ന മാധ്യമപ്രവര്‍ത്തകന് ജ്യോതിര്‍മോയ് ഡെ കൊലപാതകക്കേസില് അധോലോക കുറ്റവാളി ഛോട്ടാ രാജന് ജീവപര്യന്തം. മുംബൈ പ്രത്യേക സിബിഐ കോടതിയുടെതാണ് വിധി.\nഛോട്ടാരാജന്‍റെ സഹായി രോഹിത് തങ്കപ്പന് എന്ന സതീഷ് കലിയ, അനില് വാഗ്മോദ്, അഭിജീത് ഷിന്‍ഡേ, നിലേഷ് ഷഡ്‌ജെ, അരുണ് ധാക്കെ, മങ്കേഷ് അഗവനെ, സചിന് ഗെയ്ക്ക്വാദ്, ദീപക് സിസോദിയ എന്നിവരും മരിച്ച വിനോദ് അസ്രാണിയുമാണ് കുറ്റക്കാരെന്ന് കോടതി കണ്ടെത്തിയിരുന്നു.\n2011 ജൂണിലാണ് ജെ. ഡേയെ അജ്ഞാതരായ രണ്ടുപേര് ബൈക്കിലെത്തി വെടിവച്ചു കൊന്നത്. മഹാരാഷ്ട്ര പോലീസ് അന്വേഷിച്ച കേസ് പിന്നീട് സിബിഐ ഏറ്റെടുക്കുയായിരുന്നു. ഇന്ത്യോനേഷ്യയില് നിന്ന് പിടികൂടിയ ഛോട്ടാ രാജനെ തിഹാര് ജയിലില്‍വച്ചു സിബിഐ ചോദ്യം ചെയ്തിരുന്നു. വീഡിയോ കോണ്‍ഫറന്‍സിലൂടെ രാജനെ കോടതിയിലും ഹാജരാക്കിയിരുന്നു. 155 സാക്ഷികളെ വിചാരണകാലയളവില് വിസ്തരിച്ചു.\n2015ലാണ് ഇന്തോനേഷ്യ രാജനെ ഇന്ത്യക്ക് കൈമാറ്റം ചെയ്തത്. നിലവില് തിഹാര് ജയിലില് ശിക്ഷ അനുഭവിക്കുകയാണ് രാജന്.\nഛോട്ടാ രാജന് സഹോദരിമാരെ കണ്ടു\nഛോട്ടാ രാജനും സഹായികള്‍ക്കും ഏഴ് വര്‍ഷം തടവ്\nഛോട്ടാ രാജനെതിരെയുള്ള മഹാരാഷ്ട്രയിലെ കേസുകള് സിബിഐ ഏറ്റെടുത്തു\nഛോട്ടാ രാജനെ വിട്ടുകിട്ടാന് ഭാരത അന്വേഷണ സംഘം ഇന്തോനേഷ്യയില്\nഛോട്ടാ രാജനെ സിബിഐ ആസ്ഥാനത്ത് ചോദ്യം ചെയ്യുന്നു; മുംബൈ പോലീസിലെ ദാവൂദിന്റെ ചാരന്മാരെ തിരിച്ചറിഞ്ഞു\nഛോട്ടാ രാജന്റെ അനുയായി അറസ്റ്റില്\nകഥ പറഞ്ഞു പറഞ്ഞ്....


IPL 2020: kings xi punjab beat mumbai indians in second super over | ഐപിഎല്: രണ്ട് സൂപ്പര് ഓവര്, ഒടുവില് വിജയം പിടിച്ചെടുത്ത് പഞ്ചാബ്, മുംബൈക്ക് തോല്‍വി!! - Malayalam Oneindia\n3 min ago പാർലമെന്റ് ബജറ്റ് സമ്മേളനത്തിൽ കാർഷിക നിയമം പിൻവലിക്കുമെന്ന ഉറപ്പ് നൽകണമെന്ന് ഇടത് പാർട്ടികൾ\n22 min ago മുൻ ബിഗ്ബോസ് താരത്തെ മരിച്ച നിലയിൽ കണ്ടെത്തി: വിഷാദം മരണത്തിലേക്ക് നയിച്ചെന്ന് സൂചന!!\n58 min ago കേരളീയ സമൂഹത്തിനും അയ്യപ്പഭക്തർക്കും മേൽ ഏൽപിച്ച മുറിവുണക്കാൻ വൈകരുത്; നിയമനടപടി വേണം: ഉമ്മൻ ചാണ്ടി\nPublished: October 19 2020, 0:19 [IST]\nദുബായ്: ഐപിഎല്ലിലെ സൂപ്പര് ഓവറിലേക്ക് നീണ്ട പോരാട്ടത്തില് കിംഗ്‌സ് ഇലവന് പഞ്ചാബിന് തകര്‍പ്പന് ജയം. ഒരു സൂപ്പര് ഓവര് വരെ ടൈയില് കലാശിച്ച ആദ്യ മത്സരം കൂടിയാണിത്. ഇരുടീമുകളും ഗംഭീര പ്രകടനമാണ് കാഴ്ച്ചവെച്ചത്. ആവേശം നിറഞ്ഞ മത്സരത്തില് ഇരുടീമുകളും 176 റണ്‍സെന്ന സ്‌കോറില് ഒതുങ്ങിയതോടെയാണ് മത്സരം സൂപ്പര് ഓവറിലേക്ക് നീണ്ടത്. എന്നാല് സൂപ്പര് ഓവറില് വെറും അഞ്ച് റണ്‍സ് മാത്രമാണ് പഞ്ചാബിന് നേടാനായത്. ബുംറ എറിഞ്ഞ സൂപ്പര് ഓവറില് രണ്ട് വിക്കറ്റ് വീഴുകയും ചെയ്തു. പകരം മുഹമ്മദ് ഷമിയെറിഞ്ഞ മറ്റൊരു ഗംഭീര ഓവറില് രോഹിത് ശര്‍മയും ക്വിന്റണ് ഡികോക്കും ക്രീസിലുണ്ടായിരുന്നിട്ടും മുംബൈക്ക് വിജയിക്കാനായില്ല. ആ സൂപ്പര് ഓവറും ടൈ ആവുകയായിരുന്നു. രണ്ടാം സൂപ്പര് ഓവറില് മുംബൈ 11 റണ്‍സടിച്ചപ്പോള് പഞ്ചാബ് നാല് പന്തില് കളി ജയിച്ചു. ആദ്യ പന്തില് തന്നെ സിക്‌സറടിച്ച ക്രിസ് ഗെയിലാണ് കളി പഞ്ചാബിന് അനുകൂലമാക്കിയത്.\nനേരത്തെ 177 റണ്‍സ് വിജയലക്ഷ്യവുമായി ഇറങ്ങിയ പഞ്ചാബിനെ കെഎല് രാഹുലിന്റെ ഇന്നിംഗ്‌സാണ് രക്ഷിച്ചത്. 51 പന്തില് 77 റണ്‍സടിച്ച രാഹുല് ഏഴ് ഫോറും മൂന്ന് സിക്‌സറും അടിച്ചു. ക്രിസ് ഗെയ്ല്, നിക്കോളാസ് പൂരാന് എന്നിവര് 24 റണ്‍സ് വീതം അടിച്ചു. മായങ്ക് അഗര്‍വാള് പരാജയപ്പെട്ടതാണ് ടീമിന് തിരിച്ചടിയായത്. അവസാന നിമിഷം ദീപക് ഹൂഡ, ക്രിസ് ജോര്‍ദാന് എന്നിവരുടെ വെടിക്കെട്ടാണ് തോല്‍വിയിലേക്ക് വീഴുമായിരുന്ന പഞ്ചാബിന്റെ സ്‌കോര് ടൈ ആക്കിയത്. ഹൂഡ 16 പന്തില് 23 റണ്‍സെടുത്തു.ജോര്‍ദാന് എട്ട് പന്തില് 13 റണ്‍സുമെടുത്തു. അതേസമയം മുംബൈ നിരയില് നാലോവറില് 24 റണ്‍സ് മാത്രം വഴങ്ങി മൂന്ന് വിക്കറ്റെടുത്ത ബുംറ ഗംഭീര പ്രകടമാണ് കാഴ്ച്ചവെച്ചത്. രാഹുല് ചാഹര് രണ്ട് വിക്കറ്റെടുത്തു.\nനേരത്തെ ടോസ് നേടിയ മുംബൈ ബാറ്റിംഗ് തിരഞ്ഞെടുക്കുകയായിരുന്നു. എന്നാല് മുംബൈയുടെ തുടക്കം നല്ലതായിരുന്നു. പഞ്ചാബിന്റെ ബൗളര്‍മാര് നല്ല രീതിയില് തന്നെ പന്തെറിഞ്ഞു. സ്‌കോര് 23ല് നില്‍ക്കെ രോഹിത് ശര്‍മ പുറത്തായി. എട്ട് പന്തില് ഒമ്പത് റണ്‍സായിരുന്നു രോഹിത്തിന്റെ സമ്പാദ്യം. പിന്നാലെ തന്നെ സൂര്യകുമാര് യാദവ് റണ്‍സെടുക്കും മുമ്പ് മടങ്ങി. ഒരു വശത്ത് ക്വിന്റണ് ഡികോക്ക് അടിച്ചുതകര്‍ക്കുന്നുണ്ടെങ്കിലും വിക്കറ്റ് വീണത് അവരുടെ സ്‌കോറിംഗിനെ നന്നായി ബാധിച്ചു. ഇഷാന് കിഷന് ഏഴ് റണ്‍സെടുത്ത് മടങ്ങിയതോടെ മുംബൈ ശരിക്കും പ്രതിരോധത്തിലായി. പിന്നീട് ക്രുണാല് പാണ്ഡ്യക്കൊപ്പം ഇന്നിംഗ്‌സ് ശരിയാക്കുകയായിരുന്നു ഡികോക്ക്.\n43 പന്തില് 53 റണ്‍സാണ് ഡികോക്ക് അടിച്ചത്. മൂന്ന് സിക്‌സറും മൂന്ന് ബൗണ്ടറിയും താരം അടിച്ചു. പാണ്ഡ്യ നാല് ബൗണ്ടറിയും ഒരു സിക്‌സറും അടിച്ചു. ക്രുണാല് മടങ്ങിയതോടെ വന്ന ഹര്‍ദിക് പാണ്ഡ്യയും നിരാശപ്പെട്ടു. എട്ട് റണ്‍സെടുത്ത് മടങ്ങി. ഡികോക്കും കൂടി പുറത്തായതോടെ മുംബൈ 150 റണ്‍സ് കടക്കില്ലെന്നാണ് പ്രതീക്ഷിച്ചത്. എന്നാല് കിരോണ് പൊള്ളാര്‍ഡ് കൂള്‍ട്ടര് നൈല് എന്നിവരുടെ വമ്പനടികള് ടീമിനെ സാമാന്യം നല്ല സ്‌കോറിലെത്തിക്കുകയായിരുന്നു.\nIPL 2020 : MS Dhoni Does Not Seem Match-Fit | Oneindia Malayalam\nപൊള്ളാര്‍ഡ് 12 പന്തില് 34 റണ്‍സടിച്ചു. നാല് സിക്‌സറും ഒരു ബൗണ്ടറിയുമടിച്ചു. കൂള്‍ട്ടര് നൈല് 12 പന്തില് 24 റണ്‍സടിച്ചു. നാല് ബൗണ്ടറി ഇന്നിംഗ്‌സിലുണ്ടായിരുന്നു. പഞ്ചാബ് നിരയില് മുഹമ്മദ് ഷമിയും അര്‍ഷ്ദീപ് സിംഗും രണ്ട് വിക്കറ്റെടുത്തു. ബിഷ്‌ണോയിയും ജോര്‍ദാനും ഓരോ വിക്കറ്റ് വീഴ്ത്തി.\nipl 2020 mumbai indians cricket മുംബൈ ഇന്ത്യന്‍സ് ക്രിക്കറ്റ്\nStory first published: Monday, October 19, 2020, 0:19 [IST]


ഫോക്കസ് ഏരിയ മാത്രം പഠിച്ചാല്‍എ പ്ലസ് കിട്ടില്ല, ചോദ്യ ഘടനയില് പുതിയ കുരുക്ക്\nHomeSSLCഫോക്കസ് ഏരിയ മാത്രം പഠിച്ചാല്‍എ പ്ലസ് കിട്ടില്ല, ചോദ്യ ഘടനയില് പുതിയ കുരുക്ക്\nഫോക്കസ് ഏരിയ മാത്രം പഠിച്ചാല്\nഎ പ്ലസ് കിട്ടില്ല, ചോദ്യ ഘടനയില് പുതിയ കുരുക്ക്\nതിരുവനന്തപുരം: എസ് എസ് എല് സി, പ്ലസ് ടു (SSLC, Plus two ) വിദ്യാര്‍ത്ഥികള്‍ക്ക് വെല്ലുവിളിയായി ചോദ്യഘടനയില് പുതിയ കുരുക്ക്.നോണ് ഫോക്കസ് ഏരിയയില് (Focus area) നിന്നുള്ള ചോദ്യങ്ങള്‍ക്കുള്ള ഉത്തരങ്ങള്‍ക്ക് ചോയ്സ് വെട്ടി കുറച്ചതാണ് പുതിയ പ്രശ്‍നം. ഫോക്കസ് ഏരിയയില് നിന്നുള്ള ചോദ്യം കുറച്ചതിന് പിന്നാലെ ഉള്ള പുതിയ നീക്കം വഴി മുഴുവന് മാര്‍ക്ക് കിട്ടാന് കുട്ടികള്‍ക്ക് കൂടുതല് പാടു പെടേണ്ടി വരും.\nവിവിധ പാര്‍ട്ടുകളായുള്ള ചോദ്യ പേപ്പറില് തന്നെ എ, ബി എന്നിങ്ങിനെ ഉപവിഭാഗങ്ങള് ഉണ്ട്. പാര്‍ട്ട് ഒന്നില് എ വിഭാഗം ഫോക്കസ് ഏരിയയില് നിന്നുള്ള ചോദ്യങ്ങളും പാര്‍ട്ട് ബി ഫോകസ് ഏരിയക്ക് പുറത്തെ ചോദ്യങ്ങളുമാണ്. എ പാര്‍ട്ടില്6ചോദ്യങ്ങളില് നാലെണ്ണത്തിനുള്ള ഉത്തരമെഴുതിയാല് മതി. അങ്ങനെ ഇഷ്ടമുള്ളത് തെരെഞ്ഞെടുക്കാനുള്ള ചോയ്സുണ്ട്. എന്നാല് ബി വിഭാഗം നോണ് ഫോക്കസ് ഏരിയയില് നിന്നുള്ള നാല് ചോദ്യങ്ങള്‍ക്ക് ചോയ്സ് ഒന്നും ഇല്ല. അതായത് ഒരു ചോദ്യത്തിന് ഉത്തരം തെറ്റിയാല് അതിന്റെ മാര്‍ക്ക് പോകും. പാര്‍ട്ട് രണ്ടിലെ നോണ് ഫോക്കസ് ഏരിയയില് മൂന്നു ചോദ്യങ്ങളില് രണ്ടെണ്ണം എഴുതണം. പാര്‍ട്ട് രണ്ടിലെയും ഫോക്കസ് ഏരിയയില് ചോദ്യങ്ങള്‍ക്ക് ചോയ്സ് ഉണ്ട്.\nകൂടുതല് ചോയ്സ് നല്‍കേണ്ടിയിരുന്നത് നോണ് ഫോകസ് ഏരിയയിലായിരുന്നുവെന്നാണ് അധ്യാപകരടക്കം ചൂണ്ടിക്കാട്ടുന്നത്. നിലവിലെ ഈ ഘടന വഴി എ ഗ്രേഡും എ പ്ലസും നേടാന് കുട്ടികള് വല്ലാതെ ബുദ്ധിമുട്ടും. ഫോക്കസ് ഏരിയക്ക് പുറത്തു കൂടുതല് ഉത്തരങ്ങള്‍ക്ക് ചോയ്സ് നല്‍കുന്നതില് ശാസ്ത്രീയ പ്രശ്‍നം ഉണ്ടെന്നാണ് വിദ്യാഭ്യാസ വകുപ്പ് വിശദീകരണം. മാര്‍ക്ക് വല്ലാതെ കുറഞ്ഞാല് അപ്പോള് ബദല് മാര്‍ഗം ആലോചിക്കാമെന്നും ഉദ്യോഗസ്ഥര് പറയുന്നു. മുന് വര്‍ഷത്തെ പോലെ ഇഷ്ടം പോലെ എ പ്ലസ് വേണ്ടെന്ന ധാരണയുടെ അടിസ്ഥാനത്തില് തന്നെയാണ് ചോദ്യ ഘടന കടുപ്പിക്കുന്നത്.


വി.എസിന്റെ ഓഫീസിന് ടി.എന് പ്രതാപനെ മാറി; കത്തിന്റെ പേരില് വന് വിവാദം - Malayalam Daily News\nവി.എസിന്റെ ഓഫീസിന് ടി.എന് പ്രതാപനെ മാറി; കത്തിന്റെ പേരില് വന് വിവാദം\nതിരുവനന്തപുരം: പാണാവള്ളിയില് സര്‍ക്കാര്‍ഭൂമി കൈയേറ്റവുമായി ബന്ധപ്പെട്ട് പ്രതിപക്ഷ നേതാവ് വി.എസ്. അച്യുതാനന്ദന് ലഭിച്ച കത്തിനെച്ചൊല്ലി വിവാദം. സര്‍ക്കാര്‍ഭൂമി കൈയേറി നിര്‍മിച്ച പാണാവള്ളി റിസോര്‍ട്ട് പൊളിക്കണമെന്ന് ഹൈകോടതി വിധി ഉണ്ടായിട്ടും നടപടി എടുക്കാത്ത സര്‍ക്കാര് നിലപാടില് ഇടപെടണമെന്ന് ആവശ്യപ്പെട്ടാണ് കത്ത് ലഭിച്ചത്.\nകോണ്‍ഗ്രസ് എം.എല്.എ ടി.എന്. പ്രതാപന് തനിക്ക് കത്തയച്ചത് കേരളത്തില് നിലവിലെ പൊതുസ്ഥിതിയുടെ പ്രതിഫലനമാണെന്ന് വി.എസ് ചൂണ്ടിക്കാട്ടി. പ്രതാപന്റെ നിലപാടിന് വി.എസ് പിന്തുണ അറിയിക്കുകയും ചെയ്തു. എന്നാല്, താന് വി.എസിന് ഇങ്ങനെയൊരു കത്ത് അയച്ചിട്ടില്ലന്ന് വ്യക്തമാക്കി ടി.എന് പ്രതാപന് എം.എല്.എ ഉടന് രംഗത്തത്തെി. റിസോര്‍ട്ടുമായി ബന്ധപ്പെട്ട് താന് വി.എസിന് ഒരു കത്തും അയച്ചിട്ടില്ലന്ന് ടി.എന്. പ്രതാപന് വിശദീകരിച്ചു. താനുള്‍പ്പെട്ട നിയമസഭാ കമ്മിറ്റി സ്ഥലം സന്ദര്‍ശിച്ചിരുന്നു. ഇത്തരം നിയമലംഘനങ്ങള്‍ക്കെതിരെ ശക്തമായ നിലപാട് വേണമെന്ന് അഭിപ്രായമുള്ള ആളാണ് താന്. അത് പ്രകടിപ്പിക്കുകയും ചെയ്തിട്ടുണ്ട്. തന്റെ ലെറ്റര് പാഡിലോ ഒപ്പിട്ടോ വി.എസിന് കത്തയച്ചിട്ടില്ല. വാക്കാല്‍പോലും താന് ഇക്കാര്യം സംസാരിച്ചിട്ടില്ല. ജനകീയ അന്വേഷണ സമിതിയുടെ മാസ് പെറ്റീഷനില് താന് ഒപ്പിട്ടിട്ടുണ്ടാകും. അതും വി.എസിന് കത്തയച്ചു എന്നതും തമ്മില് വ്യത്യാസമുണ്ടെന്നും എം.എല്.എ പറഞ്ഞു.\nഇതേതുടര്‍ന്ന് പ്രതാപന് അയച്ച കത്ത് വി.എസിന്റെ ഓഫീസ് പുറത്തുവിട്ടു. ജനകീയ അന്വേഷണ സമിതിയുടെ ലെറ്റര് പാഡില് ജനറല് കണ്‍വീനറായ മറ്റൊരു ടി.എന് പ്രതാപന്റെതായിരുന്നു കത്ത്. ഈ പ്രതാപനെ ടി.എന് പ്രതാപന് എന്ന് വി.എസിന്റെ ഓഫീസ് തെറ്റിധരിക്കുകയായിരുന്നു. ഇതോടെ വി.എസ് പ്രസ്താവന പിന്‍വലിച്ചു. കത്തയച്ചത് മറ്റൊരു പ്രതാപനാണെന്ന് വി.എസിന്റെ ഓഫീസ് പിന്നീട് വിശദീകരിച്ചു.\nകത്തിലെ ഫോണ് നമ്പറില് ബന്ധപ്പെട്ടപ്പോള് ജനറല് കണ്‍വീനറായ ടി.എന് പ്രതാപന് അക്കാര്യം സമ്മതിച്ചു. 2015 ഡിസംബര് 31തീയതി വെച്ച് ടി.എന്. പ്രതാപന്റെ ഒപ്പോടുകൂടിയതായിരുന്നു കത്ത്. എം.എല്.എ എന്ന് കത്തില് ഒരിടത്തും പറയുന്നുമില്ല. കോണ്‍ഗ്രസ് എം.എല്.എ ആണ് കത്തയച്ചതെന്ന് വി.എസ് ധരിച്ചാണ് പ്രസ്താവന പുറപ്പെടുവിച്ചത്. ഇതോടെയാണ് കത്ത് പിന്‍വലിച്ചത്.\nസര്‍ക്കാര്‍ഭൂമി വന്‍തോതില് മാഫിയകള്‍ക്ക് കവര്‍ന്നെടുക്കാന് യു.ഡി.എഫ് സര്‍ക്കാര് അവസരം ഒരുക്കിയിരിക്കുകയാണെന്ന് വി.എസ് വാര്‍ത്താക്കുറിപ്പില് കുറ്റപ്പെടുത്തിയിരുന്നു. ഇതില് ഒരു സംഭവം മാത്രമാണ് ആലപ്പുഴ പാണാവള്ളിയിലെ റിസോര്‍ട്ട് മാഫിയയുടെ കൈയേറ്റം. ഈ പ്രശ്നത്തില് പ്രതിപക്ഷനേതാവ് ഇടപെട്ട് നീതി നടപ്പാക്കണമെന്നാണ് ടി.എന്. പ്രതാപന് അഭ്യര്‍ഥിച്ചിരിക്കുന്നതെന്നും അദ്ദേഹം പറഞ്ഞു.\nശബരിമലയില് സ്ത്രീ ആനയുടെ കുത്തേറ്റുമരിച്ചു


advocate prasad gandhi on isro spy case 'രമൺ ശ്രീവാസ്തവയെ കരുണാകരനെ അടിക്കാനുള്ള വടിയാക്കി; മറിയത്തേയും ഫൗസിയയേയും മർദിച്ചു'; ഐ.എസ്.ആർ.ഒ കേസിൽ നിർണായക വെളിപ്പെടുത്തൽ\nഐ.എസ്.ആർ.ഒ ചാരക്കേസിൽ കെ.കരുണാകരനെ അടിക്കാനുള്ള വടിയായി രമൺ ശ്രീവാസ്തവയെ വലിച്ചിഴച്ചുവെന്ന് മറിയം റഷീദയുടെയും ഫൗസിയ ഹസന്റെയും അഭിഭാഷകനായിരുന്ന പ്രസാദ് ഗാന്ധി. രമൺ ശ്രീവാസ്തവയെ മറിയം റഷീദയെയോ, ഫൗസിയ ഹസനോ കണ്ടിട്ട് പോലുമുണ്ടായിരുന്നില്ല. കേരള പൊലീസിന്റെ അന്വേഷണ സംഘത്തിൽപ്പെട്ടവർ കേസിൽ പ്രതികളായിരുന്ന മറിയം റഷീദയെയും ഫൗസിയ ഹസനെയും ക്രൂരമായി മർദിച്ചുവെന്നും അഭിഭാഷകനായിരുന്ന പ്രസാദ് ഗാന്ധി ട്വന്റിഫോറിനോട് പറഞ്ഞു.\nഫൗസിയ ഹസന്റെ വക്കാലത്തു ഏറ്റെടുത്തായിരുന്നു അഭിഭാഷകനായിരുന്ന പ്രസാദ് ഗാന്ധി ചാരക്കേസിൽ സജീവമാകുന്നത്. പിന്നീട് മറിയം റഷീദയ്ക്ക് വേണ്ടിയും കോടതിയിൽ ഹാജരായിട്ടുണ്ട്. മറിയം റഷീദയ്ക്കും ഫൗസിയ ഹസനും ക്രൂര പീഡനമേൽക്കേണ്ടി വന്നു. സിബി മാത്യൂസ്, ജോഷ്വ, വിജയൻ എന്നീ ഉദ്യോഗസ്ഥരുടെ നേതൃത്വത്തിലായിരുന്നു മർദനമെന്നും പ്രസാദ് ഗാന്ധി വ്യക്തമാക്കി.\nആർ.എസ്.എസും, സിപിഐഎമ്മും വക്കാലത്തുപേക്ഷിക്കാനും, കേസിൽ നിന്ന് പിന്മാറാനും തന്നെ സ്വാധീനിക്കാൻ ശ്രമിച്ചു. വഴങ്ങാതെ വന്നപ്പോൾ ആക്രമിച്ചുവെന്നും പ്രസാദ് ഗാന്ധി പറഞ്ഞു. ചാരക്കേസിൽ ഏറ്റവുമധികം പീഡനമനുഭവിച്ചത് മറിയം റഷീദയും ഫൗസിയയുമാണ്. എന്നിട്ടും അവർക്ക് നീതി ലഭിച്ചില്ല. കേസിൽ പ്രതിയായിരുന്ന ചന്ദ്രശേഖരനും, ശർമ്മയും മരിക്കുംവരെ അപമാനഭാരത്താൽ ജീവിച്ചുവെന്നും പ്രസാദ് ഗാന്ധി കൂട്ടിച്ചേർത്തു.\nStory Highlights: ISRO case, Raman sreevastava, Mariyam rasheeda, fauzia hassan\nRead more on: isro spy case\nനമ്പി നാരായണനെ കുടുക്കിയ ഉദ്യോഗസ്ഥരെ കണ്ടെത്താന് നിയോഗിച്ച സമിതിയുടെ റിപ്പോര്‍ട്ട് ഉടന് പരിഗണിക്കണമെന്ന് കേന്ദ്രം\nഐ.എസ്.ആര്.ഒ ചാരക്കേസ് ഗൂഢാലോചന; ജസ്റ്റിസ് ഡി കെ ജയിന് കമ്മീഷന്റെ തെളിവെടുപ്പ് തിങ്കളാഴ്ച ആരംഭിക്കും


by editor February 1, 2022 February 1, 2022\nQuestion: “ഇസ്‌ലാം മിശ്രവിവാഹത്തെ അനുകൂലിക്കാത്തതെന്തുകൊണ്ട് ഇത് തികഞ്ഞ സങ്കുചിതത്വവും അസഹിഷ്ണുതയുമല്ലേ?”\nAnswer: സമൂഹത്തിന്റെ അടിസ്ഥാന ഘടകമാണ് കുടുംബം. അത് രൂപപ്പെടുന്നത് വിവാഹത്തിലൂടെയാണ്. കുടുംബത്തിന്റെ ഭദ്രതയ്ക്ക് ദാമ്പത്യപ്പൊരുത്തം അനിവാര്യമത്രെ. അതുണ്ടാവണമെങ്കിൽ ദമ്പതികളെ കൂട്ടിയിണക്കുന്ന കണ്ണി സ്നേഹവും കാരുണ്യവുമായിരിക്കണം. ഖുർആൻ ഇക്കാര്യം ഇങ്ങനെ വ്യക്തമാക്കുന്നു: “അവൻ നിങ്ങൾക്കു നിങ്ങളിൽ നിന്നുതന്നെ ഇണകളെ സൃഷ്ടിച്ചുതന്നതും – അവരുടെ സാന്നിധ്യത്തിൽ നിങ്ങൾക്ക് ശാന്തി ലഭിക്കാനായി നിങ്ങൾക്കിടയിൽ സ്നേഹവും കാരുണ്യവും ഉണ്ടാക്കിത്തന്നതും അല്ലാഹുവിന്റെ ദൃഷ്ടാന്തങ്ങളിൽ പെട്ടതാണ്. നിശ്ചയം, ചിന്തിക്കുന്ന ജനത്തിന് ഇതിൽ നിരവധി ദൃഷ്ടാന്തങ്ങളുണ്ട്”(ഖുർആൻ 30: 21).\nസ്നേഹബന്ധം സുദൃഢമാവണമെങ്കിൽ ആദർശൈക്യം അനിവാര്യമാണ്. ഒരു കമ്യൂണിസ്റ്റുകാരന് കോൺഗ്രസ്സുകാരനായ സഹോദരനേക്കാൾ അടുപ്പവും ഉറ്റ ആത്മബന്ധവുമുണ്ടാവുക തന്റെ കമ്യൂണിസ്റ്റുകാരനായ സുഹൃത്തിനോടായിരിക്കും. കോൺഗ്രസ്സുകാരന്റെയും ബി.ജെ.പി.ക്കാരന്റെയുമൊക്കെ സ്ഥിതിയും ഇതുതന്നെ. കലവറയില്ലാതെ രഹസ്യങ്ങൾ കൈമാറാനും കരുതിവയ്പില്ലാതെ ആത്മാർഥവും ഊഷ്മളവുമായ സ്നേഹ ബന്ധം സ്ഥാപിക്കാനും ആദർശപ്പൊരുത്തം കൂടിയേ തീരൂ. ഗണിതശാസ്ത്രത്തിൽ ഒന്നും ഒന്നും ചേർന്നാൽ രണ്ടാണല്ലോ. എന്നാൽ ഇസ്‌ലാം വിഭാവന ചെയ്യുന്ന ദാമ്പത്യലോകത്ത് അത് “ഇമ്മിണി വലിയ ഒന്നാണ്. ഖുർആൻ പറയുന്നു: “സ്ത്രീകൾ പുരുഷന്മാർക്ക് വസ്ത്രമാകുന്നു. പുരുഷന്മാർ സ്ത്രീകൾക്കും വസ്ത്രമാകുന്നു. (2: 187)\n“നിങ്ങൾ പരസ്പരം ഇഴുകിക്കഴിഞ്ഞവരത്രെ”. (4:21)\nപ്രവാഹങ്ങൾ ചേർന്ന് ഒന്നായി മാറുന്നപോലെ രണ്ടാൾ ചേർന്ന് ഒന്നായി മാറി കൂട്ടായി ജീവിക്കുന്ന അതിമഹത്തരവും അനിർവചനീയവുമായ ഒന്നാണല്ലോ ദാമ്പത്യം. വിശ്വാസ, വീക്ഷണ, ആചാര, ആരാധനാനുഷ്ഠാനങ്ങളിൽ വൈവിധ്യവും വൈരുധ്യവുമുള്ളവർ ചേർന്നുണ്ടാവുന്ന ദാമ്പത്യം ഭദ്രമോ ഊഷ്മളമോ ആവുകയില്ല. അസുഖകരമായ അവസ്ഥയ്ക്കും അനാരോഗ്യകരമായ പരിണതിക്കുമാണ് അത് വഴിവയ്ക്കുക.\nതാൻ സ്വീകരിച്ചംഗീകരിച്ച ആദർശമാണ് ഇഹപര വിജയത്തിന്റെ മാർഗമെന്നും പരമമായ സത്യമെന്നും വിശ്വസിക്കുന്ന സത്യസന്ധതയും ആത്മാർഥതയുമുള്ള ഏതൊരാളും തന്റെ മക്കളും പിൻമുറക്കാരും അതിന്റെ വക്താക്കളും പ്രയോക്താക്കളുമാകണമെന്ന് ആഗ്രഹിക്കുക അനിവാര്യമത്രെ. സ്വന്തക്കാരും സന്താനങ്ങളും തന്നെപ്പോലെ ആവണമെങ്കിൽ ജീവിത പങ്കാളിയും അതേ ആദർശ വിശ്വാസത്തെ പ്രതിനിധീകരിക്കുന്നവരാകണം. അതിനാൽ ദാമ്പത്യ ഭദ്രതയ്ക്കും കുടുംബത്തിന്റെ കെട്ടുറപ്പിനും പിൻമുറക്കാരുടെ ആദർശ പ്രതിബദ്ധതയ്ക്കും ഇണകൾക്കിടയിലെ ആദർശൈക്യം അനിവാര്യമാണ്. മിശ്രവിവാഹത്തിൽ അതുണ്ടാവില്ലെന്നത് സുവിദിതമാണല്ലോ. ഇസ്‌ലാം അതിനെ അംഗീകരിക്കാതിരിക്കാനുള്ള കാരണവും അതു തന്നെ.\nമുസ്ലിംകള് എന്തിനാണ് നമസ്‌കാരത്തില് കഅ്ബയിലേക്ക് തിരിഞ്ഞുനില്‍ക്കുന്നത്? കഅ്ബയിലാണോ ദൈവം? അല്ലെങ്കില്...


amithabh bachan in isha ambanis marriage | റിലയൻസ് രാജകുമാരിയുടെ വിവാഹസൽക്കാരത്തിന് ഭക്ഷണം വിളമ്പി സാക്ഷാൽ ബിഗ് ബി ! അടുത്ത ബന്ധുക്കൾ നിർവഹിക്കുന്ന ചടങ്ങ് ബോളിവുഡിന്റെ ചക്രവർത്തി നടത്തുന്ന വീഡിയോ സമൂഹ മാധ്യമത്തിൽ വൈറൽ; ശതകോടീശ്വരന്റെ മകളുടെ വിവാഹത്തിൽ പങ്കെടുത്തത് സിനിമാ-ബിസിനസ് രംഗത്ത് നിന്ന് മാത്രം 600ൽ അധികം പ്രമുഖർ ! - MarunadanMalayali.com\nDecember 19, 2018 | 06:55 PM IST | Permalink\nമുംബൈ : അടുത്തിടെ ഏറെ ചർച്ചാ വിഷയമായ ഒന്നായിരുന്നു റിലയൻസ് ഉടമ മുകേഷ് അംബാനിയുടെ മകളുടെ വിവാഹം. മാധ്യമങ്ങൾ കൊട്ടിഘോഷിച്ച കോടികൾ മുടക്കിയ വിവാഹത്തിന്റെ പിന്നാമ്പുറ കഥകളിൽ ഇപ്പോൾ ചർച്ചയാകുന്നത് മറ്റൊന്നാണ്. അതിഥികൾ വിവാഹ സൽക്കാരത്തിന് ഇരുന്നപ്പോൾ ഭക്ഷണം വിളമ്പിയ ആളെ കണ്ട് ഏവരും ഞെട്ടി. മറ്റാരുമായിരുന്നില്ല സാക്ഷാൽ ബിഗ് ബി. ബോളിവുഡ് ചക്രവർത്തി അമിതാഭ് ബച്ചൻ ഇഷ അംബാനിയുടെ വിവാഹ ചടങ്ങിൽ ഭക്ഷണം വിളമ്പുന്ന വീഡിയോ ഇതിനോടകം സമൂഹ മാധ്യമത്തിൽ വൈറലായിരിക്കുകയാണ്.\nഡിസംബർ 12നായിരുന്നു ഇഷ അംബാനി - ആനന്ദ് പിരാമൽ എന്നിവരുടെ വിവാഹം. ലോകത്തിലെ ഏറ്റവും വലിയ സ്വകാര്യ വസതിയെന്ന വിശേഷണമുള്ള മുകേഷ് അംബാനിയുടെ മുംബൈയിലെ ആഡംബര വസതിയായ ആന്റീലിയയിൽ വച്ചായിരുന്നു വിവാഹം. പിരാമൽ വ്യവസായ ഗ്രൂപ്പ് തലവൻ അജയ് പിരാമലിന്റെ മകനാണ് ആനന്ദ് പിരാമൽ. ബന്ധുക്കളും അടുത്ത സുഹൃത്തുക്കളും രാഷ്ട്രീയ ബിസിനസ് സിനിമാ രംഗത്തെ പ്രമുഖരുമായി അറുന്നൂറോളം പേരാണ് വിവാഹത്തിൽ പങ്കെടുത്തത്.\nവിവാഹസൽക്കാരത്തിൽ ഈ അതിഥികളിലെല്ലാം താരമായത് ബിഗ്‌ബി അമിതാഭ് ബച്ചനാണ്. സൽക്കാരത്തിനെത്തിയ അതിഥികൾക്ക് ഭക്ഷണം വിളമ്പിയാണ് വിവാഹച്ചടങ്ങിൽ ബച്ചൻ താരമായത്. ഇതിന്റെ വീഡിയോ പോസ്റ്റ് ചെയ്ത് നിമിഷങ്ങൾക്കുള്ളിൽ സമൂഹമാധ്യമങ്ങളിൽ വൈറലായി. പരമ്പരാഗത രീതിയിലുള്ള ഗുജറാത്തി ഭക്ഷണമാണ് ബച്ചൻ അതിഥികൾക്കായി വിളമ്പിയത്. അടുത്ത ബന്ധുക്കൾ ആചാരമനുസരിച്ച് നിർവഹിക്കുന്ന ചടങ്ങാണ് അംബാനി കുടുംബവുമായി ഏറെ അടുപ്പം പുലർത്തുന്ന അമിതാഭ് ബച്ചൻ നിർവഹിച്ചത്. നേരത്തെ കന്യാദാന ചടങ്ങിൽ അമിതാഭ് ബച്ചൻ നടത്തിയ വൈകാരികമായ പ്രസംഗം ഏറെ ശ്രദ്ധിക്കപ്പെട്ടിരുന്നു.\nകഴിഞ്ഞ മാസം ഇറ്റലിയിലെ ആഡംബര വേദിയായ ലേക് കോമോയിലായിരുന്നു ഇരുവരുടെയും വിവാഹനിശ്ചയം. മുൻ യുഎസ് സെക്രട്ടറി ഹിലരി ക്ലിന്റൺ ഉൾപ്പടെ വൻ താരനിരയാണ് വിവാഹത്തിൽ പങ്കെടുത്തത്. വിവാഹത്തിനു ശേഷം മുംബൈയിലെ വറോളിയിൽ കടലിന് അഭിമുഖമായി ഒരുക്കിയ ബംഗ്ലാവിലേക്കായിരിക്കും നവദമ്പതിമാരായ ഇഷയും ആനന്ദ് പിരാമലും പോകുക. 450 കോടിയാണ് അഞ്ച് നിലകളിലായി ഒരുക്കിയ ഈ ആഡംബര വസതിയുടെ ആസ്തി. ആനന്ദും ഇഷയും സഹപാഠികളും അടുത്ത സുഹൃത്തുക്കളുമാണ്. ഇരുകുടുംബങ്ങളും തമ്മിൽ നാൽപത് വർഷത്തെ പരിചയമുണ്ട്.


മദ്യം, ലഹരി ഉപയോഗവുമായി ബന്ധപ്പെട്ട് രസകരമായ കണക്ക് പുറത്തുവിട്ട് സംസ്ഥാനസർക്കാർ - Media Malayalam (മീഡിയ മലയാളം)\nമദ്യം, ലഹരി ഉപയോഗവുമായി ബന്ധപ്പെട്ട് രസകരമായ കണക്ക് പുറത്തുവിട്ട് സംസ്ഥാനസർക്കാർ. ലോക്ഡൗണിന് ശേഷം മദ്യവിൽപന കുറഞ്ഞെന്ന് മന്ത്രി എംവി ഗോവിന്ദൻ നിയമസഭയിൽ പറഞ്ഞു. അതേസമയം ലഹരി ഉപയോഗം കൂടിയതായും മന്ത്രി പറഞ്ഞു. 2016-17 കാലത്ത് 205. 41 ലക്ഷം കെയ്സ് വിദേശമദ്യവും 150. 1.3 ലക്ഷം കെയ്സ് ബിയറുമാണ് സംസ്ഥാനത്ത് വിറ്റത്. എന്നാൽ 2020-2021 കാലയളവിൽ ഇത് 187. 22 ലക്ഷവും 72.40 ലക്ഷവുമായി കുറഞ്ഞു.\nഅതേസമയം മദ്യവില്പനയിൽ നിന്നുള്ള വരുമാനം വർധിക്കുന്നുണ്ട്. ഇതിന് ഉപഭോഗമായോ വില്പനയുമായോ ബന്ധമില്ലെന്നാണ് സർക്കാർ പറയുന്നത്. നികുതി വർധിപ്പിച്ചതുകൊണ്ട് വരുമാനം കൂടിയതാണെന്നാണ് സർക്കാർ പറയുന്നത്. ബോധവത്ക്കരണത്തിലൂടെ മദ്യ ഉപഭോഗം കുറയ്ക്കലാണ് സർക്കാർ നയം. ഔട്ട്ലെറ്റുകൾ കുറച്ചതുകൊണ്ട് മദ്യ ഉപഭോഗം കുറയില്ലെന്നും മന്ത്രി രേഖാമൂലം സഭയിൽ വ്യക്തമാക്കി.\nസംസ്ഥാനത്ത് എക്സൈസ് പിടികൂടിയ ലഹരി കേസുകളിൽ കണ്ടെത്തിയ തൊണ്ടിമുതലുകളുടെ അളവ് നോക്കുമ്പോൾ ലഹരി ഉപയോഗം കൂടിയിട്ടുണ്ട്. എക്സൈസ് എൻഫോഴ്സ്മെന്റ് ഇത് സംബന്ധിച്ച നിയന്ത്രണം കൊണ്ടുവരാനുള്ള ശ്രമങ്ങൾ തുടരുന്നുണ്ട്. എന്നാൽ ചില നിയമങ്ങൾ ഇതിന് തടസമാവുന്നുണ്ട്. ഇത്തരം നിയമങ്ങളിൽ ഭേദഗതി വരുത്താൻ കേന്ദ്രത്തോട് ആവശ്യപ്പെട്ടിട്ടുണ്ട്. കൂടാതെ കുട്ടികളിലെ ലഹരി ഉപയോഗം തടയാൻ ജുവനൈൽ ജസ്റ്റിസ് ആക്ട് പ്രകാരം എക്സൈസിന് കേസെടുക്കാൻ നിലവിൽ സാഹചര്യമില്ല. ഇക്കാര്യത്തിലും ചട്ടഭേദഗതി വരുത്താൻ കേന്ദ്രത്തിനോട് ആവശ്യപ്പെട്ടിട്ടുണ്ടെന്നും മന്ത്രി പറഞ്ഞു\nhas released interesting figures\non alcohol and drug use\nPrevious article“ഒപ്പം അമ്മയും ” – രണ്ടാം ഘട്ടം ടാബുകൾ വിതരണ ഉൽഘാടനം മോഹൻലാൽ നിർവഹിച്ചു\nNext articleപുതിയ രാഷ്ട്രീയ പാർട്ടി പ്രഖ്യാപിച്ച് ക്യാപ്റ്റൻ അമരീന്ദർ സിങ്


ചിത്രത്തിലെ കഥാഗതി നിർണയിക്കുന്നതു ആണ് ആ ഗാനം ;ഇത് വെറുതെ കുത്തിത്തിരുകിയതല്ല!! മധുരരാജയിലെ മോഹമുന്തിരിയെ കുറിച്ച് സണ്ണി ലിയോണ് - metromatinee.com Lifestyle Entertainment & Sports\nചിത്രത്തിലെ കഥാഗതി നിർണയിക്കുന്നതു ആണ് ആ ഗാനം ;ഇത് വെറുതെ കുത്തിത്തിരുകിയതല്ല!! മധുരരാജയിലെ മോഹമുന്തിരിയെ കുറിച്ച് സണ്ണി ലിയോണ്\n2010 ല് പുറത്തിറങ്ങി സൂപ്പര് ഡ്യൂപ്പര് ഹിറ്റ് ചിത്രമായിരുന്ന പോക്കിരിരാജയുടെ രണ്ടാം ഭാഗമായിട്ടാണ് മധുരരാജ എത്തിയത്. വിഷു റിലീസായിട്ടായിരുന്നു ചിത്രം പുറത്തെത്തിയത്. മികച്ച പ്രേക്ഷക സ്വീകാര്യതയാണ് മധുരരാജയ്ക്ക് ലഭിച്ചത്. ചിത്രം റിലീസിനു മുന്‍പ് തന്നെ പ്രേക്ഷകര്‍ക്കിടയില് ആവേശനം ജനിപ്പിക്കാന് മധുരരാജയ്ക്ക് കഴിഞ്ഞിരുന്നു.പ്രേക്ഷകര് ഏറെ ആകാക്ഷയോടെ കാത്തിരുന്ന ഒരു മമ്മൂക്ക ചിത്രമായിരുന്നു മധുരരാജ.\nപോക്കിരിരാജയുടെ രണ്ടാം ഭാഗമായിട്ടാണ് മധുരരാജ എത്തിയതെങ്കിലും വ്യത്യസ്തമായ കഥ ഗതിയിലൂടെയായിരുന്നു മധുരരാജ സഞ്ചരിച്ചത്. കഥാപാത്രങ്ങളിലും താരങ്ങളിലും വലിയ മാറ്റമില്ലെങ്കിലും കഥാപശ്ചാത്തലത്തിലും അവതരണത്തിലും പോക്കിരാജയില് നന്ന് വ്യത്യാസമായിരുന്നു മാധുരരാജ. ചിത്രത്തിലെ മറ്റൊരു ഹൈലൈറ്റ് സണ്ണി ലിയോണിന്റെ ഐറ്റം ഡാന്‍സായിരുന്നു. പ്രേക്ഷകര് ആകാംക്ഷയോടെ കാത്തിരുന്ന ഗാനം അണിയറ പ്രവര്‍ത്തകര് പുറത്തു വിട്ടിരുന്നു. ഇപ്പോഴിത ചിത്രത്തിലെ ഐറ്റം ഡാന്‍സിനെ കുറിച്ച് സണ്ണി ലിയോണ് തന്നെ വെളിപ്പെടുത്തുകയാണ്.\nമധുരരാജയില് പ്രേക്ഷകര് ആകാംക്ഷയോടെ കാത്തിരുന്ന സംഗതിയായിരുന്നു സണ്ണി ലിയോണിന്റെ ഐറ്റം ഡാന്‍സ്, തിയേറ്ററുകള് ഇളക്കി മറിച്ച ഐറ്റം നമ്ബറായിരുന്നു അത്. പാട്ട് പുറത്തിറങ്ങാന് പ്രേക്ഷകര് ആകാംക്ഷയോടെയായിരുന്നു കാത്തിരുന്നത്. മോഹമുന്തിരി എന്ന് തുടങ്ങുന്ന ഗാനം യൂട്യൂബില് സൂപ്പര് ഹിറ്റാണ്. ചിത്രം പോലെ തന്നെ ട്രെന്റിങ്ങില് ഒന്നാംസ്ഥാനത്ത് തുടരുകയാണ് ഈ ഗാനം.\nപാട്ട് യൂട്യൂബില് സൂപ്പര് ഹിറ്റാകുമ്ബോള് ചെറിയ വിമര്‍ശനങ്ങള് ഉയര്‍ന്ന് കേള്‍ക്കുന്നുണ്ട്.ഗാനത്തില് സണ്ണിയെ വേണ്ടവിധം ഉപയോഗിച്ചില്ല എന്നുള്ള കമന്റുകളും ഉര്‍ന്നു വരുന്നുണ്ട്. സണ്ണി ലിയോണ് മികച്ച ഡാന്‍സറാണ്. ബോളിവുഡ് ചിത്രങ്ങളിലെല്ലാം താരം ഇത് തെളിയിച്ചിരുന്നു. എനനാല് മധുരരാജയില് ഇത് വേണ്ടവിധം ഉപയോഗിച്ചില്ലത്രേ.. ഇത്തരത്തിലുള്ള നിരാശകരമായ കമന്റുകളും ഉയരുന്നുണ്ട്. എന്നാലും ട്രെന്റിങ്ങില് ആദ്യം സ്ഥാനം നേടി മോഹമുന്തിരി തകര്‍ക്കുകയാണ്.\nഇത് ചിത്രത്തിന്റെ കഥാഗതിന്റെ നിർണയിക്കുന്ന ഗാനം\nഈ ഗാനം സൂപ്പര് ഹിറ്റാണെങ്കിലും ചിത്രത്തില് ഈ പാട്ടിന്റെ ആവശ്യമില്ലായിരുന്നു എന്നു തരത്തിലുളള കമന്റുകള് ഉയര്‍ന്നിരുന്നു. ഇപ്പോഴിത ഇതിനു മറുപടിയുമായി സണ്ണി ലിയോണ് തന്നെ രംഗത്തെത്തിയിട്ടുണ്ട്. ഡിഎന്‍എയാണ് ഇത് റിപ്പോര്‍ട്ട് ചെയ്തിരിക്കുന്നത്. മമ്മൂട്ടി സാറിനോടൊപ്പം സ്ക്രീന് പങ്കിടുന്നത് കാണാന് കാത്തിരിക്കുകയാണ് ഞാന്. ഏറ്റവും പ്രധാനമെന്തെന്നാല് ഈ ഗാനം ചുമ്മ കുത്തി തിരുകിയതല്ലയ ചിത്രത്തിന്റെ കഥാഗതിയെ തന്നെ നിര്‍ണ്ണയിക്കുന്ന ഗാനമാണിതെന്നും താരം പറഞ്ഞു.\nപ്രേക്ഷകരുടെ കാത്തിരിപ്പ് വെറുതെയായിരുന്നില്ല. ആല്‍പം പോലും മുഷിപ്പിക്കാതെയായിരുന്നു രാജയും കൂട്ടരും എത്തിയത്. ഉദയകൃഷ്ണയുടെ തിരക്കഥയില് വൈശാഖ് സംവിധാനം ചെയ്ത ചിത്രം ഇന്ത്യയ്ക്ക് അകത്തും പുറത്തും വന് വിജയം നേടി മുന്നേറി കൊണ്ടിരിക്കുകയാണ്. ആദ്യ ഭാഗമായ പോക്കിരി രാജയെക്കാലും മികച്ച വിജയമാണ് മധുരരാജ നേടിയിരിക്കുന്നത്.\nമികച്ച പ്രേക്ഷക സ്വീകാര്യത\nപ്രേക്ഷകര് ആകാംക്ഷയോടെ കാത്തിരിത്തുന്ന ഒരു ഗാനമായിരുന്നു മധുരരാജയിലെ ഐറ്റം നമ്ബര്. മമ്മൂക്കയ്ക്കൊപ്പം പാട്ടില് സണ്ണി ലിയോണ് കൂടി എത്തിയത് പ്രേക്ഷകര് ആഘോഷമാക്കിയിരിക്കുകയാണ്. മികച്ച പ്രേക്ഷക സ്വീകാര്യതയാണ് പാട്ടിന് ലഭിക്കുന്നത . സമൂഹ മാധ്യമങ്ങളില് ഗാനം തരംഗമാകുകയാണ്. ബികെ ഹരുനാരായണന് എഴുതിയ വരികള്‍ക്ക് ഗോപി സുന്ദര് സംഗീതം നല്‍കി സിത്താര കൃഷ്ണ കുമാറാണ് ഗാനം ആലപിച്ചിരിക്കുന്നത്.\nsunny leone madhuraraja song\nതൂശനിലയിലെ സദ്യ കെങ്കേമം; കേരളത്തനിമയില് നാടന് സുന്ദരിയായി സണ്ണി ലിയോണ്\nബ്രാഹ്മണ കഥാപാത്രമായി വരുന്നതിനെ എതിര്‍ത്തു…ഷൂട്ടിങ്ങിനിടെ സംഭവിച്ചത്!\n‘നിങ്ങള് വായിക്കുന്നതെല്ലാം വിശ്വസിക്കരുത്, നിങ്ങള്‍ക്ക് മുമ്പിലുള്ളത് മാത്രം വിശ്വസിക്കുക’; ആരാധകരോട് സണ്ണി ലിയോണ്\nപണം വാങ്ങി മുങ്ങിയിട്ടില്ല, അഞ്ച് തവണ ഡേറ്റ് നല്‍കി, പരിപാടി മുടങ്ങാൻ കാരണം അതായിരുന്നു\nRelated Topics:Madhuraraja Movie, mamootty, Sunny Leone\nവളരെ ഗൗരവത്തോടെയാണ് ബിഗ് ബോസ് മൂന്നാം പതിപ്പിന്റെ ശനിയാഴ്ചത്തെ എപ്പിസോഡ് അവസാനിച്ചത്. എന്നാൽ ഞായറാഴ്ച ലാലേട്ടൻ രസകരമായിട്ടാണ് എപ്പിസോഡ് തുടങ്ങിയത്. മത്സരാർത്ഥികൾക്കിടയിലും...\nബോക്‌സോഫീസ് കീഴടക്കാൻ പുതിയ5ചിത്രങ്ങളുമായി എത്തുകയാണ് നിവിൻ പോളി ;അപ്പോ അൽപ്പം ഒന്ന് പതുങ്ങിയത് കുതിക്കാൻ വേണ്ടി തന്നെയാണ്\n4 പതിറ്റാണ്ട് പിന്നിടുന്ന സ്നേഹബന്ധത്തിനു ആശംസയുമായി ആരാധകര്